വരുന്നു, അടിയന്തരാവസ്ഥയുടെ ഇരുണ്ട നാളുകൾ | Malayalam News\nവരുന്നു, അടിയന്തരാവസ്ഥയുടെ ഇരുണ്ട നാളുകൾ\n2018-09-25 17:15:00 യു. വിക്രമൻ\nഇഹ്‌സാൻ ജാഫ്‌രി വധക്കേസിൽ സംസ്ഥാന സർക്കാരിനെതിരെ സാക്ഷിയായിരുന്ന സഞ്ജീവ് ഭട്ട് സുപ്രീം കോടതിയിൽ മോഡിക്കെതിരെ സത്യവാങ്മൂലം ഫയൽ ചെയ്യാൻ ധൈര്യം കാണിച്ചു. ഭരണഘടനയ്ക്കും നിയമത്തിനും വേണ്ടി ഉറച്ച നിലപാടെടുത്ത ഭട്ട് ഭരണാധികാരികളെ തനിക്ക് ഭയമില്ലെന്ന് ആവർത്തിച്ച് തെളിയിച്ചിട്ടുണ്ട്. ഇതിന് അദ്ദേഹം നൽകേണ്ടിവന്ന വില കനത്തതാണ്. ഭട്ടിനെതിരെ കള്ളക്കേസുകൾ അനേകം. നാനാവതി കമ്മീഷനു മുമ്പാകെ പല തവണ ഹാജരായ അദ്ദേഹത്തെ അസന്ദിഗ്ധമായി ഡ്യൂട്ടിയിൽ നിന്ന് വിട്ടുനിന്നു എന്ന കാരണത്താൽ പിരിച്ചുവിട്ടു. കാരണം ആ സമയത്ത് അദ്ദേഹം കമ്മീഷന് മുമ്പിൽ മൊഴി നൽകുകയായിരുന്നു. പെൻഷനും മറ്റാനുകൂല്യങ്ങളും നിഷേധിച്ചു. അനധികൃത നിർമാണമെന്ന് പറഞ്ഞ് വീടിന്റെ ഒരു ഭാഗം പൊളിച്ചു. സുരക്ഷാ ഭീഷണി ഉണ്ടായിട്ടും പോലീസ് കാവൽ പിൻവലിച്ചു.\nപോലീസിനെയും ജുഡീഷ്യറിയെയും വ്യക്തിവിരോധം തീർക്കാൻ ഉപയോഗിക്കുന്ന കാലമാണിത്. ഗാന്ധിജിയുടെ ഈ വാക്കുകൾ ഇന്ന് പ്രസക്തമാവുന്നു. 'നിരാശ തോന്നുമ്പോൾ ചരിത്രത്തിൽ എങ്ങനെയാണ് സത്യവും സ്‌നേഹവും എപ്പോഴും വിജയം നേടിയതെന്ന് ഞാൻ ചിന്തിക്കും. സ്വേഛാധിപതികളും കൊലയാളികളും ഒരു കാലത്ത് അജയ്യരാണെന്ന് തോന്നും. പക്ഷേ, അവസാനം അവർ വീഴുക തന്നെ ചെയ്യും.\nഭരണ തലപ്പത്തുള്ളവരുടെ കണ്ണിലെ കരടായ ഉദ്യോഗസ്ഥരെ ഭരണ സ്വാധീനമുപയോഗിച്ചോ വ്യാജ കേസുകളിൽ കുടുക്കിയോ തളച്ചിടുന്നത് രാജ്യത്ത് പതിവ് സംഭവമായിരിക്കുന്നു. ഈ ഗണത്തിൽ ഒടുവിലത്തേതാണ് മുൻ ഐ.പി.എസ് ഉദ്യോഗസ്ഥൻ സഞ്ജീവ് ഭട്ടിനെതിരായ ഗുജറാത്ത് പോലീസിന്റെ നടപടി.\nഒരു അഭിഭാഷകനെ ക്രിമിനൽ കേസിൽ കുടുക്കിയെന്ന 22 വർഷം കുറയാത്ത കേസുമായി ബന്ധപ്പെട്ടാണ് ഭട്ടിനെ ഗുജറാത്ത് സി.ഐ.ഡി വിഭാഗം അറസ്റ്റ് ചെയ്തത്. ഡി.സി. പി ആയിരുന്നപ്പോൾ ബസ്‌കന്ദയിൽ അഭിഭാഷകനെതിരെ വ്യാജ നാർകോട്ടിക് കേസ് ചമച്ചുവെന്നാണ് ചാർജ്. ഗുജറാത്ത് വംശഹത്യയിലെ ഹിന്ദുത്വത്തിന്റെ ഭീകര മുഖം തുറന്നുകാട്ടിയ ഉദ്യോഗസ്ഥനും കടുത്ത മോഡി വിമർശകനുമാണ് സഞ്ജീവ് ഭട്ട്. ഇതാണ് ഭരണകൂടം അദ്ദേഹത്തെ വേട്ടയാടുന്നതിന് പിന്നിലെന്നും അദ്ദേഹത്തിനെതിരെ ഉന്നയിക്കപ്പെടുന്ന ആരോപണങ്ങളെല്ലാം വ്യാജമാണെന്നുമാണ് വിലയിരുത്തപ്പെടുന്നത്.\nരണ്ട് പതിറ്റാണ്ടിലധികം പഴക്കമുള്ള കേസ് തപ്പിയെടുത്ത് ഭട്ടിനെതിരെ പ്രയോഗിക്കുന്നതിനു പിന്നിൽ നീതിതാൽപര്യത്തേക്കാൾ രാഷ്ട്രീയ ലക്ഷ്യങ്ങളാണുള്ളത്. ഐ.ഐ.ടി ബോംബെയിൽ പഠനം കഴിഞ്ഞ് ഉയർന്ന റാങ്കോടെ ഐ.പി.എസ് നേടിയ ഭട്ട് ഗുജറാത്ത് വംശഹത്യയുടെ ഇരുണ്ട നാളുകളിൽ നിയമവാഴ്ച ഉയർത്തിപ്പിടിച്ച ഏതാനും പോലീസ് ഉദ്യോഗസ്ഥരിൽ ഒരാളാണ്. വംശഹത്യക്കായി തെരുവിലിറങ്ങിയ അക്രമി സംഘങ്ങൾക്ക് ഗുജറാത്തിലെ നരേന്ദ്ര മോഡി സർക്കാരിന്റെ പിന്തുണയുണ്ടായിരുന്നതായി ചൂണ്ടിക്കാട്ടിയ ഉത്തരവാദപ്പെട്ട പോലീസുകാരനാണ് സഞ്ജീവ് ഭട്ട്. അദ്ദേഹം അക്കാലത്ത് ഇന്റലിജൻസ് ബ്യൂറോക്കും മറ്റും അയച്ചിരുന്ന വസ്തുനിഷ്ഠമായ റിപ്പോർട്ടുകൾ അന്വേഷണ കമ്മീഷനുകൾക്കും കോടതികൾക്കും വിലപ്പെട്ട രേഖകളായിട്ടുണ്ട്.\nഇഹ്‌സാൻ ജാഫ്‌രി വധക്കേസിൽ സംസ്ഥാന സർക്കാരിനെതിരെ സാക്ഷിയായിരുന്ന സഞ്ജീവ് ഭട്ട് സുപ്രീം കോടതിയിൽ മോഡിക്കെതിരെ സത്യവാങ്മൂലം ഫയൽ ചെയ്യാൻ ധൈര്യം കാണിച്ചു. ഭരണഘടനയ്ക്കും നിയമത്തിനും വേണ്ടി ഉറച്ച നിലപാടെടുത്ത ഭട്ട് ഭരണാധികാരികളെ തനിക്ക് ഭയമില്ലെന്ന് ആവർത്തിച്ച് തെളിയിച്ചിട്ടുണ്ട്. ഇതിന് അദ്ദേഹം നൽകേണ്ടിവന്ന വില കനത്തതാണ്. ഭട്ടിനെതിരെ കള്ളക്കേസുകൾ അനേകം. നാനാവതി കമ്മീഷനു മുമ്പാകെ പല തവണ ഹാജരായ അദ്ദേഹത്തെ അസന്ദിഗ്ധമായി ഡ്യൂട്ടിയിൽ നിന്ന് വിട്ടുനിന്നു എന്ന കാരണത്താൽ പിരിച്ചുവിട്ടു. കാരണം ആ സമയത്ത് അദ്ദേഹം കമ്മീഷന് മുമ്പിൽ മൊഴി നൽകുകയായിരുന്നു. പെൻഷനും മറ്റാനുകൂല്യങ്ങളും നിഷേധിച്ചു. അനധികൃത നിർമാണമെന്ന് പറഞ്ഞ് വീടിന്റെ ഒരു ഭാഗം പൊളിച്ചു. സുരക്ഷാഭീഷണി ഉണ്ടായിട്ടും പോലീസ് കാവൽ പിൻവലിച്ചു. ഇതൊക്കെയായിട്ടും മോഡിക്കെതിരെ സമൂഹ മാധ്യമങ്ങളിലടക്കം അദ്ദേഹം തന്റെ നിലപാട് വ്യക്തമാക്കിക്കൊണ്ടിരുന്നു. ഈ പശ്ചാത്തലത്തിലാണ് അദ്ദേഹത്തിന്റെ അറസ്റ്റ് ഗൗരവമുള്ളതാകുന്നത്.\nബി.ജെ.പി സർക്കാരിന്റെ പൂർണ പിന്തുണ കൊണ്ടാണ് 2002 ൽ ഹിന്ദുത്വവാദികൾ വ്യാപകമായി അഴിഞ്ഞാടാനും നൂറുകണക്കിന് നിരപരാധികൾ കൊല്ലപ്പെടാനും ഇടയാക്കിയതെന്ന് അന്ന് ഗുജറാത്ത് പോലീസിന്റെ തലപ്പത്ത് സേവനമനുഷ്ഠിക്കവേ ലോകത്തോട് വിളിച്ചുപറഞ്ഞ ഉദ്യോഗസ്ഥനാണ് സഞ്ജീവ് ഭട്ട്. ഗുജറാത്തിൽ ഹിന്ദുത്വ ഭീകരർ അഴിഞ്ഞാടിക്കൊണ്ടിരിക്കേ 2002 ഫെബ്രുവരി 27 ന് അന്നത്തെ മുഖ്യമന്ത്രി മോഡിയുടെ ഔദ്യോഗിക വസതിയിൽ നടന്ന യോഗത്തിൽ സഞ്ജീവ് ഭട്ടും പങ്കെടുത്തിരുന്നു. കലാപം ധിറുതിപിടിച്ച് നിയന്ത്രണ വിധേയമാക്കേണ്ടതില്ലെന്ന നിർദേശമാണ് യോഗത്തിൽ മോഡി ഉദ്യോഗസ്ഥർക്ക് നൽകിയതെന്നാണ് ഭട്ടിന്റെ വെളിപ്പെടുത്തൽ.\n'ഹിന്ദുക്കൾ ഗോധ്ര കൂട്ടക്കൊലയിലുള്ള രോഷപ്രകടനം നടത്തുകയാണ്. ഹിന്ദുക്കൾ ഒരു പാഠം പഠിക്കട്ടെയെന്നായിരുന്നു' മോഡി പറഞ്ഞതത്രേ. ഇക്കാര്യങ്ങളെല്ലാം 2011 ഏപ്രിൽ സഞ്ജീവ് ഭട്ട് സുപ്രീം കോടതിയിൽ സമർപ്പിച്ച സത്യവാങ്മൂലത്തിൽ ഉൾപ്പെടുത്തിയിരുന്നു. ഇതേച്ചൊല്ലി വർഷങ്ങളായി ഗുജറാത്തിലെ സംഘപരിവാർ ഭരണകൂടം അദ്ദേഹത്തെ വേട്ടയാടിക്കൊണ്ടിരിക്കുകയാണ്. ഈ യോഗത്തിൽ താൻ പങ്കെടുത്തതായും കലാപം അമർച്ച ചെയ്യരുതെന്ന് മോഡി പറഞ്ഞതായി വ്യാജ മൊഴി നൽകാൻ സഞ്ജീവ് ഭട്ട് തന്നെ നിർബന്ധിച്ചുവെന്നും കാണിച്ച് ഭട്ടിന്റെ കീഴിൽ ജോലി ചെയ്തിരുന്ന കെ.ഡി. പാന്ഥ് എന്ന കോൺസ്റ്റബിൾ പരാതി നൽകുകയും ഇതിന്റെ അടിസ്ഥാനത്തിൽ 2011 ൽ ഗുജറാത്ത് പോലീസ്, ഭട്ടിനെ കസ്റ്റഡിയിൽ എടുക്കുകയും ചെയ്തിരുന്നു. ഭട്ടിനെ കുടുക്കാൻ വ്യാജ ഹരജിയാണ് പാന്ഥെയുടേതെന്നാണ് വിശ്വസിക്കപ്പെടുന്നത്.\nഗുൽബർഗ് കൂട്ടക്കൊലക്കേസ് വിധി നരേന്ദ്ര മോഡി തെറ്റായി വ്യാഖ്യാനിച്ചപ്പോൾ അതിനെതിരെയും സഞ്ജീവ് ഭട്ട് ശക്തമായി രംഗത്തു വന്നു. പ്രസ്തുത കേസിൽ മോഡിക്കെതിരെയും കലാപത്തിൽ പങ്കാളികളായ ഉദ്യോഗസ്ഥർക്കെതിരെയും നടപടിയെടുക്കണമെന്നാവശ്യപ്പെട്ട് സാക്കിയ ജാഫ്രി സമർപ്പിച്ച ഹരജിയിൽ മോഡിക്കെതിരെ നടപടിയെടുക്കാൻ വിസമ്മതിക്കുകയും കേസിൽ തീരുമാനമെടുക്കാനുള്ള അധികാരം മജിസ്‌ട്രേട്ട് കോടതിക്ക് നൽകുകയുമായിരുന്നു സുപ്രീം കോടതി വിധി. കൂട്ടക്കൊലയുമായി ബന്ധപ്പെട്ട് തനിക്കെതിരെ ഉന്നയിക്കപ്പെടുന്ന ആരോപണങ്ങൾ തെറ്റാണെന്നും താൻ നിരപരാധിയാണെന്നുമാണ് കോടതി വിധിച്ചതെന്നുമായിരുന്നു മോഡിയുടെ വ്യാഖ്യാനം. ഇതിനെതിരെ സഞ്ജീവ് ഭട്ട് മോഡിക്കെഴുതിയ തുറന്ന കത്തിൽ താങ്കൾ നിരപരാധിയാണെന്ന് വിധിയിൽ ഒരിടത്തും പറഞ്ഞിട്ടില്ല, ഇരകൾക്ക് നീതി ലഭിക്കുന്നതിനുള്ള ദിശ കാണിച്ചുകൊടുക്കുക മാത്രമാണ് സുപ്രീം കോടതി ചെയ്തതെന്നും അദ്ദേഹം കുറ്റപ്പെടുത്തി.\nബി.ജെ.പിയുടെ സൈബർ വിങ് പടച്ചുവിടുന്ന നുണകളെയും വിദ്വേഷ പ്രാരണങ്ങളെയും തുറന്നുകാട്ടാനുള്ള ഭട്ടിന്റെ വിമർശനങ്ങൾക്ക് നോട്ട് നിരോധനം, മുന്നൊരുക്കമില്ലാത്ത ജി.എസ്.ടി തുടങ്ങി സർക്കാരിന്റെ തെറ്റായ നടപടികളും വിഷയീഭവിച്ചിട്ടുണ്ട്. പ്രധാനമന്ത്രിയുടെ മോഹൻലാലുമായുള്ള കൂടിക്കാഴ്ചയെയും ഭട്ട് പരിഹസിച്ചിരുന്നു. ഭട്ടിന്റെ മൂർച്ചയേറിയ വിമർശനങ്ങൾ ബി.ജെ.പി - സംഘ്പരിവാറിനെയും വല്ലാതെ അലോസരപ്പെടുത്താറുണ്ട്.\nസംഘ്പരിവാർ സർക്കാരുകൾ ഹിന്ദുത്വം അടിച്ചേൽപിക്കാൻ സന്നദ്ധതയുള്ളവരെയാണ് ഉദ്യോഗസ്ഥ മേധാവികളായി നിയമിക്കുന്നത്. ഗുജറാത്തിൽ മോഡി മുഖ്യമന്ത്രിയായി അധികാരമേറ്റതിനെ തുടർന്ന് നിയമിതനായ എൻ.കെ. അമിൻ, ടി.എ. വെരോട്ട് തുടങ്ങിയ മിക്ക പോലീസ് ഉദ്യോഗസ്ഥരും ഇത്തരക്കാരായിരുന്നു. ഇവരെ വെച്ചാണ് പിന്നീട് സംസ്ഥാനത്ത് വ്യാപകമായി വ്യാജ ഏറ്റുമുട്ടൽ നടത്തിയത്. തങ്ങളുടെ വലയിൽ വീഴാത്ത സത്യസന്ധരായ ഉദ്യോഗസ്ഥരെ ഏത് വിധേനയും സംഘ്പരിവാർ നിശ്ശബ്ദരാക്കും. മാലേഗാവ് സ്‌ഫോടനത്തിന് പിന്നിൽ പ്രവർത്തിച്ചത് ഹിന്ദു തീവ്രവാദികളാണെന്ന് കണ്ടെത്തുകയും കേസിൽ സത്യസന്ധമായ നടപടിക്ക് സന്നദ്ധമാവുകയും ചെയ്ത മഹാരാഷ്ട്ര ഭീകര വിരുദ്ധ സ്‌ക്വാഡ് മേധാവി ഹേമന്ത് കാർക്കരെയുടെ അനുഭവം മുമ്പിലുണ്ട്. കാർക്കരെയുടെ മരണത്തിനുത്തരവാദികൾ ഹിന്ദുത്വ ഭീകരനാണെന്ന് ഉറച്ച് വിശ്വസിക്കുന്നവരാണ് ജനങ്ങളിൽ നല്ലൊരു പങ്കും. കാർക്കരക്കെതിരെ നീണ്ട അതേ ഹസ്തങ്ങൾ തന്നെയല്ലേ സഞ്ജീവ് ഭട്ടിനെ കൽത്തുറങ്കിൽ തളച്ചിട്ടു നിശ്ശബ്ദനാക്കാൻ കരുക്കൾ നീക്കുന്നതും?\nArticles Sanjiv bhat


1. അനന്തരം അഹീഥോഫെല് അബ്ശാലോമിനോടു പറഞ്ഞതുഞാന് പന്തീരായിരം പേരെ തിരഞ്ഞെടുത്തു പുറപ്പെട്ടു ഇന്നു രാത്രി തന്നേ ദാവീദിനെ പിന്തുടരട്ടെ.\n2. ക്ഷീണിച്ചും അധൈര്യപ്പെട്ടും ഇരിക്കുന്ന അവനെ ഞാന് ആക്രമിച്ചു ഭ്രമിപ്പിക്കും; അപ്പോള് അവനോടുകൂടെയുള്ള ജനമൊക്കെയും ഔടിപ്പോകും; ഞാന് രാജാവിനെ മാത്രം വെട്ടിക്കളയും.\n3. പിന്നെ ഞാന് സകലജനത്തെയും നിന്റെ അടുക്കല് മടക്കിവരുത്തും; നീ ആഗ്രഹിക്കുന്നതുപോലെ എല്ലാവരും മടങ്ങിവരുമ്പോള് സകലജനവും സമാധാനത്തോടെ ഇരിക്കും.\n4. ഈ വാക്കു അബ്ശാലോമിന്നും യിസ്രായേല്‍മൂപ്പന്മാര്‍ക്കൊക്കെയും വളരെ ബോധിച്ചു.\n5. എന്നാല് അബ്ശാലോംഅര്‍ഖ്യനായ ഹൂശായിയെ വിളിക്ക; അവന്റെ അഭിപ്രായവും കേള്‍ക്കാമല്ലോ എന്നു പറഞ്ഞു.\n6. ഹൂശായി അബ്ശാലോമിന്റെ അടുക്കല് വന്നപ്പോള് അബ്ശാലോം അവനോടുഇന്നിന്നപ്രാകരം അഹീഥോഫെല് പറഞ്ഞിരിക്കുന്നു; അവന് പറഞ്ഞതുപോലെ നാം ചെയ്കയോ? അല്ലെങ്കില് നീ പറക എന്നു പറഞ്ഞു.\n7. ഹൂശായി അബ്ശാലോമിനോടു പറഞ്ഞതെന്തെന്നാല്‍അഹീഥോഫെല് ഈ പ്രാവശ്യം പറഞ്ഞ ആലോചന നന്നല്ല.\n8. നിന്റെ അപ്പനും അവന്റെ ആളുകളും വീരന്മാരും കാട്ടില് കുട്ടികള് കവര്‍ന്നുപോയ കരടിയെപ്പോലെ ഉഗ്രമാനസന്മാരും ആകുന്നു എന്നു നീ അറിയുന്നുവല്ലോ. നിന്റെ അപ്പന് യോദ്ധാവാകുന്നു. അവന് ജനത്തോടുകൂടെ രാപാര്‍ക്കയില്ല.\n9. അവന് ഇപ്പോള് ഒരു ഗുഹയിലോ മറ്റു വല്ല സ്ഥലത്തോ ഒളിച്ചിരിക്കയായിരിക്കും; ആരംഭത്തിങ്കല് തന്നേ ഇവരില് ചിലര് പട്ടുപോയാല് അതു കേള്‍ക്കുന്ന എല്ലാവരും അബ്ശാലോമിന്റെ പക്ഷക്കാരില് സംഹാരമുണ്ടായി എന്നു പറയും.\n10. അപ്പോള് സീംഹഹൃദയംപോലെ ഹൃദയമുള്ള ശൂരനും കൂടെ അശേഷം ഉരുകിപ്പോകും; നിന്റെ അപ്പന് വീരനും അവനോടുകൂടെയുള്ളവര് ശൂരന്മാരും എന്നു എല്ലായിസ്രായേലും അറിയുന്നു.\n11. ആകയാല് ഞാന് പറയുന്ന ആലോചന എന്തെന്നാല്‍ദാന് മുതല് ബേര്-ശേബവരെ കടല്‍ക്കരയിലെ മണല്‍പോലെ അസംഖ്യമായിരിക്കുന്ന യിസ്രായേലൊക്കെയും നിന്റെ അടുക്കല് ഒന്നിച്ചു കൂടുകയും തിരുമേനി തന്നേ യുദ്ധത്തിന്നു എഴുന്നെള്ളുകയും വേണം.\n12. അവനെ കാണുന്നേടത്തു നാം അവനെ ആക്രമിച്ചു മഞ്ഞു ഭൂമിയില് പൊഴിയുന്നതുപോലെ അവന്റെമേല് ചെന്നു വീഴും; പിന്നെ അവനാകട്ടെ അവനോടു കൂടെയുള്ള എല്ലാവരിലും ഒരുത്തന് പോലും ആകട്ടെ ശേഷിക്കയില്ല.\n13. അവന് ഒരു പട്ടണത്തില് കടന്നുകൂടി എങ്കിലോ യിസ്രായേലെല്ലാം ആ പട്ടണത്തിന്നു കയറുകെട്ടി അവിടെ ഒരു ചെറിയ കല്ലുപോലും കാണാതാകുംവരെ അതിനെ നദിയില് വലിച്ചിട്ടുകളയും.\n14. അപ്പോള് അബ്ശാലോമും എല്ലാ യിസ്രായേല്യരുംഅഹീഥോഫെലിന്റെ ആലോചനയെക്കാള് അര്‍ഖ്യനായ ഹൂശായിയുടെ ആലോചന നല്ലതു എന്നു പറഞ്ഞു. അബ്ശാലോമിന്നു അനര്‍ത്ഥം വരേണ്ടതിന്നു അഹീഥോഫെലിന്റെ നല്ല ആലോചനയെ വ്യര്‍ത്ഥമാക്കുവാന് യഹോവ നിശ്ചയിച്ചിരുന്നു.\n15. അനന്തരം ഹൂശായി പുരോഹിതന്മാരായ സാദോക്കിനോടും അബ്യാഥാരിനോടുഇന്നിന്നപ്രാകരം അഹീഥോഫെല് അബ്ശാലോമിനോടും യിസ്രായേല്‍മൂപ്പന്മാരോടും ആലോചന പറഞ്ഞു; ഇന്നിന്നപ്രകാരം ഞാനും ആലോചന പറഞ്ഞിരിക്കുന്നു.\n16. ആകയാല് നിങ്ങള് വേഗത്തില് ആളയച്ചുഈ രാത്രി മരുഭൂമിയിലേക്കുള്ള കടവിങ്കല് പാര്‍ക്കരുതു; രാജാവിന്നും കൂടെയുള്ള സകലജനത്തിന്നും നാശം വരാതിരിക്കേണ്ടതിന്നു ഏതു വിധേനയും അക്കരെ കടന്നുപോകേണം എന്നു ദാവീദിനെ അറിയിപ്പിന് എന്നു പറഞ്ഞു.\n17. എന്നാല് യോനാഥാനും അഹീമാസും പട്ടണത്തില് ചെന്നു തങ്ങളെത്തന്നേ കാണിപ്പാന് പാടില്ലാതിരുന്നതുകൊണ്ടു ഏന് -രോഗെലിന്നരികെ കാത്തുനിലക്കും; ഒരു വേലക്കാരത്തി ചെന്നു അവരെ അറിയിക്കയും അവര് ചെന്നു ദാവീദ്‍രാജാവിനെ അറിയിക്കയും ചെയ്യും;\n18. എന്നാല് ഒരു ബാല്യക്കാരന് അവരെ കണ്ടിട്ടു അബ്ശാലോമിന്നു അറിവു കൊടുത്തു. ആകയാല് അവര് ഇരുവരും വേഗം പോയി ബഹുരീമില് ഒരു ആളുടെ വീട്ടില് കയറി; അവന്റെ മുറ്റത്തു ഒരു കിണറുണ്ടായിരുന്നു; അവര് അതില് ഇറങ്ങി.\n19. വീട്ടുകാരത്തി മൂടുവിരി എടുത്തു കിണറ്റിന്റെ വായിന്മേല് വിരിച്ചു അതില് കോതമ്പുതരി ചിക്കി; ഇങ്ങനെ കാര്യം അറിവാന് ഇടയായില്ല.\n20. അബ്ശാലോമിന്റെ ഭൃത്യന്മാര് ആ സ്ത്രീയുടെ വീട്ടില് വന്നുഅഹീമാസും യോനാഥാനും എവിടെ എന്നു ചോദിച്ചതിന്നുഅവര് നീര്‍തോടു കടന്നുപോയി എന്നു സ്ത്രീ പറഞ്ഞു അവര് അന്വേഷിച്ചിട്ടു കാണായ്കയാല് യെരൂശലേമിലേക്കു മടങ്ങിപ്പോയി.\n21. അവര് പോയശേഷം അവര് കിണറ്റില് നിന്നു കയറിച്ചെന്നു ദാവീദ്‍രാജാവിനെ അറിയിച്ചുനിങ്ങള് എഴുന്നേറ്റു വേഗം നദികടന്നു പോകുവിന് ; ഇന്നിന്നപ്രാകരം അഹീഥോഫെല് നിങ്ങള്‍ക്കു വിരോധമായിട്ടു ആലോചന പറഞ്ഞിരിക്കുന്നു എന്നു പറഞ്ഞു.\n22. ഉടനെ ദാവീദും കൂടെയുള്ള ജനമൊക്കെയും എഴുന്നേറ്റു യോര്‍ദ്ദാന് കടന്നു; നേരം വെളുക്കുമ്പോഴെക്കു യോര്‍ദ്ദാന് കടക്കാതെ ഒരുത്തന് പോലും ശേഷിച്ചില്ല.\n23. എന്നാല് അഹീഥോഫെല് തന്റെ ആലോചന നടന്നില്ല എന്നു കണ്ടപ്പോള് കഴുതപ്പുറത്തു കോപ്പിട്ടു കയറി തന്റെ പട്ടണത്തില് വീട്ടിലേക്കു ചെന്നു വീട്ടുകാര്യം ക്രമപ്പെടുത്തിയശേഷം കെട്ടി ഞാന്നു മരിച്ചു; അവന്റെ അപ്പന്റെ കല്ലറയില് അവനെ അടക്കം ചെയ്തു.\n24. പിന്നെ ദാവീദ് മഹനയീമില് എത്തി. അബ്ശാലോമും കൂടെയുള്ള യിസ്രായേല്‍ജനമൊക്കെയും യോര്‍ദ്ദാന് കടന്നു.\n25. അബ്ശാലോം യോവാബിന്നു പകരം അമാസയെ സേനാധിപതി ആക്കി; അമാസയോ നാഹാശിന്റെ മകളും യോവാബിന്റെ അമ്മ സെരൂയയുടെ സഹോദരിയും ആയ അബീഗലിന്റെ അടുക്കല് യിത്രാ എന്നു പേരുള്ള ഒരു യിശ്മായേല്യന് ചെന്നിട്ടു ഉണ്ടായ മകന് .\n26. എന്നാല് യിസ്രായേലും അബ്ശാലോമും ഗിലെയാദ് ദേശത്തു പാളയമിറങ്ങി.\n27. ദാവീദ് മഹനയീമില് എത്തിയപ്പോള് അമ്മോന്യരുടെ രബ്ബയില്‍നിന്നു നാഹാശിന്റെ മകന് ശോബി, ലോ-ദെബാരില്‍നിന്നു അമ്മീയേലിന്റെ മകന് മാഖീര്, രോഗെലീമില്‍നിന്നു ഗിലെയാദ്യന് ബര്‍സില്ലായി എന്നിവര്\n28. കിടക്കകളും കിണ്ണങ്ങളും മണ്‍പാത്രങ്ങളും ദാവീദിന്നും കൂടെയുള്ള ജനത്തിന്നും ഭക്ഷിപ്പാന് , കോതമ്പു, യവം, മാവു, മലര്, അമരക്ക, പയര്, പരിപ്പു, തേന് , വെണ്ണ, ആടു, പശുവിന് പാല്‍ക്കട്ട എന്നിവയും കൊണ്ടുവന്നു; ജനം മരുഭൂമിയില് വിശന്നും ദാഹിച്ചും ഇരിക്കുമല്ലോ എന്നു അവര് പറഞ്ഞു.


! സിനിമായനം: 12 ആന്‍ഗ്രി മെന് | 12 Angry Men\n12 ആന്‍ഗ്രി മെന് | 12 Angry Men\nഈ സിനിമ കാണുമ്പോള് ആദ്യം നമ്മുടെ മനസ്സിലെത്തുക മാധവ് രാംദാസ് സംവിധാനം ചെയ്ത് 2011 ല് പുറത്തിറങ്ങിയ കോര്‍ട്ട് മാര്‍ഷലിന്റെ കഥ പറഞ്ഞ മേല്‍വിലാസം എന്ന ചലച്ചിത്രമായിരിക്കും. പ്രമേയപരമായി സാദൃശ്യങ്ങളൊന്നുമില്ലെങ്കിലും രണ്ടു സിനിമകളുടെയും കഥ നടക്കുന്നത് നാലു ചുവരുകള്‍ക്കുള്ളില് വച്ചാണ്. 1957ലാണ് 12 ആന്‍ഗ്രി മെന് എന്ന സിനിമ പുറത്തിറങ്ങിയത്. സിനിമയുടെ ആദ്യവും അവസാനവും ഉള്ള അല്‍പ്പസമയം ഒഴിച്ചു നിര്‍ത്തിയാല് ബാക്കി സമയം മുഴുവന് അടച്ചിട്ട ഒരു മുറിയും അതിലെ പന്ത്രണ്ട് ആളുകളേയും മാത്രമാണ് നമുക്ക് കാണാനാവുക. എങ്കിലും ഒരു നിമിഷം പോലും വിരസത അനുഭവപ്പെടില്ല എന്നതു തന്നെയാണ് ഈ ബ്ലാക്ക് ആന്‍ഡ് വൈറ്റ് സിനിമയുടെ പ്രത്യേകത.\nസ്വന്തം പിതാവിനെ കത്തി കൊണ്ട് കുത്തിക്കൊന്ന പതിനെട്ടു വയസ്സുകാരനെ വധശിക്ഷയ്ക്ക് വിധിക്കും മുമ്പ് ജഡ്ജി 12 അംഗങ്ങളുള്ള ജൂറി പാനലിന്റെ അഭിപ്രായം ആരായുന്നു. അവര് പ്രായം കൊണ്ടും, സ്വഭാവസവിശേഷതകള് കൊണ്ടും, ജീവിത സാഹചര്യങ്ങള് കൊണ്ടും എല്ലാം വിഭിന്നരാണ്. അവര് തീരുമാനം എടുക്കുന്നതിനായി ഒരു മുറിയില് ഒത്തു ചേരുകയും, ചര്‍ച്ച നിയന്ത്രിക്കാന് അവരിലൊരാള് സ്വയം മുന്നോട്ടു വരികയും ചെയ്യുന്നു. പ്രതി കുറ്റക്കാരനാണോ അല്ലയോ എന്ന തീരുമാനത്തില് എത്തിച്ചേരാന് അവര് വോട്ടിംഗ് നടത്തുന്നു. പതിനൊന്നു പേര് പ്രതി കുറ്റക്കാരനാണെന്നും ഒരാള് മാത്രം അതിനെ എതിര്‍ത്തും വോട്ട് ചെയ്യുന്നു. പിന്നീട് അവര് തമ്മില് നടക്കുന്ന ഉദ്വേഗഭരിതമായ സംഭാഷണങ്ങളിലൂടെയാണ് കഥയുടെ വികാസം. കഥ മുന്നോട്ടു നീങ്ങുമ്പോള് പലരും പ്രതി കുറ്റക്കാരനാണെന്നുള്ള മുന് തീരുമാനങ്ങളില് നിന്നും വ്യതിചലിക്കുന്നു. ചിലര് നിയന്ത്രണം വിട്ടു പെരുമാറുകയും, മറ്റു ചിലര് സ്വന്തം തീരുമാനങ്ങള് മറ്റുള്ളവരില് അടിച്ചേല്‍പ്പിക്കാന് ശ്രമിക്കുകയും ചെയ്യുന്നുണ്ട്.സത്യം കണ്ടെത്താനായി കൃത്യം നടന്ന സ്ഥലത്തു നിന്നും കണ്ടെടുത്ത കത്തിയും, സ്ഥലത്തിന്റെ രേഖാചിത്രവും എല്ലാം അവര് ഉപയോഗിക്കുന്നുണ്ട്.\nവിധിന്യായപ്രക്രിയ എത്രത്തോളം സൂക്ഷ്മമായിരിക്കണം എന്നും, അങ്ങനെ ആയില്ലെങ്കില് അതിന്റെ ഭവിഷ്യത്ത് എത്രത്തോളം ഭീകരമായിരിക്കുമെന്നും വിളിച്ചു പറയുന്നുണ്ട് ഈ ചിത്രം. ഒരു ഫ്ലാഷ്ബാക്കിന്റെ പോലും സഹായമില്ലാതെ സംഭാഷണങ്ങളിലൂടെ മാത്രം കഥ പറഞ്ഞ ഒരു കുറ്റാന്വേഷണ സിനിമയാണിത്. ഒന്നിനൊന്നു മികച്ച അഭിനയമാണ് ഇതിലെ പന്ത്രണ്ട് പേരും കാഴ്ച വെച്ചിരിക്കുന്നത്. തിരക്കഥയെഴുതിയ റെജിനാള്‍ഡ് റോസും, പന്ത്രണ്ടു പേരുടെയും മുഖത്ത് മിന്നിമാഞ്ഞ വികാരങ്ങളത്രയും ഒപ്പിയെടുത്ത ബോറിസ് കോഫ്മാന് എന്ന ക്യാമറാമാനും പ്രത്യേക അഭിനന്ദനം അര്‍ഹിക്കുന്നു.\n"Life is in their hands- Death is on their minds! It explodes like 12 sticks of dynamite"\nസിനിമയുടെ പോസ്റ്ററുകളിലെ ടാഗ് ലൈനായിരുന്നു ഇത്. അത് എത്രത്തോളം അര്‍ത്ഥവത്താണെന്ന് സിനിമ കാണുമ്പോള് നമുക്ക് മനസ്സിലാവും.\nArun Kappur June 13, 2014\nഎനിക്ക് വളരെയധികം ഇഷ്ടപ്പെട്ട ഇംഗ്ലീഷ് സിനിമകളിൽ ഒന്നാണിത്. പരസ്പരം ആശയപരമായ വാഗ്വാദം എത്രത്തോളം ആരോഗ്യപരമായി നടത്താം എന്നത് നമ്മൾ ഇവരെ കണ്ടു പഠിക്കണം!!\nനല്ല ഒരു സിനിമ :)


യുഎസ് മുന് പ്രസിഡന്റ് ജോര്‍ജ് ബുഷ് സീനിയര് അന്തരിച്ചു • ഇ വാർത്ത | evartha\nയുഎസ് മുന് പ്രസിഡന്റ് ജോര്‍ജ് ബുഷ് സീനിയര് അന്തരിച്ചു\nevartha Desk December 1, 2018, 11:18 am December 1, 2018\nഅമേരിക്കന് മുന് പ്രസിഡന്റ് ജോര്‍ജ് എച്ച് ഡബ്ല്യു ബുഷ് അന്തരിച്ചു. അമേരിക്കയുടെ 41ാം പ്രസിഡന്റായിരുന്ന ജോര്‍ജ് ബുഷ് സീനിയര് 94 ാം വയസിലാണ് മരണത്തിന് കീഴടങ്ങിയത്. അദ്ദേഹത്തിന്റെ വക്താവ് ജിം മഗ്രാത്താണ് മരണവിവരം അറിയിച്ചത്. പാര്‍ക്കിന്‍സണ്‍സ് രോഗബാധിതനായിരുന്നു.\n1989 മുതല് 1993 വരെയാണ് ജോര്‍ജ് ഹെര്‍ബര്‍ട്ട് വാള്‍ക്കര് ബുഷ് അമേരിക്കയുടെ പ്രസിഡന്റായിരുന്നത്. 1981 മുതല് 1989 വരെ അമേരിക്കയുടെ വൈസ് പ്രസിഡന്റായും അദ്ദേഹം സേവനം അനുഷ്ഠിച്ചിട്ടുണ്ട്. റിപ്പബ്ലിക്കന് പാര്‍ട്ടിയിലൂടെയാണ് ബുഷ് സീനിയര് രാഷ്ട്രീയ പ്രവര്‍ത്തനം നടത്തിയത്.\nലോകചരിത്രത്തിലെ നിര്‍ണായകസംഭവങ്ങള് ബുഷിന്റെ ഭരണകാലത്താണ് നടന്നത്. ഇറാഖിന്റെ കുവൈറ്റ് അധിനിവേശവും സോവിയറ്റ് യൂണിയന്റെ പതനവും അതില് ചിലത് മാത്രം. ബെര്‍ലിന് മതില് തകര്‍ക്കലിനും ആ ഭാരണകാലം സാക്ഷിയായി. മകന് ജോര്‍ജ് ഡബ്ലിയു ബുഷ് അമേരിക്കയുടെ നാല്‍പത്തിമൂന്നാം പ്രസിഡന്റായി.


ഞാൻ ബ്യൂട്ടി പാർലറിൽ പോകാറില്ല, സൗന്ദര്യ രഹസ്യം തുറന്ന് പറഞ്ഞു ലക്ഷ്മി നക്ഷത്ര! - മലയാളം ന്യൂസ് പോർട്ടൽ\nഞാൻ ബ്യൂട്ടി പാർലറിൽ പോകാറില്ല, സൗന്ദര്യ രഹസ്യം തുറന്ന് പറഞ്ഞു ലക്ഷ്മി നക്ഷത്ര!\nPosted on March 8, 2021, 10:04 AM\nമുൻപ് പലതവണ അവതാരകയായി എത്തിയെങ്കിലും ഫ്ളവേഴ്സിൽ സംപ്രേക്ഷണം ചെയ്ത ടമാർ പടാർ എന്ന കോമഡി ഗെയിം ഷോയിൽ അവതാരകയായി എത്തിയതാണ് ലക്ഷ്മി നക്ഷത്രയുടെ ജീവിതത്തിൽ വഴിത്തിരിവായി മാറിയത്. നിരവധി ആരാധകരെയാണ് താരത്തിന് പരുപാടിയിൽ നിന്ന് ലഭിച്ചത്. അതിന് ശേഷം പരിപാടിയുടെ പേര് മാറ്റി സ്റ്റാർ മാജിക് എന്ന പേരിൽ എത്തിയപ്പോഴും ലക്ഷ്മി തന്നെയാണ് അവതാരകയായി എത്തിയത്. ഒരുപക്ഷെ ലക്ഷ്മിയുടെ അവതരണം തന്നെയാണ് പരിപാടിയുടെ വിജയത്തിന് കാരണമായ ഒരു പ്രധാനഘടകം എന്ന് തന്നെ വേണമെങ്കിൽ പറയാം. നിരവധി ഫാൻസ് പേജുകളും ലക്ഷ്മിയുടെ പേരിൽ സോഷ്യൽ മീഡിയയിൽ ആരാധകർ ആരംഭിച്ചു കഴിഞ്ഞു. ഇപ്പോൾ ലക്ഷ്മി തന്റെ സൗന്ദര്യ രഹസ്യം തുറന്ന് പറയുകയാണ്. ലക്ഷ്മിയുടെ വാക്കുകൾ ഇങ്ങനെ,\nഞാൻ ബ്യൂട്ടിപാർലറുകളിൽ അതികം പോകാറില്ല. പോയാൽ തന്നെ ചെറിയ ചെറിയ കാര്യങ്ങൾക്ക് വേണ്ടിയെ പോകാറുള്ളതു്. അല്ലാതെ ക്ലീൻ അപ്, ഫേഷ്യലുകൾ ഒന്നും തന്നെ അവിടുന്നു ചെയ്യാറില്ല. ഷൂട്ടിങ്ങിനു വേണ്ടി മുടിയിൽ പലതരത്തിലുള്ള കെമിക്കലുകൾ മേക്കപ്പിനിടയിൽ ചെയ്യാറുണ്ട്. അത് കൊണ്ട് തന്നെ മുടിയുടെ കാര്യത്തിൽ പ്രത്യേകം ശ്രദ്ധിക്കാറുണ്ട്. ചെറുചൂടോടെ വെളിച്ചെണ്ണ തലയിൽ തേച്ച് മസാജ് ചെയ്യും. രണ്ടുമൂന്ന് മണിക്കൂറുകൾക്ക് ശേഷം ആവി പിടിക്കുകയും ചെയ്യും.അതിനൊക്കെ എന്നെ സഹായിക്കുന്നത് അമ്മയാണ്. ഷൂട്ടിങ്ങിന് വേണ്ടി നല്ല രീതിയിൽ തന്നെ മേക്കപ്പ് ഇടേണ്ടി വരും. ഷൂട്ടിങ്ങിന് ശേഷം നാടൻ വെളിച്ചെണ്ണ കൊണ്ടാണ് അതൊക്കെ നീക്കുന്നത്.\nകറ്റാർവാഴ ജെല്ലിനൊപ്പം അരിപ്പൊടിയോ റവയോ ചേർത്ത് മുഖത്ത് സ്‌ക്രബ് ചെയ്യാറുണ്ട്.ശേഷം കറ്റാർ വാഴയും തേനും ചേർന്ന പായ്ക്ക് പുരട്ടും. 15 മിനിറ്റ് കഴിഞ്ഞ് ഇതു കഴുകും. കടലമാവും അരിപ്പൊടിയും കസ്തൂരിമഞ്ഞളും തൈരും ചേർത്ത് മുഖത്തു പുര ട്ടാൻ അമ്മ പറയാറുണ്ട്. ചിലർക്ക് തൈര് മുഖത്ത് പുരട്ടുമ്പോൾ കുരുക്കൾ വരാറുണ്ട്. അങ്ങനെയുള്ളവർക്ക് തൈരിനു പകരം റോസ് വാട്ടറും ഉപയോഗിക്കാം.\nഅദ്ദേഹത്തിനോടുള്ള എന്റെ പഴയപ്രണയം അതേ തീവ്രതയോടെ ഇപ്പോഴും ഉണ്ട്!\n‘ആ ചിത്രങ്ങൾക്ക് വേറെ മൂടാണ്’, ഫോട്ടോഷൂട്ട് അനുഭവങ്ങൾ തുറന്ന് പറഞ്ഞു ദീപ്തി!


Emalayalee.com - കെഎച്ച്എന്‍എ സ്‌കോളര്‍ഷിപ്പ് വിതരണം ചെയ്തു\nന്യൂജഴ്സി: എതിര് ശക്തികളെ പ്രതിരോധിച്ച് കിട്ടുന്ന ഊര്‍ജ്ജത്തെ ഉപയോഗിച്ച് മുന്നേറാന് വിദ്യാര്‍ത്ഥികള്‍ക്ക് കഴിയണമെന്ന് കേരള ഹൈക്കോടതി റിട്ട.ജസ്റ്റിസ് പി.എസ്. ഗോപിനാഥന്. കേരള ഹിന്ദൂസ് ഓഫ് നോര്‍ത്ത് അമേരിക്ക (കെ എച്ച്എന്‍എ) യുടെ സ്‌കോളര്‍ഷിപ്പ് വിതരണം കൊച്ചിയില് ഉദ്ഘാടനം ചെയ്യുകയായിരുന്നു അദ്ദേഹം. പഠിക്കാനുള്ള താത്പര്യത്തെ സ്‌കോളര്‍ഷിപ്പുകള് പ്രോത്സാഹിപ്പിക്കും. ഒപ്പം സാമ്പത്തിക പരാധീനതകള്‍ക്ക് ഒരു കൈത്താങ്ങാകും. വലിയ നിലയില് ഉള്ളവര് കഷ്ടപ്പെടുന്നവരെ കൈ പിടിച്ചുയര്‍ത്തുന്ന സന്മനസാണ് കെ എച്ച് എന്‍എ നടത്തുന്നതെന്നും അദ്ദേഹം പറഞ്ഞു.\nഇലക്ട്രോണിക്സ് കോര്‍പറേഷന് ഓഫ് ഇന്ത്യ ചെയര്‍മാന് രഞ്ജിത് കാര്‍ത്തികേയന് മുഖ്യപ്രഭാഷണം നടത്തി. കഷ്ടപ്പെടുന്നവന് കൈത്താങ്ങാകാനുള്ള കെഎച്ച് എന്‍എയുടെ പരിശ്രമം അനുകരണീയമാണ്. സ്‌കോളര്‍ഷിപ്പ്് ഉത്തരവാദിത്വം അടുത്ത തലമുറയെ ഏല്‍പ്പിക്കല് കൂടിയാണ്. അത് പുതുതലമുറ ഏറ്റെടുക്കണം- അദ്ദേഹം പറഞ്ഞു.\nസനാതനധര്‍മ്മം ഭാരത സംസ്‌കാരത്തിന്റെ ഭാഗമാണെന്നും പഠിക്കാന് പണമില്ലാതെ ഒരു കുട്ടിയും ആത്മഹത്യ ചെയ്യേണ്ടി വരരുതെന്നും ജനം ടിവി ചീഫ് എഡിറ്റര് ജി.കെ. സുരേഷ് ബാബു പറഞ്ഞു. ഹിന്ദു സമൂഹത്തിലെ കഷ്ടപ്പെടുന്നവര്‍ക്ക് കൈത്താങ്ങാകാന് നമുക്ക് കഴിയണമെന്ന് അമൃത സ്‌കൂള് ഓഫ് ആര്‍ട്സ് ആന്റ് സയന്‍സ് ഡയറക്ടര് ഡോ. യു. കൃഷ്ണ കുമാര് പറഞ്ഞു.\nഹിന്ദു എന്ന് പറയുന്നതിന് പകരം പ്രവര്‍ത്തിക്കുന്നതിന്റെ ഫലമാണ് സ്‌കോളര്‍ഷിപ്പെന്ന് കെഎച്ച്എന്‍എ മുന് പ്രസിഡന്റ് ശശിധരന് നായര് പറഞ്ഞു. സഹജീവികളെ സഹായിക്കാനുള്ള അമേരിക്കയിലെ ഹിന്ദു സമൂഹം ചെയ്യുന്ന പുണ്യ പ്രവര്‍ത്തിയാണെന്ന് കെഎച്ച്എന് എ മുന് പ്രസിഡന്റ് വെങ്കിട് ശര്‍മ പറഞ്ഞു. എച്ച് എന്‍എ ഡയറക്ടര് ടി. ഉണ്ണികൃഷ്ണന്, കൊച്ചി അന്തര്‍ദേശിയ പുസ്തകോത്സവം കണ്‍വീനര് ബി.പ്രകാശ് ബാബു, കെഎച്ച്എന്‍എ കേരള ഘടകം കോ-ഓര്‍ഡിനേറ്റര് പി.ശ്രീകുമാര് , ദേശീയ ബുക്ക് ട്രസ്റ്റ് ഡയറക്ടര് ടി. എന്. നന്ദകുമാര്, സംഗീത സംവിധായകന് ആര്.കെ. ദാമോധരന് തുടങ്ങിയവര് പങ്കെടുത്തു.\nതുടര്‍ച്ചയായ 13-ാം വര്‍ഷമാണ് കേരള ഹിന്ദൂസ് ഓഫ് നോര്‍ത്ത് അമേരിക്ക കേരളത്തിലെ കുട്ടികള്‍ക്കായി സ്‌കോളര്‍ഷിപ്പ് നല്‍കുന്നത്. പ്രൊഫഷണല് കോഴ്സുകള്‍ക്ക് പഠിക്കുന്ന കുട്ടികള്‍ക്ക് പ്രതിവര്‍ഷം 250 ഡോളര് വീതമാണ് സ്‌കോര്‍ഷിപ്പ്.\nഅഞ്ജന ജയകുമാര് (എറണാകുളം), അഖില വി (കൊല്ലം), ആനന്ദ് ടി (കൊല്ലം), അഞ്ജന ഗോപി (കൊല്ലം), അഞ്ജന എം എസ് (കൊല്ലം), അഞ്ജു എസ് എല് (തിരുവനന്തപുരം), അനുപമ എസ് (കൊല്ലം), അനുരാഗ് കെ (പാലക്കാട്), അനുരാഗ് സി.എസ് (ആലപ്പുഴ), ആതിര പി.എസ് (തൃശ്ശൂര്), അതുല് കൃഷ്ണന് ജി (കൊല്ലം), അതുല്യ ജി കുമാര് (മലപ്പുറം), ഭവ്യ ബി.പി (പത്തനംതിട്ട), ചന്ദനി ചന്ദ്രന് (ആലപ്പുഴ), ദേന തീര്‍ത്ഥ (കണ്ണൂര്), ധന്യ കെ എ (പാലക്കാട്), ദിവ്യ ചന്ദ്രന് (തിരുവനന്തപുരം),ഗിരീഷ് ഗോപി ( ആലപ്പുഴ), ഗോകുല് എം.ആര് (മലപ്പുറം), ഗോപിക ജയന് (കോട്ടയം), ഹരിത എച്ച് (പാലക്കാട്), ഹേമന്ദ് പി (മലപ്പുറം), കാവ്യ കെ എസ് (വയനാട്), കീര്‍ത്തന പ്രസാദ് (തിരുവനന്തപുരം) കൃഷ്ണപ്രിയ എ പി ( തൃശ്ശൂര്), പ്രീതു പി കുമാര് (പത്തനംതിട്ട), രശ്മി മാധവന് എം (മലപ്പുറം), ശരണ്യ വി.എസ് (തിരുവനന്തപുരം), സീതള് പി എസ്്(കൊല്ലം), ലാവണ്യ മോഹന് സി (തിരുവനന്തപുരം), മേഘ (മലപ്പുറം), പവിത്ര. (കൊല്ലം), ശ്രീഹരി എസ് (കൊല്ലം), ശ്രീരാജ് എം എസ്(എറണാകുളം), സുധിന് സുന്ദര് (തിരുവനന്തപുരം), ഉണ്ണിമായ കെ.എസ്. (എറണാകുളം), വീണ ഭാസ്‌കരന് (തൃശ്ശൂര്) , വിഷ്ണുപ്രിയ ജയരാജ് (എറണാകുളം), വൈശാഖ് പ്രസന്നന് എറണാകുളം) എന്നിവര് സ്‌കോളര്‍ഷിപ്പ് ഏറ്റുവാങ്ങി


യത്ര യത്ര രഘുനാഥ കീര്‍ത്തനം\nതത്ര തത്ര കൃത മസ്തകാഞ്ജലിം\nബാഷ്പവാരി പരിപൂര്‍ണ ലോചനം\nമാരുതിം നമത രാക്ഷസാന്തകം\n(എവിടെയെല്ലാം രാമ നാമം പാടുന്നുണ്ടോ അവിടെയൊക്കെ കൂപ്പുകൈ തലയില് വെച്ചു കൊണ്ടും ഭക്തിയാല് കണ്ണു നിറഞ്ഞും രാക്ഷസാന്തകനായ ഹനുമാനുണ്ടാകും)\nരാമഭക്തിയുടെ പര്യായമാണ് ഹനുമാന്.\nഭാരതത്തില് ഏതു മുക്കിലായാലും മൂലയിലായാലും ഹനുമാന് ഒരു പരിചയപ്പെടുത്തലിന്റെ ആവശ്യമില്ല.\nനിവര്‍ന്നു നില്‍ക്കുക. കുനിഞ്ഞ് ഇടത്തു കാല്‍മുട്ട് നിലത്ത് കുത്തി വലതു കാല്‍പ്പത്തി ഇടതുകാല് മുട്ടില് നിന്ന് ഒരടി മുന്നില് വെക്കുക. കൈപ്പത്തികള് വലതു കാല്‍പ്പത്തിയുടെ ഇരുവശത്തും നിലത്തു പതിച്ചു വെക്കുക. കൈകളുടെ ബലത്തില് ശരീരം താങ്ങിക്കൊണ്ട് സാവധാനത്തിലും ക്രമത്തിലും വലതു കാല്‍പ്പത്തി മുന്നോട്ടു നിരക്കി കൊണ്ടുപോവുക; ഇടതുകാല് പിന്നോട്ടും. അരക്കെട്ടു താഴ്ത്തി രണ്ടു കാലും നേര്‍രേഖയില് വരും പോലെ ഭൂമിയില് പതിച്ചു വെക്കുക.\nകൈകള് നെഞ്ചില് തൊഴുത അവസ്ഥയില്. നട്ടെല്ലു നിവര്‍ന്നിരിക്കും. കണ്ണടക്കുക. ശരീരം മൊത്തം തളര്‍ത്തിയിടുക. മനസ്സ് കേന്ദ്രീകരിച്ച് ശ്വാസത്തിലും ശരീരത്തിന്റെ ഭാഗങ്ങളിലും ശ്രദ്ധിക്കുക. സാധിക്കുന്നത്ര സമയം ഇതേ സ്ഥിതിയില് തുടര്‍ന്ന ശേഷം തിരിച്ചു വന്ന് കാലുമാറ്റി ആവര്‍ത്തിക്കുക\nപിന്നീട് കാലുകള് മുേന്നാട്ടു നീട്ടിയിരുന്ന് രണ്ടു മിനിറ്റ് വിശ്രമിക്കുക.\n(അരക്കെട്ട് നിലത്തു പതിക്കാന് ബുദ്ധിമുട്ടുള്ളവര് പരിശീലനത്തിന്റെ ഭാഗമായി അരക്കെട്ട് പതിക്കുന്ന ഭാഗം കുഷ്യന് വെച്ച് ഉയര്‍ത്താറുണ്ട്)\nഅരക്കെട്ടിനും കാലുകള്‍ക്കും നല്ല വഴക്കമുണ്ടാകും. രക്തപ്രവാഹം ഊര്‍ജിതമാവും. മനസ്സ് ശാന്തമാകും, ഭക്തിപൂര്‍ണമാകും.\nമനസ്സിന്റെ ഒന്‍പത് അവസ്ഥകള് (യോഗപദ്ധതി 79)\nഗത്യാത്മക മേരുവക്രാസനം (യോഗപദ്ധതി 78)\nഅസ്മിതാനുഗത സമാധി (യോഗപദ്ധതി 77)\nത്രികോണാസനം (യോഗപദ്ധതി 76)


ബാലസാഹിത്യ പുരസ്‌കാരങ്ങള്‍ക്ക് കൃതികള് ക്ഷണിക്കുന്നു - Keralaliterature.com\nതിരുവനന്തപുരം: സംസ്ഥാന ബാലസാഹിത്യ ഇന്‍സ്റ്റിറ്റ്യൂട്ടിന്റെ 2018 വര്‍ഷത്തെ ബാലസാഹിത്യ പുരസ്‌കാരങ്ങള്‍ക്ക് കൃതികള് ക്ഷണിക്കുന്നു. 2015, 2016, 2017 വര്‍ഷങ്ങളില് ആദ്യപതിപ്പായി പ്രസിദ്ധീകരിച്ച കൃതികള്‍ക്കാണ് പുരസ്‌കാരം. 20,000 രൂപയും പ്രശസ്തി പത്രവും ഫലകവും അടങ്ങുന്നതാണ് പുരസ്‌കാരം. കഥ/നോവല്, കവിത, നാടകം, വിവര്‍ത്തനം/പുനരാഖ്യാനം, ശാസ്ത്രം, വൈജ്ഞാനികം (ശാസ്ത്രം ഒഴികെ), ജീവചരിത്രം/ആത്മകഥ, ചിത്രീകരണം, ചിത്രപുസ്തകം, പുസ്തക ഡിസൈന്/പ്രൊഡക്ഷന് എന്നിങ്ങനെ 10 വിഭാഗങ്ങളിലാണ് പുരസ്‌കാരം. മുന്‍വര്‍ഷങ്ങളില് പുരസ്‌കാരം ലഭിച്ച എഴുത്തുകാരുടെ കൃതികള് അതേ വിഭാഗത്തില് വീണ്ടും പരിഗണിക്കുന്നതല്ല. അവര്‍ക്ക് മറ്റ് വിഭാഗങ്ങളിലേക്ക് കൃതികള് അയക്കാം.\n60,001 രൂപയും പ്രശസ്തി പത്രവും ഫലകവുമാണ് പുരസ്‌കാരം. ഈ വര്‍ഷം കവിതാ വിഭാഗത്തിലുള്ള രചനകളാണ് അവാര്‍ഡിന് പരിഗണിക്കുന്നത്. 2015, 2016, 2017 വര്‍ഷങ്ങളില് ഒന്നാം പതിപ്പായി പ്രസിദ്ധീകരിച്ച കൃതികളാകും പുരസ്‌കാരത്തിന് പരിഗണിക്കുക. റീപ്രിന്റുകളും പരിഷ്‌കരിച്ച പതിപ്പുകളും അവാര്‍ഡിന് പരിഗണിക്കുന്നതല്ല. പുസ്തകത്തിന്റെ നാലു പ്രതികള് വീതം ഡയറക്ടര്, കേരള സംസ്ഥാന ബാലസാഹിത്യ ഇന്‍സ്റ്റിറ്റ്യൂട്ട്, സംസ്‌കൃത കോളേജ് കാമ്പസ്, പാളയം, തിരുവനന്തപുരം -34 എന്ന വിലാസത്തില് 2018 നവംബര് 14 ന് മുമ്പായി അയക്കണം.\nബാല സാഹിത്യ ഇന്‍സ്റ്റിറ്റ്യൂട്ട്, ബാലസാഹിത്യപുരസ്‌കാരം പാലാ കെ.എം.മാത്യു കുട്ടികളുടെ സാഹിത്യം\n« വയലാര് അവാര്‍ഡ് സമര്‍പ്പണം ശനിയാഴ്ച\nഗാന്ധിജിയുടെ രക്തസാക്ഷ്യം പുസ്തകസീരീസില് 10 കൃതികള് »


പ്രഫസര് വി .മുഹമ്മദ് സാഹിബ് സംസാരിക്കുന്നു ~ ചിന്തകന്\n10:48 സദ്‌റുദ്ദീന് വാഴക്കാട് 1 comment\nതാങ്കളെ പരിചയപ്പെടുത്തി ആരംഭിക്കാമെന്ന് തോന്നുന്നു\nഎന്റെ സ്വദേശം ഗുരുവായൂരാണ്. ഉപ്പ കൃഷിക്കാരനായിരുന്നു. ഉമ്മ തലശ്ശേരി തച്ചറക്കല് തറവാട്ടുകാരിയാണ്. അവരുടെ കുടുംബം തലശ്ശേരിയില്‍നിന്ന് ചാവക്കാട്ട് വന്ന് താമസമാക്കിയതാണ്. തുണിക്കച്ചവടക്കാരായിരുന്നു അവര്.\nദീനീബോധമുള്ളതായിരുന്നു കുടുംബം. പക്ഷേ, പുരോഗമന ചിന്തയൊന്നും ഉണ്ടായിരുന്നില്ല. യാഥാസ്ഥിതികത്വമായിരുന്നു നാടുനിറയെ. മുജാഹിദ് ആശയങ്ങള് കുറച്ചൊക്കെ ഉണ്ടായിരുന്നു. എന്റെ അറബിഅധ്യാപകനായിരുന്ന ഫലകി മുഹമ്മദ് മൗലവി പുരോഗമനാശയക്കാരനായിരുന്നു. അദ്ദേഹത്തിന്റെ വീക്ഷണങ്ങള് എന്നെ സ്വാധീനിച്ചിട്ടുണ്ട്. അന്ന് ഉമര് മൗലവിയുടെ ഖുര്‍ആന് പരിഭാഷ ഇറങ്ങിയിരുന്നു. അറബി മലയാളത്തിലായിരുന്നു അത്. ഞാനത് വാങ്ങി ഉമ്മക്ക് നല്‍കി. ഉമ്മക്ക് മലയാളമറിയുമായിരുന്നില്ല. ഉമ്മ അത് വായിച്ച് മുജാഹിദ് ആശയക്കാരിയായി. ഉപ്പക്ക് മുജാഹിദ്-സുന്നീ ആശയങ്ങളൊന്നുമുണ്ടായിരുന്നില്ല. ദീനീചിട്ടയില് ജീവിക്കുന്ന ഒരു മുസ്‌ലിം, അത്ര മാത്രം.\nസ്‌കൂളില് നടന്നിരുന്ന ഓത്തുപള്ളിയില്‍നിന്നായിരുന്നു മതപഠനം. സ്‌കൂളില് ക്ലാസ് ആരംഭിക്കുന്നതിന് മുമ്പാണ് മദ്‌റസാ പഠനം ഉണ്ടാവുക.\nഒരു അധ്യാപകനാണുണ്ടായിരുന്നത്, കുറേ വിദ്യാര്‍ഥികളും. പല പ്രായത്തിലുള്ളവരായിരിക്കും പഠിതാക്കള്. എല്ലാവരും ഒരേ ക്ലാസ്സില്‍തന്നെയാണ് ഇരിക്കുക. ചിലര് ഖുര്‍ആന് ഓതി പഠിക്കുന്നുണ്ടാകും, എഴുത്ത് പഠിക്കുന്നവരുണ്ടാകും, ദീനിയ്യാത്ത് പഠിക്കുന്നവരുണ്ടാകും. എല്ലാവരെയും ഒരുമിച്ച് നിരത്തിയിരുത്തും. കുട്ടികള് വെറുതെയിരിക്കുകയാണെങ്കിലും ചിലപ്പോള് മൊല്ലാക്ക വന്ന് അടിക്കും.\nമൊല്ലാക്കക്ക് ശമ്പളം നല്‍കിയിരുന്നത് സര്‍ക്കാറായിരുന്നു. അഞ്ച് രൂപയാണ് മാസത്തില് ലഭിക്കുക. സ്‌കൂളിലേക്ക് കുട്ടികളെ കിട്ടാന് വേണ്ടിയായിരുന്നു ഇങ്ങനെയൊരു മതപഠനം സര്‍ക്കാര് ചെലവില് സ്‌കൂളില് വെച്ച് നല്‍കിയിരുന്നത്. ബ്രിട്ടീഷുകാരുടെ കണ്ടുപിടിത്തമായിരുന്നു അത്.\nസ്‌കൂള് അവധിക്കാലത്ത് ഞാന് പള്ളിദര്‍സില് പോയി കിതാബോതിയിരുന്നു. പാടൂര് പള്ളിയിലാണ് പോയിരുന്നത്. എന്റെ സഹോദരിയെ വിവാഹം കഴിച്ചത് അങ്ങോട്ടായിരുന്നു. എനിക്ക് ആദ്യം കിതാബ് ഓതിത്തന്ന മുദര്‍രിസ് കൂട്ടായി സ്വദേശി അബ്‌ദുല്ലക്കുട്ടി മുസ്‌ലിയാരാണ്. തുണിയുടുത്ത്, തലമൊട്ടയടിച്ച്, താടി നീട്ടിവളര്‍ത്തിയ അദ്ദേഹം തലയില് ചൂരല്‍തൊപ്പി ധരിക്കുമായിരുന്നു. പുറത്ത് പോകുമ്പോള് ബനിയനോ ഷര്‍ട്ടോ ധരിക്കും. കാഴ്‌ചയില് വളരെ പഴഞ്ചനായിരുന്നു. പക്ഷേ, അദ്ദേഹം വളരെ വിശാലമനസ്‌കനായിരുന്നുവെന്ന് കാലം ചെല്ലുംതോറും എനിക്ക് ബോധ്യംവന്നു.\nപള്ളിദര്‍സില് ആദ്യം ഓതുന്ന കിതാബ് മുതഫര്‍രിദാണ്. ഖുര്‍ആനോ ഹദീസോ ഒന്നും പഠിക്കാന് പാടില്ലായിരുന്നു. മുതഫര്‍രിദ്, നഹ്‌വ് കിതാബ്, ഫത്‌ഹുല് മുഈന് തുടങ്ങിയവ ഓതിക്കഴിഞ്ഞ ശേഷമേ ഹദീസ് പഠിക്കാവൂ എന്നായിരുന്നു അന്നത്തെ സങ്കല്‍പം. അതും കഴിഞ്ഞാണ് ഖുര്‍ആന് പഠിക്കുക. പക്ഷേ, അബ്‌ദുല്ലക്കുട്ടി മുസ്‌ലിയാര് എനിക്ക് ഹദീസിന്റെ കിതാബുകളും മുതഫര്‍രിദിനോടൊപ്പം ഓതാന് തരും. പള്ളി കാരണവന്മാര് വരുന്നത് കണ്ടാല് ഹദീസ്‌കിതാബുകള് മാറ്റിവെക്കാന് പറയും.\nപള്ളിദര്‍സില് മറ്റു വിഷയങ്ങളെന്തെങ്കിലും പഠിപ്പിച്ചിരുന്നോ?\nഞാന് ഓതാന് പോകുമ്പോള് അബ്‌ദുല്ലക്കുട്ടി മുസ്‌ലിയാര് പല കിതാബുകളും എനിക്ക് കാണിച്ചുതരാറുണ്ടായിരുന്നു. പെട്ടിയില് അടച്ചുവെച്ചവയായിരുന്നു അവ. ഇന്നത്തെ ജ്യോമട്രി, ആസ്‌ട്രോണമി, ബയോളജി, ഫിസിക്‌സ് തുടങ്ങിയ ശാസ്‌ത്ര ശാഖകളെക്കുറിച്ചുള്ള പുസ്‌തകങ്ങളായിരുന്നു അവ. എനിക്കദ്ദേഹം കാണിച്ചുതന്ന ഒരു പുസ്‌തകത്തില് തീ കത്തുന്നതും നരകത്തിന്റെ ചിത്രീകരണവുമാണുണ്ടായിരുന്നത്. മറ്റൊന്നില് പഴങ്ങളുടെയും മറ്റും ഫോട്ടോകളുള്ള സ്വര്‍ഗത്തിന്റെ ചിത്രീകരണമാണുണ്ടായിരുന്നത്.\nഇത്തരം പുസ്‌തകങ്ങളൊക്കെ പള്ളിദര്‍സില് പഠിപ്പിച്ചിരുന്നോ?\nമുമ്പ് കാലത്ത് ഇത്തരം വിഷയങ്ങളെല്ലാം പള്ളിദര്‍സുകളിലുണ്ടായിരുന്നു. പക്ഷേ, പില്‍ക്കാലത്ത് അതെല്ലാം ഒഴിവാക്കുകയും പുസ്‌തകങ്ങള് പെട്ടിയിലാക്കി പൂട്ടുകയും ചെയ്യുകയാണുണ്ടായത്. ഞാന് പഠിക്കുന്ന കാലത്തൊന്നും അവയുണ്ടായിരുന്നില്ല. അബ്‌ദുല്ലക്കുട്ടി മുസ്‌ലിയാര് അതെല്ലാം വായിച്ചിരുന്നു.\nഎന്റെ ചിന്തകളും ആശയങ്ങളും രൂപംകൊണ്ടതില് അബ്‌ദുല്ലക്കുട്ടി മുസ്‌ലിയാര്‍ക്ക് കാര്യമായ പങ്കുണ്ട്. പാടൂര് പ്രദേശം മൗലിദ്-റാത്തീബുകളും മറ്റും ധാരാളമായി നടന്നിരുന്ന സ്ഥലമായിരുന്നു. പക്ഷേ, അബ്‌ദുല്ലക്കുട്ടി മുസ്‌ലിയാര് ഒരൊറ്റ മൗലിദിനും റാത്തീബിനും പോയിരുന്നില്ല. അദ്ദേഹത്തിന്റെ മനസ്സ് വിശാലവും ചിന്ത പുരോഗമനപരവുമായിരുന്നു. അദ്ദേഹത്തിന്റെ ശിഷ്യത്വമാണെന്റെ ചിന്തകളുടെ അസ്‌തിവാരം എന്നു പറയാം. പില്‍ക്കാലത്ത് ശാസ്‌ത്രവിഷയങ്ങളില് എനിക്ക് താല്‍പര്യമുണ്ടാകാനും ശാസ്‌ത്രപഠനം നടത്താനും ഇത് കാരണമായിട്ടുണ്ട്.\nസ്‌കൂള് ജീവിതത്തെക്കുറിച്ചുള്ള ഓര്‍മകള്?\nഎന്റെ വീടിന്റെ അടുത്തുള്ള കാരക്കാട് എ.എം.എല്.പി സ്‌കൂളില്‍നിന്നാണ് പഠനം ആരംഭിക്കുന്നത്. പിന്നീട് ചാവക്കാട് ഡിസ്‌ട്രിക്‌റ്റ് ബോര്‍ഡ് ഹൈസ്‌കൂളില് പത്താം ക്ലാസ് വരെ പഠിച്ചു. 1944-ലാണ് പത്താം ക്ലാസ് പാസ്സായത്. അവിടത്തെ ഏറ്റവും ഉയര്‍ന്ന മാര്‍ക്ക് എനിക്കായിരുന്നു.\nസ്‌കൂള് പഠനകാലത്ത് എനിക്ക് ഇംഗ്ലീഷില് വലിയ താല്‍പര്യമായിരുന്നു. ക്ലാസ്സില് അധ്യാപകര് മലയാളത്തില് പറയുന്നതും ഞാന് ഇംഗ്ലീഷിലാണ് എഴുതിയിരുന്നത്. മുഹമ്മദന് കോളേജില് ചെന്നപ്പോള് എന്റെ എസ്.എസ്.എല്.സി ബുക്ക് നോക്കി വൈസ് പ്രിന്‍സിപ്പല് മുഹമ്മദ് ഗനി സാഹിബ് പ്രിന്‍സിപ്പലിനോട് പറഞ്ഞു: `ഇംഗ്ലീഷിലെ മാര്‍ക്ക് നോക്കൂ'- 74 മാര്‍ക്കുണ്ടായിരുന്നു ഇംഗ്ലീഷില്. അന്നത് ഉയര്‍ന്ന മാര്‍ക്കായിരുന്നു.\nചാവക്കാട് സ്‌കൂളില്‍നിന്ന് പത്താംതരം പാസ്സായവര്‍ക്ക് സാമൂതിരി കോളേജില് സൗജന്യ ട്യൂഷനുണ്ടായിരുന്നു. എനിക്ക് അതിനര്‍ഹതയുണ്ടായിരുന്നു. പക്ഷേ, സാമൂതിരി കോളേജിലെ അനുഭവങ്ങള് കേട്ടപ്പോള് എനിക്ക് പോകാന് തോന്നിയില്ല. അയിത്താചരണം അവിടെ ശക്തമായിരുന്നു. സവര്‍ണ ഹിന്ദുക്കള്‍ക്കല്ലാതെ അധ്യാപകരെ തൊടാനോ മേശയുടെ അടുത്ത് പോകാനോ പാടുണ്ടായിരുന്നില്ല. ക്ലാസ്സില് മുന്നിലെ ബെഞ്ചില് സവര്‍ണര്‍ക്ക് മാത്രമാണ് ഇരിക്കാന് പറ്റുക. മുസ്‌ലിംകളും ക്രിസ്‌ത്യാനികളും പിന്നാക്ക ജാതിക്കാരും പിറകിലാണ് ഇരിക്കേണ്ടത്. മൂത്രമൊഴിച്ചാല് ശുചീകരണത്തിന് വെള്ളവും കിട്ടുമായിരുന്നില്ല. എനിക്കു മുമ്പ് ചാവക്കാട് സ്‌കൂളില്‍നിന്ന് ഉയര്‍ന്ന മാര്‍ക്കോടെ പാസ്സായി സാമൂതിരി കോളേജില് പഠിക്കാന് പോയ പലര്‍ക്കും മോശമായ അനുഭവങ്ങളാണുണ്ടായിരുന്നത്. അതുകൊണ്ട് ഞാന് മദ്രാസില് പോയി പഠിക്കാന് തീരുമാനിച്ചു.\nമദ്രാസിലെ മുഹമ്മദന് കോളേജില്‍നിന്നാണ് ബി.എ പസ്സായത്. ഞാന് അവിടെ ചേര്‍ന്ന വര്‍ഷം `മുഹമ്മദന് കോളേജ്' എന്നായിരുന്നു സ്ഥാപനത്തിന്റെ പേര്. അടുത്ത വര്‍ഷം `മുസ്‌ലിം കോളേജ്' എന്നാക്കി. സ്വാതന്ത്ര്യം ലഭിച്ചപ്പോള് `ഗവണ്‍മെന്റ് ആര്‍ട്‌സ് കോളേജ്' എന്ന് പേരു മാറ്റി. `മുഹമ്മദന് കോളേജില് ചേര്‍ന്ന് മുസ്‌ലിംകോളേജില് പഠിച്ച് ഗവണ്‍മെന്റ് കോളേജില്‍നിന്ന് പഠനം പൂര്‍ത്തിയാക്കി' എന്നു പറയാം. 1948 മാര്‍ച്ചിലായിരുന്നു ഫൈനല് പരീക്ഷ. സര്‍വീസില് ചേര്‍ന്നതിനു ശേഷമാണ് എം.എ പാസ്സായത്. പ്രൈവറ്റായിട്ടായിരുന്നു അന്ന് എം.എ പഠനം.\nഫലകി മൗലവിയും ഞാനും 1944-ലെ മധ്യവേനലവധിക്ക് മദ്രാസിലേക്ക് പോയി. വാണിയമ്പാടിയില് ബുഖാരി സാഹിബിനെ കണ്ടു. അദ്ദേഹം അടുത്ത വര്‍ഷം മുഹമ്മദന് കോളേജിലേക്ക് മാറാന് തീരുമാനിച്ചിരുന്നു. എന്നോടും മുഹമ്മദന് കോളേജില് ചേരാന് പറഞ്ഞു. ആ യാത്രയിലാണ് വെല്ലൂര് ബാഖിയാത്തുസ്സ്വാലിഹാത്ത് സന്ദര്‍ശിച്ചത്. അന്ന് കെ.സി. അബ്‌ദുല്ല മൗലവി അവിടെ വിദ്യാര്‍ഥിയായിരുന്നു. മലയാളി വിദ്യാര്‍ഥികളുടെ നേതാവും അദ്ദേഹമായിരുന്നു. അന്നവിടെ എന്തോ പ്രശ്‌നത്തിന്റെ പേരില് ഒരു വിദ്യാര്‍ഥിസമരം നടക്കുന്നുണ്ടായിരുന്നു. കെ.സിയായിരുന്നു നേതൃത്വം നല്‍കിയത്.\nകെ.സി വെറുമൊരു മതപണ്ഡിതനായിരുന്നില്ല. നല്ല ശുഷ്‌കാന്തിയുള്ള വ്യക്തിയായിരുന്നു. വ്യവസായം ഉള്‍പ്പെടെയുള്ള പല വിഷയങ്ങളും അദ്ദേഹത്തിന് നന്നായി അറിയാം. അവിടെ വെച്ചാണ് ഞങ്ങള് പരിചയപ്പെട്ടത്. അന്നു മുതല് മരണം വരെ ഞങ്ങള് വലിയ അടുപ്പത്തിലായിരുന്നു.\nഇന്റര്‍മീഡിയറ്റ് കഴിഞ്ഞ ശേഷം ഞാന് ബി.എ അറബിക്കിന് അപേക്ഷിച്ചു. പക്ഷേ, എനിക്ക് സീറ്റ് തരാന് പ്രിന്‍സിപ്പല് വൈമുഖ്യം കാണിച്ചു. അറബിയില് പി.എച്ച്.ഡി എടുത്ത ഡോ. അബ്‌ദുല് ഹഖായിരുന്നു പ്രിന്‍സിപ്പല്. മൂന്നാഴ്‌ച കഴിഞ്ഞപ്പോള് എന്നെ വിളിച്ചു ചോദിച്ചു: `നിനക്ക് മെഡിസിന് ചേര്‍ന്നുകൂടേ?' ഞാന് പറഞ്ഞു: `വീട്ടിലെ സാഹചര്യം അനുവദിക്കില്ല'. `എങ്കില് ബി.എസ്.സി ആയിക്കൂടേ' എന്നായി അദ്ദേഹം. താല്‍പര്യമില്ലെന്നു പറഞ്ഞ് ഞാനൊഴിവായി. അറബി പഠിക്കാനാണ് ആഗ്രഹമെന്നും അറിയിച്ചു. അദ്ദേഹം പറഞ്ഞു: `നിന്റെ താല്‍പര്യം പരീക്ഷിക്കാനാണ് സീറ്റ് തരാതിരുന്നത്'. എനിക്ക് ബി.എ അറബിക്കിന് പ്രവേശനം തരികയും ചെയ്‌തു. കൂടുതലൊന്നും പഠിക്കാനുണ്ടായിരുന്നില്ല. കുറേയൊക്കെ എനിക്കറിയുമായിരുന്നു. ഞാന് ഒരാള് മാത്രമാണ് ക്ലാസ്സിലുണ്ടായിരുന്നത്. ഒരുപാട് ഒഴിവുസമയം ലഭിച്ചിരുന്നു.\nആ സമയങ്ങളെല്ലാം വായനക്ക് ഉപയോഗപ്പെടുത്തി. മദ്രാസ് ലൈബ്രറിയില് പോയി ധാരാളം വായിക്കും. മത-ശാസ്‌ത്ര ഗ്രന്ഥങ്ങളെല്ലാം വായിക്കാറുണ്ടായിരുന്നു.\nബി.എ അറബിക് തെരഞ്ഞെടുക്കാന് കാരണം?\nഇന്റര്‍മീഡിയറ്റ് കഴിഞ്ഞപ്പോള് മദ്രാസ് മെഡിക്കല് കോളേജില് എം.ബി.ബി.എസ്സിന് സീറ്റ് റിസര്‍വ് ചെയ്‌തിരുന്നു, പ്രിന്‍സിപ്പല്. മെരിറ്റില് അഡ്‌മിഷന് ലഭിക്കാവുന്ന മാര്‍ക്ക് എനിക്കുണ്ടായിരുന്നു. പക്ഷേ, വീട്ടിലെ സാഹചര്യം അനുകൂലമായിരുന്നില്ല. ഉമ്മക്കും ഉപ്പക്കും ആരോഗ്യപ്രശ്‌നങ്ങളുണ്ടായിരുന്നു. അതുകൊണ്ട് മെഡിസിന് പഠനം ആഗ്രഹമുണ്ടായിട്ടും ഉപേക്ഷിക്കേണ്ടിവന്നു. അങ്ങനെയാണ് ബി.എ അറബിക് തെരഞ്ഞെടുത്തത്. വൈദ്യശാസ്‌ത്രത്തില് അതിയായ താല്‍പര്യമുണ്ടായിരുന്നതുകൊണ്ട് പോസ്റ്റലായി ഹോമിയോപ്പതി പഠിച്ചു. പരീക്ഷയും പാസ്സായി. ഗവണ്‍മെന്റ് കോഴ്‌സൊന്നും അന്നുണ്ടായിരുന്നില്ല. പ്രൈവറ്റായിട്ടായിരുന്നു പഠനവും പരീക്ഷയുമെല്ലാം.\nആദ്യമൊക്കെ പ്രാക്‌ടീസ് ചെയ്‌തിരുന്നു. ഫാറൂഖ് കോളേജില് അധ്യാപകനായി വന്ന ശേഷവും ചികിത്സ നടത്തിയിരുന്നു. സൗജന്യമായി മരുന്ന് നല്‍കും. കുറേ കഴിഞ്ഞപ്പോള് ആളുകള് മരുന്ന് ചോദിച്ച് ക്ലാസ്സിലേക്കും വരാന് തുടങ്ങി. അങ്ങനെ അധ്യാപനത്തെ ബാധിക്കുമെന്ന് തോന്നിയപ്പോഴാണ് ചികിത്സ നിര്‍ത്തിയത്.\nഫാറൂഖ് കോളേജിലെത്തുന്നത് എപ്പോഴാണ്?\n1948 ആഗസ്റ്റ് 12-ന് എന്നോട് ഫറോക്കില് വരാന് പറഞ്ഞു. അന്ന് ഫാറൂഖ് കോളേജ് ഉണ്ടായിരുന്നില്ല. ഖാന് ബഹാദൂര് ആറ്റക്കോയ തങ്ങളുടെ വീട്ടിലേക്കാണ് ക്ഷണിച്ചിരുന്നത്. എനിക്ക് പുറമെ മലയാളം അധ്യാപകനായി എത്തിയ കുര്യാക്കോസ് മാസ്റ്റര്, കോളേജ് കാര്യങ്ങള്‍ക്ക് മേല്‍നോട്ടം വഹിക്കാന് സി.പി.എം മൊയ്‌തീന് കോയ സാഹിബ് എന്നിവരുമുണ്ടായിരുന്നു. ഞങ്ങള് മൂന്നു പേരെ സാക്ഷികളാക്കി, ബിസ്‌മി ചൊല്ലി ഫാറൂഖ് കോളേജ് തുടങ്ങിയിരിക്കുന്നുവെന്ന് ആറ്റക്കോയ തങ്ങള് പ്രഖ്യാപിച്ചു. അതായിരുന്നു ഫാറൂഖ് കോളേജിന്റെ ആരംഭം. അപ്പോള് വിദ്യാര്‍ഥികളൊന്നും ഉണ്ടായിരുന്നില്ല.\nഅന്ന് തുടങ്ങിയ ഫാറൂഖ് കോളേജിലെ അധ്യാപകജീവിതം 1983 മാര്‍ച്ച് 31-ലെ റിട്ടയര്‍മെന്റോടെയാണ് അവസാനിക്കുന്നത്. 35 വര്‍ഷക്കാലം കോളേജിലുണ്ടായിരുന്നു. അറബി അധ്യാപകനായി തുടങ്ങി പ്രിന്‍സിപ്പലായിട്ടാണ് വിരമിച്ചത്. നാലു വര്‍ഷമാണ് പ്രിന്‍സിപ്പല് സ്ഥാനത്തുണ്ടായിരുന്നത്.\nശാസ്‌ത്രവിഷയങ്ങളിലുള്ള താല്‍പര്യത്തെക്കുറിച്ച് നേരത്തേ സൂചിപ്പിച്ചുവല്ലോ. വിശദീകരിക്കാമോ?\nശാസ്‌ത്രവിഷയങ്ങളെക്കുറിച്ച് ഞാനൊരുപാട് പഠിക്കാന് ശ്രമിച്ചിട്ടുണ്ട്. ശാസ്‌ത്രകൃതികള് ധാരാളം വായിച്ചിട്ടുണ്ട്. അവയെല്ലാം മതത്തിനെതിരാണ്. പക്ഷേ, നമ്മളത് വായിക്കുമ്പോള് മതത്തിനെതിരായല്ല, മതത്തിന്റെ വിഷയമായാണ് ശാസ്‌ത്രവിഷയങ്ങള് മനസ്സിലാക്കാനാവുക. മതവും ശാസ്‌ത്രവും, അല്ലെങ്കില് ഖുര്‍ആനും ശാസ്‌ത്രവും തമ്മിലുള്ള ബന്ധത്തെക്കുറിച്ച് മലയാളത്തില് ആദ്യമായി എഴുതുകയും പ്രസംഗിക്കുകയും ചെയ്‌തത് ഞാനാണെന്ന് തോന്നുന്നു.\nനിരവധി പുസ്‌തകങ്ങള് ഈ വിഷയകമായി വായിച്ചിട്ടുണ്ട്. `തിങ്കേഴ്‌സ് ലൈബ്രറി' എന്ന പേരില് യുക്തിവാദികള് ഇറക്കിയ ഒരു ഗ്രന്ഥപരമ്പരയുണ്ട്. അത് ഞാന് വായിച്ചിട്ടുണ്ട്. അതിന്റെ പഴയ അഞ്ഞൂറോളം കോപ്പികള് ഫാറൂഖ് കോളേജ് ലൈബ്രറിയിലുണ്ട്. അവ അധികവും മതത്തിനെതിരാണ്, ശാസ്‌ത്രത്തിന് അനുകൂലവും. യഥാര്‍ഥത്തില് മതം എന്നതുകൊണ്ട് അതിലുദ്ദേശിക്കുന്നത് ക്രിസ്‌തുമതമാണ്. ക്രിസ്‌തുമതമെന്നാല് പുരോഹിതന്മാരുടെ, പാതിരിമാരുടെ മതം. അവര് നിരവധി ക്രൂരതകള് ശാസ്‌ത്രകാരന്മാരോട് കാണിച്ചിട്ടുണ്ട്. തീയിലിട്ടും വിഷം കൊടുത്തുമൊക്കെ ശാസ്‌ത്രജ്ഞരെ ക്രൈസ്‌തവ നേതൃത്വം കൂട്ടത്തോടെ കൊന്നുകളഞ്ഞിട്ടുണ്ട്.\nഇത്തരം ചരിത്രമൊക്കെ വായിക്കുമ്പോള് ശാസ്‌ത്രത്തോട് ആഭിമുഖ്യം തോന്നും. യുക്തിവാദികളിലും നല്ല വ്യക്തികളുണ്ടായിരുന്നുവെന്നും ഡാര്‍വിന് ഒരു മഹാനായിരുന്നുവെന്നും തോന്നാറുണ്ട്. ഡാര്‍വിന് ബഹുമാനിക്കപ്പെേടണ്ടവനാണെന്നാണ് എന്റെ അഭിപ്രായം. ഇപ്പോഴും ഞാന് ഡാര്‍വിന് തിയറിയെ എതിര്‍ക്കാറില്ല.\nഡാര്‍വിന് സിദ്ധാന്തം മതവിശ്വാസത്തിന് എതിരാണെന്നാണല്ലോ പൊതുവെ പറയപ്പെടുന്നത്?\nഡാര്‍വിന് സിദ്ധാന്തം അല്ലാഹുവിന്റെ സൃഷ്‌ടിപ്പിന് എതിരായിട്ടുള്ളതല്ല, സൃഷ്‌ടിപ്പിന്റെ എവല്യൂഷനാണത്. അതില് തെറ്റില്ലെന്നാണ് എന്റെ വിശ്വാസം. ചില സിദ്ധാന്തങ്ങളിലെല്ലാം തെറ്റുണ്ടാകാം. ഡാര്‍വിന് നടത്തിയ പഠനം ഖുര്‍ആനില്‍നിന്ന് പ്രചോദനം ഉള്‍ക്കൊണ്ട് മുസ്‌ലിംകള് നടത്തേണ്ടതായിരുന്നു. `അവര്‍ക്ക് ഭൂമിയില് സഞ്ചരിച്ച് അല്ലാഹു സൃഷ്‌ടിപ്പ് എങ്ങനെ ആരംഭിച്ചുവെന്ന് പഠിച്ചുകൂടേ' എന്ന ഖുര്‍ആനികാഹ്വാനം ഉള്‍ക്കൊണ്ട് മുസ്‌ലിംകള് മുന്നിട്ടിറങ്ങേണ്ടതായിരുന്നു. ഒരുപാട് യാത്രചെയ്‌ത്, ഫോസിലുകള് ശേഖരിച്ച്, ഗവേഷണ പഠനങ്ങള് നടത്തിയാണ് ഡാര്‍വിന് തന്റെ തിയറി ആവിഷ്‌കരിച്ചത്. അതെല്ലാം ശരിയായിക്കൊള്ളണമെന്നില്ല. എന്നാല് മുഴുവനായും തള്ളിക്കളയേണ്ടതുമില്ല. അത് മതവിരുദ്ധമോ ദൈവവിരുദ്ധമോ അല്ല. ഡാര്‍വിന് ദൈവനിഷേധിയായിരുന്നില്ല, ദൈവവിശ്വാസിയിരുന്നു.\nആദം നബിയുടെ സൃഷ്‌ടിപ്പും പരിണാമസിദ്ധാന്തവും തമ്മില് ഏറ്റുമുട്ടുന്നില്ലേ?\nഇല്ല. ആദം നബി മനുഷ്യരില് ആദ്യത്തെയാളാണ്; സൃഷ്‌ടികളില് ഒന്നാമനല്ല. ഇതര സൃഷ്‌ടികളെയെല്ലാം സൃഷ്‌ടിച്ച ശേഷമാണ് മനുഷ്യനെ പടച്ചതെന്ന് ഖുര്‍ആന് പഠിച്ചാല് മനസ്സിലാക്കാന് കഴിയും. `ഭൂമിയില് ഞാന് പ്രതിനിധിയെ നിശ്ചയിക്കുന്നു'വെന്ന് മനുഷ്യസൃഷ്‌ടിപ്പിന്റെ തുടക്കത്തില് അല്ലാഹു പറയുന്നുണ്ട്. അപ്പോള് മലക്കുകളും ജിന്നുകളുമെല്ലാം ഇവിടെ ഉണ്ടായിരുന്നുവെന്നാണ് മനസ്സിലാക്കാന് കഴിയുന്നത്. ഡാര്‍വിന് പറഞ്ഞതും അതുതന്നെയാണ്; അതായത് അവസാനം മനുഷ്യനായി വളര്‍ന്നു. അവസാനമാണ് മനുഷ്യനെ സൃഷ്‌ടിച്ചത് എന്നു പറയുന്നതും അവസാനം മനുഷ്യനായി വളര്‍ന്നുവെന്ന് പറയുന്നതും തമ്മില് വാചകത്തിലും സങ്കല്‍പത്തിലും വ്യത്യാസമുണ്ടെങ്കിലും വസ്‌തുതയില് വ്യത്യാസമില്ല. അതുകൊണ്ട് ഡാര്‍വിന് സിദ്ധാന്തം തെറ്റെന്ന് പറയാന് കഴിയില്ല.\nവായനയില്‍നിന്നുണ്ടായ പ്രത്യേക അനുഭവങ്ങള്?\nമദ്രാസ് ലൈബ്രറിയില് വെച്ച് ഞാന് വായിച്ച ഒരു യൂറോപ്യന് എഴുത്തുകാരന്റെ പുസ്‌തകത്തില്, `ഹിജ്‌റ ആറാം വര്‍ഷം ഒരു സ്വഹാബി ചൈനയില് എത്തിയിരുന്നു'വെന്ന് രേഖപ്പെടുത്തിയതായി കാണാന് കഴിഞ്ഞു. ഏതായിരുന്നു പുസ്‌തകമെന്ന് ഓര്‍മയില്ല. `ചൈനയില് പോയെങ്കിലും വിദ്യ അഭ്യസിക്കണ'മെന്ന് ഒരു പ്രവാചകവചനമുണ്ട്. അതെത്ര ദുര്‍ബലമാണെങ്കിലും സ്വഹാബിമാര് പഠനത്തിനു വേണ്ടി ചൈനയില് പോയിരുന്നുവെന്ന് വ്യക്തമാണ്. നബി(സ)യുടെ സാന്നിധ്യമുള്ള അറേബ്യയില് ലഭിക്കാത്ത എന്ത് `ഇല്‍മാ'ണ് ചൈനയില് ലഭിക്കാനുണ്ടായിരുന്നത്.\n`ഇല്‍മ്' എന്ന പ്രയോഗത്തിന് വിശാലമായ അര്‍ഥങ്ങളുണ്ട്. എല്ലാ ജ്ഞാനവും ഇല്‍മാണ്. ഖുര്‍ആന് പഠിച്ചാല് അത് ബോധ്യം വരും. ഖുര്‍ആനില് ഇല്‍മ്, ആലിം എന്നെല്ലാം പറയുന്നത് ഇന്ന് വിവക്ഷിക്കപ്പെടുന്ന അര്‍ഥത്തിലല്ല. ഇന്നത്തെ ഇല്‍മും ആലിമും ഫിഖ്‌ഹ്, നഹ്‌വ്, ഇല്‍മുല്‍കലാം തുടങ്ങിയ വിഷയങ്ങളുമായി ബന്ധപ്പെട്ടത് മാത്രമാണ്. പക്ഷേ, ഖുര്‍ആനില് പറയുന്ന ഇല്‍മ് പ്രപഞ്ചത്തെയാകമാനം ഉള്‍ക്കൊള്ളുന്നതാണ്. ഇന്ന് നാം ഫിസിക്‌സ്, കെമിസ്‌ട്രി, ആസ്‌ട്രോണമി തുടങ്ങിയ പേരുകളില് പറയാറുള്ളതൊക്കെ ഖുര്‍ആനികഭാഷയില് ഇല്‍മാണ്. ഇത്തരം വിഷയങ്ങളെല്ലാം അറിയുന്നവനാണ് ആലിം. `അല്ലാഹുവിന്റെ അടിമകളില് അവനെ ഭയപ്പെടുന്നത് ആലിമുകള് (പണ്ഡിതര്) മാത്രമായിരിക്കുമെ'ന്ന് ഖുര്‍ആന് പറയുന്നു. ഒരുപാട് ശാസ്‌ത്രവിഷയങ്ങള് പഠിക്കുന്നതിനെക്കുറിച്ച് പറഞ്ഞ ശേഷമാണ് ഇത് പറഞ്ഞിട്ടുള്ളത്. ഇല്‍മിനെക്കുറിച്ച നമ്മുടെ സങ്കല്‍പം തെറ്റാണ്. ജ്ഞാനത്തിന്റെ നിസ്സാരമായൊരംശം മാത്രം മനസ്സിലാക്കിയവരെയാണിന്ന് നാം ആലിം എന്ന് പറയുന്നത്. വിശാല അര്‍ഥത്തിലുള്ള ഇല്‍മ് നാം അവഗണിച്ചു. ഇത്തരമൊരു വിഷയം ബോധ്യം വന്നപ്പോഴാണ് ഖുര്‍ആനും ശാസ്‌ത്രവും തമ്മില് താരതമ്യപഠനം നടത്താനും തദ്വിഷയകമായി എഴുതാനും പ്രസംഗിക്കാനുമൊക്കെ തുടങ്ങിയത്.\nഉപകാരമുള്ളതേ വായിക്കൂ. നോവലുകള് വായിക്കുന്ന പതിവില്ല. മതം,ശാസ്‌ത്രം, ചരിത്രം തുടങ്ങിയ വിഷയങ്ങളെക്കുറിച്ചുള്ള പുസ്‌തകങ്ങളാണ് കൂടുതല് വായിക്കാറ്. വായനക്കിടയില് ലഭിക്കുന്ന പ്രധാന കാര്യങ്ങള് കുറിച്ചുവെക്കാറുണ്ട്. വായനക്കിടയിലുണ്ടായ അനുഭവങ്ങളിലൊന്ന് ഇമാം റാസിയുടെ തഫ്‌സീറില്‍നിന്ന് ലഭിച്ച ചില അറിവുകളാണ്.\nജാലിനൂസ് അലോപ്പതിയുടെ പൂര്‍വപിതാവാണ്. ഗ്യാലന് എന്നാണ് ഇംഗ്ലീഷില് പറയുക. അദ്ദേഹം ഒരാളെ ചികിത്സിച്ചു. പക്ഷേ, അസുഖം മാറിയില്ല. ദീര്‍ഘനാള് അതിനെക്കുറിച്ച് അദ്ദേഹം ചിന്തിച്ചു. ഒരു ദിവസം രാത്രി അദ്ദേഹം ഒരു സ്വപ്‌നം കണ്ടു. രോഗിയുടെ രണ്ട് വിരലുകള് മുറിക്കുന്നതായിരുന്നു സ്വപ്‌നം. അദ്ദേഹം സ്വപ്‌നത്തില് കണ്ടതുപോലെ ചെയ്‌തു. അതോടെ രോഗിയുടെ അസുഖം മാറി. ഇത് ഇമാം റാസി രേഖപ്പെടുത്തിയിട്ടുണ്ട്. മറ്റൊന്ന് സൂറത്തുല് അസ്വ്‌റിനെക്കുറിച്ചാണ്. കാലത്തെ പിടിച്ച് അല്ലാഹു സത്യം ചെയ്‌തിരിക്കുന്നു. ഇമാം റാസി പറയുന്നു: ഞാന് അതിനെ കുറിച്ച് കുറേ ചിന്തിച്ചു. പക്ഷേ എന്താണതിന്റെ പൊരുള് എന്ന് എനിക്ക് മനസ്സിലായില്ല. അങ്ങനെ ഒരിക്കല് ഞാന് ബള്‍ഗാറില് (ബള്‍ഗേറിയ ആയിരിക്കാം) പോയി. അവിടെ ഒരാള് ഐസ് തലയില് വെച്ച് വില്‍ക്കാന് നടക്കുന്നു. അയാള് ഇങ്ങനെ വിളിച്ചു പറഞ്ഞുകൊണ്ടിരുന്നു: `ഐസ് വേണ്ടവര് വേഗം വാങ്ങണം. ഇത് കാലം പോലെയാണ്'. ഇതു കേട്ട് ഞാന് ചിന്തിച്ചു: കാലവും ഐസും തമ്മിലെന്താണ് സാദൃശ്യം? ഐസ് വേഗം അലിഞ്ഞലിഞ്ഞ് വെള്ളമായിത്തീരും. കാലവും അങ്ങനെത്തന്നെ. പെട്ടെന്ന് കടന്നുപോകും. പിന്നീട് തിരിച്ചുകിട്ടില്ല. ഇതായിരിക്കണം അല്ലാഹു കാലത്തെ സത്യം ചെയ്യാന് കാരണമെന്ന് എനിക്ക് തോന്നിയെന്ന് ഇമാം റാസി രേഖപ്പെടുത്തിയിട്ടുണ്ട്.\nമതപഠനമേഖല ആശാവഹമാണെന്ന് പറയാന് കഴിയുമോ? മദ്‌റസകള്, പള്ളിദര്‍സുകള്, അറബിക് കോളേജുകള് തുടങ്ങിയവയിലെ പഠനരീതികളെക്കുറിച്ച അഭിപ്രായം?\nമുസ്‌ലിംസമൂഹത്തിന്റെ വിദ്യാഭ്യാസമേഖലക്ക് സംഭവിച്ച ഏറ്റവും വലിയ ദുരന്തം മതപരം, ഭൗതികം എന്നിങ്ങനെ വിദ്യാഭ്യാസത്തെ വിഭജിച്ചു എന്നതാണ്. ഗുരുതരമായ അനന്തരഫലങ്ങളാണ് ഈ വിഭജനം സൃഷ്‌ടിച്ചിട്ടുള്ളത്. ആരാധനാകാര്യങ്ങളെയും സാമ്പത്തികവും മറ്റുമായ ചില ഇടപാടുകളെയും കുറിക്കുന്ന വിഷയങ്ങളെക്കുറിച്ചുള്ളതായി മതപഠനം ചുരുങ്ങി. ഇസ്‌ലാമിന്റെ അടിത്തറയായ പരമസത്യങ്ങള് ബോധ്യപ്പെടുത്തുന്ന വിജ്ഞാനം മുസ്‌ലിംകളിലില്ലാതായി. ഈമാന് കാര്യങ്ങളെന്ന പേരില് എണ്ണി പഠിക്കുകയും മനഃപാഠമാക്കുകയും ചെയ്യുന്നതായി ഇത് മാറി. വിശ്വാസത്തെ (ഈമാനിനെ) ഊട്ടിയുറപ്പിക്കാന് അനിവാര്യമായ പ്രാപഞ്ചിക പ്രതിഭാസങ്ങളെ കുറിച്ചുള്ള ജ്ഞാനശാഖകള് `ഭൗതികം' എന്ന തലക്കെട്ടിനു താഴെയായി. ഇത്തരം വിഷയങ്ങള് പഠിക്കുന്നത് പരീക്ഷകള് പാസ്സാകാനും ജോലി നേടാനും മറ്റു ഭൗതിക ലക്ഷ്യങ്ങള്‍ക്കും വേണ്ടിയായിത്തീര്‍ന്നു. ഏകദൈവത്വം, പരലോക ജീവിതം എന്നിവയിലുള്ള വിശ്വാസം ശക്തിപ്പെടുത്താന് `ഭൗതിക'വിജ്ഞാനീയങ്ങള് ഉപയോഗിക്കുന്നില്ല. അവക്ക് അത്തരമൊരു മാനവും ഇന്ന് കല്‍പിക്കപ്പെടുന്നില്ല.\nഇന്ന് മുസ്‌ലിം വിദ്യാഭ്യാസരംഗത്തെ മുഖ്യമായ പരിപാടി സ്ഥാപനങ്ങള് നടത്തലും കോഴ വാങ്ങലും സംവരണ ആനുകൂല്യങ്ങള് നേടിയെടുക്കാന് സമരം ചെയ്യലുമൊക്കെയാണ്. ഭൗതികമെന്ന് വിവക്ഷിക്കപ്പെടുന്ന വിദ്യാഭ്യാസം യഥാര്‍ഥ രീതിയില് ഉള്‍ക്കൊണ്ടിരുന്നുവെങ്കില് ഇഹലോകത്തും പരലോകത്തും അത് വമ്പിച്ച പ്രയോജനം ചെയ്യുമായിരുന്നു.\nഅറബിക് കോളേജുകളില്‍നിന്നും ഇതര ഇസ്‌ലാമിക പാഠശാലകളില്‍നിന്നും ലഭിക്കുന്ന ഫലം ഒട്ടും ആശാവഹമല്ല. എന്താണ് പരിഹാരം?\nഭൗതികവിഷയങ്ങള് എന്ന് പറയാറുള്ള ജ്ഞാനശാഖകളും അറബിക് കോളേജുകളില് പഠനവിഷയങ്ങളാകണം. അതിനാവശ്യമായ പരീക്ഷണങ്ങളും ഗവേഷണങ്ങളും നടത്താന് അവര് സന്നദ്ധരാകണം.\nജ്ഞാനവും വിജ്ഞാനവും രണ്ടാണ്. ജ്ഞാനം അറിവാണ്. വിജ്ഞാനമെന്നാല് അറിവ് മുഖേന നമ്മുടെ ഹൃദയത്തിന് ലഭിക്കുന്ന വികാസവും കൂടിയാണ്. നമ്മുടെ വിദ്യാഭ്യാസത്തില് വിജ്ഞാനമില്ല, ജ്ഞാനം മാത്രമേയുള്ളൂ. ഡോ. എസ്. രാധാകൃഷ്‌ണന്റെ ഒരു പുസ്‌തകത്തിന്റെ മുഖവുരയില് അദ്ദേഹം പറഞ്ഞിട്ടുള്ളത് `ജ്ഞാനം വിജ്ഞാനസഹിതം സമ്പാദിക്കണം' എന്നാണ്. നോളജ് വിസ്‌ഡത്തോടൊപ്പം, ഇല്‍മ് ഇര്‍ഫാനോടൊപ്പം സമ്പാദിക്കണം.\nമതപരം, ഭൗതികം എന്നിങ്ങനെ രണ്ട് വിജ്ഞാനങ്ങളില്ല. എല്ലാ അറിവും ദൈവികമാണ്, ഖുര്‍ആനികമാണ്. മതവിജ്ഞാനം എന്ന് ഇന്ന് പറയുന്നത് ആകെയുള്ള വിജ്ഞാനത്തിന്റെ വളരെ നിസ്സാരമായൊരു ഭാഗം മാത്രമാണ്.\nവളരെ പ്രധാനപ്പെട്ട പലതും `മതപരം' എന്ന വിവക്ഷക്ക് പുറത്താണ്. അല്ലാഹുവിന്റെ സൃഷ്‌ടികളെക്കുറിച്ച് നാം പഠിക്കുന്നില്ല. `ആകാശ ഭൂമികളിലുള്ള അല്ലാഹുവിന്റെ സാമ്രാജ്യങ്ങളെക്കുറിച്ച്' പഠിക്കണമെന്ന് ഖുര്‍ആന് ആവശ്യപ്പെടുന്നു. അതെല്ലാം ഭൗതികവിജ്ഞാനങ്ങളാണെന്നു പറഞ്ഞ് അവഗണിക്കുന്നു. വാസ്‌തവത്തില് മതവിജ്ഞാനത്തിന്റെ കാതലായ ഭാഗം അതാണ്.\nഇത്തരമൊരു ദുരന്തം എങ്ങനെ സംഭവിച്ചു?\nയൂറോപ്പില് മതവും ശാസ്‌ത്രവും തമ്മിലുണ്ടായ സംഘട്ടനം വൈജ്ഞാനിക മേഖലയെ കാര്യമായി ബാധിച്ചു. മതപരം, ഭൗതികം എന്നിങ്ങനെ വിജ്ഞാനങ്ങള് വേര്‍തിരിക്കപ്പെട്ടു. ഈ യൂറോപ്യന് ചിന്താഗതി മുസ്‌ലിംസമൂഹത്തെയും സ്വാധീനിച്ചതിന്റെ ഫലമാണ് ഈ ദുരന്തം.\nകേരള മുസ്‌ലിംകള് കഴിഞ്ഞ കാലത്ത് ഭൗതികവിദ്യാഭ്യാസത്തില്‍നിന്ന് മാറിനിന്ന സാഹചര്യമുണ്ടായിരുന്നുവല്ലോ?\nഭൗതികവിഷയങ്ങള് പഠിക്കുന്നത് തെറ്റാണെന്ന് വിശ്വസിച്ചിരുന്ന പലരുമുണ്ടായിരുന്നു കേരള മുസ്‌ലിംകളില്. ഇംഗ്ലീഷ് ഭാഷാപഠനം ഹറാമാണെന്ന് വിശ്വസിക്കുകയും പ്രചരിപ്പിക്കുകയും ചെയ്‌ത ധാരാളം മതപണ്ഡിതന്മാരുണ്ടായിരുന്നു ഇവിടെ. മദ്രാസില് പഠിക്കാന് പോയ ഞാന് ആദ്യമായി നാട്ടില് വന്നപ്പോള് അമ്മാവന്റെ വീട്ടില് പോയി. അവിടെ മൗലിദ് നടക്കുന്നുണ്ടായിരുന്നു. വലിയ വലിയ പണ്ഡിതന്മാര് തലയണപ്പുറത്തും സഹായികള് പിറകിലും ഇരിക്കുന്നു. ചാവക്കാട് മുഹമ്മദലി മുസ്‌ലിയാരും കുഞ്ഞഹമ്മദ് ഹാജിയും തലയണപ്പുറത്തിരിക്കുന്നുണ്ടായിരുന്നു. രണ്ടു പേരും പ്രഗത്ഭര്. കുഞ്ഞഹമ്മദ് ഹാജി പത്തുകൊല്ലം മദീനയില് പോയി പഠിച്ച വ്യക്തിയാണ്. എന്നെ കണ്ടപ്പോള് മുഹമ്മദലി മുസ്‌ലിയാര് പറഞ്ഞു: `ആളുകള്‍ക്ക് കഞ്ഞികുടിക്കാന് വകയുണ്ടെങ്കില് കുട്ടികളെ നരകത്തിലേക്ക് തയാറാക്കുകയാണ്.' കുഞ്ഞഹമ്മദ് ഹാജി ചോദിച്ചു: `നിങ്ങള് എന്താണ് ഉദ്ദേശിക്കുന്നത്?' എന്നെ ചൂണ്ടിക്കാണിച്ചുകൊണ്ട് മുഹമ്മദലി മുസ്‌ലിയാര് വിശദീകരിച്ചു: `കണ്ടില്ലേ, ഇവന് മദ്രാസില് പോയി ഇംഗ്ലീഷ് പഠിക്കുകയാണ്. നരകത്തിലെ ഭാഷ. ഇശാ-മഗ്‌രിബിനിടയില് ഇംഗ്ലീഷല്ലേ പറയുക.'\nഅതിനു ശേഷം4വര്‍ഷം കഴിഞ്ഞാണ് ഞാന് ഫാറൂഖ് കോളേജില് വരുന്നത്. ഞാന് വന്ന് മൂന്നാം വര്‍ഷം മുഹമ്മദലി മുസ്‌ലിയാര് കോളേജില് വന്നു. അദ്ദേഹത്തിന്റെ ഇളയമകന് ഖാദറിനെ ഇന്റര്‍മീഡിയറ്റിന് ചേര്‍ത്തു. ഖാദര് രണ്ടു വര്‍ഷം ഇവിടെ പഠിച്ചു. പിന്നീട് മെഡിസിന് ചേര്‍ന്നു, ഡോക്‌ടറായി. റിട്ടയര് ചെയ്‌തു. രണ്ടു വര്‍ഷം മുമ്പ് മരിച്ചു.\nഇതായിരുന്നു അവസ്ഥ. ഇംഗ്ലീഷ് വിദ്യാഭ്യാസത്തോട് ആദ്യം എതിര്‍പ്പ് പ്രകടിപ്പിച്ചു. പിന്നീട് അവര്‍ക്ക് മാറ്റങ്ങള് വന്നു. സ്വന്തം മക്കളെ ഭൗതികവിദ്യാഭ്യാസത്തിന് അയക്കാന് തുടങ്ങി.\nസ്‌പെയിനും ബഗ്‌ദാദുമുള്‍പ്പെടെയുള്ള സമ്പന്ന ചരിത്രം പരിശോധിക്കുമ്പോള് അവയെല്ലാം അറിയപ്പെട്ടത് ശാസ്‌ത്ര-വൈജ്ഞാനികരംഗങ്ങളിലുള്ള വളര്‍ച്ചയുടെ പേരിലാണ്. പക്ഷേ, അത്തരമൊരവസ്ഥ വര്‍ത്തമാന മുസ്‌ലിംസമൂഹത്തിനില്ല. ഇതിനു കാരണം?\nശാസ്‌ത്ര-വൈജ്ഞാനികമേഖലകളൊന്നും ഇന്ന് മതവുമായി ബന്ധപ്പെട്ടല്ല ഉള്ളത്. `ഭൗതിക'വിഷയങ്ങള് പഠിക്കുന്നത് മതത്തിന്റെ അടിസ്ഥാനത്തിലോ പ്രചോദനത്താലോ അല്ല. അബ്ബാസിയാ ഭരണകാലത്ത് കൊട്ടാരത്തിലുണ്ടായിരുന്ന പണ്ഡിതന്മാരിലൊരാള് ഹുനൈനുബ്‌നു ഇസ്‌ഹാഖ് എന്ന ക്രിസ്‌ത്യന് ഭിഷഗ്വരനായിരുന്നു. അദ്ദേഹമൊരിക്കല് ഇസ്‌ലാമിക പണ്ഡിതന്മാരോട് ചോദിച്ചു: `നിങ്ങളുടെ മതത്തില് വൈദ്യശാസ്‌ത്രത്തെക്കുറിച്ച് വല്ലതും പറഞ്ഞിട്ടുണ്ടോ?' അവര് നല്‍കിയ മറുപടി ഒരു നബിവചനമായിരുന്നു: `ആമാശയമാണ് സര്‍വ രോഗങ്ങളുടെയും കേന്ദ്രം. പഥ്യമാണ് എല്ലാ ശമനങ്ങള്‍ക്കും അടിസ്ഥാനം.' ഇതു കേട്ട് ഹുനൈന് പറഞ്ഞു: `നിങ്ങളുടെ മതത്തില് വൈദ്യശാസ്‌ത്രത്തെക്കുറിച്ച് ഇനിയൊന്നും പറയാനില്ലല്ലോ. മുഴുവന് ഇതില് ഉള്‍ക്കൊണ്ടിട്ടുണ്ട്.' അന്നത്തെ പണ്ഡിതന്മാര് എല്ലാ വിജ്ഞാനീയങ്ങളെയും ഉള്‍ക്കൊണ്ടിരുന്നു. മതപണ്ഡിതന് എന്നറിയപ്പെട്ടവരും മറ്റു വിഷയങ്ങള് അറിയുകയും അംഗീകരിക്കുകയും ചെയ്‌തിരുന്നു. പില്‍ക്കാലത്ത് നിര്‍ഭാഗ്യവശാല് ഇതിലെല്ലാം മാറ്റം വന്നു.\nസ്വഹീഹുല് ബുഖാരിയിലെ ഒരു ഹദീസ് ഇങ്ങനെയാണ്: `നിങ്ങള് നിങ്ങളുടെ ഭക്ഷണം അളക്കുവിന്. അതില് അനുഗ്രഹമുണ്ട്.' ഒരു മതപണ്ഡിതനോട് ഞാനിതിനെക്കുറിച്ച് ചോദിച്ചു. അദ്ദേഹത്തിന്റെ മറുപടി ഇങ്ങനെയായിരുന്നു: `പ്രസ്‌തുത ഹദീസ് കിതാബുല് ബൈഇല്(കച്ചവടത്തെക്കുറിച്ച അധ്യായം) ആണ് വന്നിട്ടുള്ളത്. ഭക്ഷണസാധനങ്ങള് അളന്നുകൊടുക്കണമെന്നാണ് ഈ ഹദീസിന്റെ ഉദ്ദേശ്യം.'\nഞാന് മനസ്സിലാക്കിയത് അതല്ല. ഭക്ഷണം കഴിക്കുമ്പോള് അളന്ന് കണക്കാക്കി കഴിക്കണം, ഇത്രയേ ഞാന് കഴിക്കൂ എന്ന് തീരുമാനിക്കണം. നമ്മുടെ ഇപ്പോഴത്തെ രീതി വയറു നിറക്കലാണ്. ഇത് ശരിയല്ല. മറ്റൊരു ഹദീസില് വയറിന്റെ മൂന്നിലൊന്നേ ഭക്ഷണം കഴിക്കാവൂ എന്നുണ്ട്. ശേഷിക്കുന്ന ഒരു ഭാഗം വെള്ളം കുടിക്കണം. മൂന്നാമത്തെ ഭാഗം ശ്വാസോഛ്വാസത്തിനു വേണ്ടി ഒഴിച്ചിടണം. അതും ഒരുതരം അളക്കലാണല്ലോ.\nഈ രണ്ട് ഹദീസുകളും പരസ്‌പരബന്ധിതമാണല്ലോ?\nഅതേ. ഇവ രണ്ടും കൂട്ടിച്ചേര്‍ത്ത് ആശയം മനസ്സിലാക്കേണ്ടതാണ്. പക്ഷേ, ബുഖാരി തന്നെ ഇത് കച്ചവടത്തെക്കുറിച്ചുള്ള അധ്യായത്തിലാണ് കൊടുത്തിട്ടുള്ളത്. ഹദീസിന്റെ ആശയം മനസ്സിലാക്കുന്നതിലുള്ള പ്രശ്‌നമാണിത്.\nഇത്തരം വ്യാഖ്യാനങ്ങള് ഫിഖ്‌ഹിലാണല്ലോ കാണുന്നത്?\nഅതേ. ഫിഖ്‌ഹ് യഥാര്‍ഥത്തില് വിജ്ഞാനത്തിന്റെ ഒരു നിസ്സാര ഭാഗമാണ്. നിസ്സാരമെന്ന് പറഞ്ഞാല് ചിലപ്പോള് ആളുകള് എതിര്‍ക്കും. ദീനിന്റെ കാര്യത്തെ നിസ്സാരവത്‌കരിക്കുകയാണെന്ന് ധരിക്കും. പക്ഷേ, അങ്ങനെയല്ല. നമുക്ക് പഠിക്കാനുള്ളത് വളരെ വിശാലമാണ്. മുസ്‌ലിംസമുദായം തേടുന്നത് വിജ്ഞാനമല്ല, ഫിഖ്‌ഹാണ്. ഫിഖ്‌ഹ് നാം തെറ്റിദ്ധരിച്ച മതവിജ്ഞാനമാണ്. ഇസ്‌ലാമികമായി ജീവിക്കാനാവശ്യമായ നിയമങ്ങള് അറിയാനാണ് ഫിഖ്‌ഹ്. പക്ഷേ, പലരും ജീവിക്കുന്നതു തന്നെ ഫിഖ്‌ഹിനാണ്.\nമതവിദ്യാലയങ്ങളില് പൊതുവെ ഖുര്‍ആനേക്കാള് പ്രാധാന്യം ഫിഖ്‌ഹിനാണല്ലോ നല്‍കപ്പെടുന്നത്?\nഖുര്‍ആന് ഓതാന് പഠിക്കുക, കുറച്ച് തജ്‌വീദ് അഥവാ പാരായണ നിയമം മനസ്സിലാക്കുക, അല്‍പം മനഃപാഠമാക്കുക- ഇതാണ് പ്രധാനമായും നടക്കുന്നത്. അര്‍ഥം പഠിക്കുന്നത് തീരെ വൈകിയാണ്, വിശദീകരണം പഠിക്കുന്നത് വളരെ കുറവും. ഖുര്‍ആനെക്കുറിച്ച പഠനവും ഗവേഷണവും ചിന്തയുമാണുണ്ടാകേണ്ടത്. പക്ഷേ, ഈ വശം സമുദായം അവഗണിച്ചിരിക്കുന്നു. ഇന്ന ഫീ ഖല്‍ഖിസ്സമാവാത്തി... എന്നു തുടങ്ങുന്ന, പ്രാപഞ്ചിക ദൃഷ്‌ടാന്തങ്ങളില് ചിന്തിക്കാന് ആഹ്വാനം ചെയ്യുന്ന ആയത്ത് ഇറങ്ങിയത് രാത്രിയായിരുന്നു. അടുത്ത ദിവസം രാവിലെ സ്വുബ്‌ഹിന് ബിലാല്(റ) നബി(സ)യുടെ അടുത്ത് വന്നു. നബി(സ) സുജൂദില് കിടന്ന് കരയുകയായിരുന്നു. ബിലാല്(റ) അന്വേഷിച്ചപ്പോള് നബി(സ) പ്രസ്‌തുത ആയത്ത് ഓതിക്കേള്‍പ്പിച്ചു. എന്നിട്ട് പറഞ്ഞു: `ഈ ആയത്ത് ഓതുകയും അതേക്കുറിച്ച് ചിന്തിക്കാതിരിക്കുകയും ചെയ്യുന്നവര്‍ക്കാണ് നാശം'. ഇത് മൂന്നു തവണ നബി(സ) ആവര്‍ത്തിച്ചു.\nഎല്ലാ വിജ്ഞാനശാഖകളിലും ഖുര്‍ആനികാടിത്തറകളില്‍നിന്ന് പഠനവും ഗവേഷണവും ചിന്തയും നടക്കേണ്ടതുണ്ടെന്നാണ് ഇത് സൂചിപ്പിക്കുന്നത്. ഈ വശം അവഗണിച്ചതാണ് വൈജ്ഞാനികരംഗത്ത് നാം പിറകോട്ടു പോകാന് കാരണം.\nകേരളീയ മുസ്‌ലിം സമൂഹത്തില് ഇസ്‌ലാമിക നവോത്ഥാനത്തിന്റെ ഫലമായി ഉണ്ടായ മാറ്റങ്ങള്?\nനമ്മുടെ പഴയകാലം പല കാരണങ്ങളാലും അന്ധവിശ്വാസങ്ങളും അനാചാരങ്ങളും നിറഞ്ഞതായിരുന്നു. ഇസ്‌ലാമിക നവോത്ഥാന പ്രസ്ഥാനങ്ങളുടെ സാഹസികമായ പ്രവര്‍ത്തനങ്ങളാണ് ഇതിന് മാറ്റം വരുത്തിയത്. സ്വന്തം താല്‍പര്യങ്ങള് ബലികഴിച്ചും ജീവന് പണയം വെച്ചും വലിയ ജിഹാദാണ് അവര് നടത്തിയത്. നവോത്ഥാനത്തിന്റെ ഫലമായുണ്ടായ മാറ്റങ്ങള് സ്വീകരിച്ചവരും ജിഹാദാണ് ചെയ്‌തത്. നവോത്ഥാന പ്രസ്ഥാനങ്ങളുടെ ആശയങ്ങള് സ്വീകരിക്കുകയെന്നത് അന്ന് അപകടകരവും വലിയ ത്യാഗം ആവശ്യമുള്ളതുമായിരുന്നു.\nഇവിടെ മതമെന്നത് നമസ്‌കാരം, നോമ്പ് എന്നിവയില് പരിമിതമായിരുന്നു. സകാത്ത് ശരിയായ രൂപത്തിലല്ലാതെ ചിലരൊക്കെ കൊടുക്കാറുണ്ടായിരുന്നു. ചിലര് ഹജ്ജിനു പോയിരുന്നു. ബാക്കി ജീവിതരംഗങ്ങളിലൊന്നും മതമുണ്ടായിരുന്നില്ല. സാമ്പത്തിക-സാമൂഹിക രംഗങ്ങളിലൊന്നും മതത്തിന് പ്രവേശനമുണ്ടായിരുന്നില്ല.\nഇസ്‌തിഗാസയും മൗലിദ്, റാത്തീബ് തുടങ്ങി നിരവധി അനാചാരങ്ങളും വ്യാപകമായിരുന്നു. നമസ്‌കാരവും സകാത്തും കൃത്യമായി നിര്‍വഹിക്കാതെ ആളുകള് ഇത്തരം അനാചാരങ്ങളില് സജീവമായിരുന്നു. നമസ്‌കാരത്തില് ഒട്ടും താല്‍പര്യമില്ലാത്തവരും എല്ലാ അറബ് മാസവും പത്തിനും പതിനൊന്നിനും മുസ്‌ലിയാക്കന്മാരെ വിളിച്ച് മൗലിദും മറ്റും നടത്തുകയും വിഭവസമൃദ്ധമായ സദ്യകള് ഒരുക്കുകയും ചെയ്‌തിരുന്നു. പേരിനു പോലും നമസ്‌കരിക്കാത്ത അവരോട് മുസ്‌ലിയാക്കന്മാര് അതിനെക്കുറിച്ച് ചോദിക്കുകയോ പറയുകയോ ഇല്ല. നമസ്‌കരിച്ചില്ലെങ്കിലും മൗലിദ് കഴിച്ചാല് സ്വര്‍ഗം കിട്ടും എന്നായിരുന്നു അവരുടെ സങ്കല്‍പം. ഈ അവസ്ഥക്ക് മാറ്റം വരുത്തിയതും വലിയൊരു വിഭാഗത്തെ അന്ധവിശ്വാസങ്ങളില്‍നിന്നും അനാചാരങ്ങളില്‍നിന്നും മോചിപ്പിച്ചതും നവോത്ഥാന പ്രസ്ഥാനങ്ങളാണ്.\nദീര്‍ഘകാലമായി ഖുത്വ്‌ബ നിര്‍വഹിച്ചുവരുന്ന വ്യക്തിയാണല്ലോ താങ്കള്. ഖത്വീബുമാരോട് പ്രത്യേകമായ ഉപദേശങ്ങള്?\nഹൃദയത്തില്‍നിന്ന് ഹൃദയത്തിലേക്ക് ഒഴുകുന്നതാകണം ഖുത്വ്‌ബ. ബുദ്ധിയില്‍നിന്ന് ബുദ്ധിയോട് പറയുന്നതാകരുത്. ഈമാനും തഖ്‌വയും വര്‍ധിപ്പിക്കുന്ന വിഷയങ്ങളാകണം ഖുത്വ്‌ബയില് പറയേണ്ടത്. ഖുത്വ്‌ബ പ്രസംഗമല്ല, പ്രസംഗമാകരുത്. ഖത്വീബ് ശ്രോതാക്കളുടെ ബുദ്ധിയോടല്ല, ഹൃദയങ്ങളോടാണ് സംസാരിക്കേണ്ടത്. ഹൃദയം തുറന്നുവെച്ചിരിക്കുന്നവര്‍ക്ക് അത് ഫലം ചെയ്യും. ഖത്വീബിന്റെ വാക്കുകള് അവരുടെ ഹൃദയത്തില് സ്വാധീനം ചെലുത്തും. ഹൃദയം അടച്ചുവെച്ച് ബുദ്ധി തുറന്നുവെച്ച് വരുന്നവര്‍ക്ക് ഖുത്വ്‌ബ ഫലം ചെയ്യില്ല. ഇതാണ് എന്റെ അനുഭവം. രാഷ്‌ട്രീയവിഷയങ്ങളും ആനുകാലിക പ്രശ്‌നങ്ങളും ഖുത്വ്‌ബക്ക് വിഷയമാക്കുന്നതിനോട് എനിക്ക് യോജിപ്പില്ല. അതേസമയം വിഷയങ്ങളുമായി ബന്ധമുള്ള ആനുകാലിക പ്രശ്‌നങ്ങള് ഞാന് പരാമര്‍ശിക്കാറുണ്ട്.\nസാധാരണക്കാരില് സാധാരണക്കാരായ ആളുകളില് വരെ ഖുത്വ്‌ബ വലിയ മാറ്റമുണ്ടാക്കിയിട്ടുണ്ട്. ഞാന് അസുഖമായി കിടക്കുമ്പോള് ഒരാള് വന്നു. ട്രോളി വലിച്ച് ജീവിക്കുന്ന വ്യക്തിയാണ്. വലിയൊരു കുടുംബമാണ് അദ്ദേഹത്തിന്റേത്. അവരുടെയൊക്കെ കാര്യങ്ങള് ശ്രദ്ധിക്കുന്നത് അദ്ദേഹമാണ്. ഖുത്വ്‌ബ കേട്ടിട്ടാണ് തനിക്ക് മാറ്റമുണ്ടായതെന്ന് അദ്ദേഹം എന്നോട് പറഞ്ഞു. ഖുത്വ്‌ബയില് കേട്ട ആശയങ്ങള് വെച്ചുകൊണ്ട് കുറേ കവിതകള് അദ്ദേഹം എഴുതുകയുണ്ടായി. അവയില് ചിലത് എന്നെ കേള്‍പ്പിച്ചു. നല്ല കവിതകളാണ്.\nചിലര് നല്ല ഖത്വീബുമാരെ അന്വേഷിച്ചു നടക്കാറുണ്ട്. മികച്ച പ്രസംഗകരെ എവിടെനിന്നെങ്കിലും കൊണ്ടുവന്ന് ഖുത്വ്‌ബ നടത്തിക്കും. യഥാര്‍ഥത്തില് ഓരോ പള്ളിയിലും അതത് പ്രദേശങ്ങളിലെ ആളുകളാണ് ഖുത്വ്‌ബ നടത്തേണ്ടത്. ഓരോ പ്രദേശത്തെയും ഈമാനും തഖ്‌വയും കൂടുതലുള്ള യോഗ്യരായ ആളുകള് ഖത്വീബുമാരാകണം. ശമ്പളം നല്‍കി ഇമാമിനെയും ഖത്വീബിനെയും നിശ്ചയിക്കുന്നത് ശരിയല്ലെന്നാണ് എന്റെ വീക്ഷണം. ഖുത്വ്‌ബക്കും ഇമാമത്തിനും ബാങ്കുവിളിക്കുമൊന്നും ശമ്പളം വാങ്ങരുത്.\nഇമാമിന്റെയും മുഅദ്ദിന്റെയും ജീവിതച്ചെലവുകള്?\nപള്ളിയിലെ ബാങ്കുവിളിയും ഇമാമത്തും ഖുത്വ്‌ബയുമൊന്നും ഒരു ജോലിയല്ല. ഓരോ പള്ളിയിലും നമസ്‌കരിക്കാന് വരുന്നവരില് കൂടുതല് തഖ്‌വയുള്ളവരാണ് നമസ്‌കാരത്തിന് നേതൃത്വം നല്‍കേണ്ടത്. പള്ളിയിലെ മറ്റു കാര്യങ്ങളും പ്രദേശവാസികള് ശ്രദ്ധിക്കണം. പള്ളിപരിപാലനത്തിനും ഇമാമത്തിനുമൊക്കെ ശമ്പളം കൊടുത്ത് ആളുകളെ നിയമിക്കുന്നതുകൊണ്ട് പള്ളി തങ്ങളുടേതാണെന്ന ബോധം മഹല്ല് നിവാസികള്‍ക്ക് ഇല്ലാതെ പോകുന്നു. അറബികള് പള്ളിയുണ്ടാക്കിക്കൊടുക്കാന് തുടങ്ങിയതോടെ ആ ബോധം തീരെ ഇല്ലാതായിരിക്കുന്നു. പള്ളിയിലെ എല്ലാ പണികളും നമസ്‌കരിക്കാന് വരുന്നവര് ചെയ്യണം.\nഖുത്വ്‌ബയും ഇമാമത്തും ജോലിയാകുമ്പോള് ക്രൈസ്‌തവ സമൂഹത്തിലെ പോലെ മതപുരോഹിതന്മാര് മുസ്‌ലിംകളിലും രൂപപ്പെടുന്നു എന്ന നിരീക്ഷണത്തെക്കുറിച്ച്?\nശരിയാണ്. ഇസ്‌ലാമില് പൗരോഹിത്യമില്ല. പ്രത്യേകമായൊരു പണ്ഡിത സഭയും ദീനിലില്ല. പാണ്ഡിത്യം കൂടിയവരും കുറഞ്ഞവരുമെല്ലാം ചേര്‍ന്നതാണ് മുസ്‌ലിംസമൂഹം. അവരില് പ്രത്യേക അധികാരാവകാശങ്ങളുള്ള പുരോഹിതവൃന്ദത്തിന് സ്ഥാനമില്ല.\nമുസ്‌ലിംസമൂഹത്തിന്റേതായി നിരവധി പ്രസിദ്ധീകരണങ്ങള് ഇന്ന് പുറത്തിറങ്ങുന്നുണ്ട്. അവയുടെ നിലവാരവും സ്വാധീനവും എങ്ങനെ വിലയിരുത്തുന്നു?\nപ്രസംഗങ്ങള്, പ്രസിദ്ധീകരണങ്ങള്, പ്രദര്‍ശനങ്ങള് തുടങ്ങിയ സംവിധാനങ്ങളിലൂടെ വിവിധ മുസ്‌ലിം വിഭാഗങ്ങള് പ്രചാരണങ്ങള് നടത്തിക്കൊണ്ടിരിക്കുന്നു. ഈ പ്രചാരണ പ്രവര്‍ത്തനങ്ങളിലെല്ലാം മത്സരസ്വഭാവമാണ് മുഴച്ചുനില്‍ക്കുന്നത്. മത്സരത്തിന്റെ അടിസ്ഥാനം സമുദായമാണ്. ദീനീപ്രവര്‍ത്തനങ്ങള് ലക്ഷ്യമാക്കുന്നത് ഇന്ന് സമുദായത്തെയാണ്. യഥാര്‍ഥത്തില് നാം ശ്രമിക്കേണ്ടത് വ്യക്തികളെ സംസ്‌കരിക്കാനാണ്. മുസ്‌ലിം സമുദായത്തെയല്ല വ്യക്തികളെയാണ്, വ്യക്തികളുടെ പ്രവര്‍ത്തനങ്ങളെയാണ് അല്ലാഹു പരിഗണിക്കുക. ബാഹ്യമായ അര്‍ഥത്തില് മുസ്‌ലിമാവുകയും മുസ്‌ലിം സമുദായത്തിനു വേണ്ടി പ്രവര്‍ത്തിക്കുകയും ചെയ്യുന്നുണ്ടോ എന്നല്ല, മനസ്സില് ഈമാനും തഖ്‌വയുമുണ്ടോ എന്നതാണ് പരിഗണനീയം. ഒരു ഹദീസില് പരാമര്‍ശിക്കപ്പെട്ട രക്തസാക്ഷിയും പണ്ഡിതനും ധര്‍മിഷ്‌ഠനും സമുദായത്തിനു വേണ്ടി പ്രകടനാത്മകമായി പ്രവര്‍ത്തിച്ചവരായിരുന്നു. പക്ഷേ, ഹൃദയശുദ്ധിയുണ്ടായിരുന്നില്ല. അതുകൊണ്ട് അവരുടെ ജിഹാദും അറിവും ദാനവുമെല്ലാം നിഷ്‌ഫലമാവുകയാണ് ചെയ്യുന്നത്. അവര് നരകത്തിലേക്ക് പോവുകയും ചെയ്യുന്നു.\nമതസംഘടനകള് സമുദായത്തെ മാത്രം ടാര്‍ഗറ്റ് ചെയ്യുന്നുവെന്നാണോ സൂചിപ്പിക്കുന്നത്?\nഅതേ. സമുദായം ഇന്നൊരു `കുട്ടി ദൈവ'മായി മാറിയിരിക്കുന്നു. നബി(സ)യുടെ പ്രവര്‍ത്തനങ്ങളില് സാമുദായികമായി ഒന്നും നാം കാണുകയില്ല. നബി(സ)യുടെ ജീവിതത്തിലുണ്ടായ ഒരു സംഭവം നാം പഠിക്കേണ്ടതുണ്ട്. നബി(സ) മക്കയിലെ പൗരപ്രമുഖരെ വിളിച്ചിരുത്തി സംസാരിക്കാന് തുടങ്ങി. അവര് ഇസ്‌ലാം സ്വീകരിക്കണമെന്നതായിരുന്നു നബിയുടെ ആഗ്രഹം. അവരോട് സംഭാഷണം നടത്തിക്കൊണ്ടിരിക്കെ അന്ധനായ അബ്‌ദുല്ലാഹിബ്‌നു ഉമ്മി മക്‌തൂം സദസ്സിലേക്ക് വന്നു. നബി(സ)യോട് ദീനിനെക്കുറിച്ചറിയാന് താല്‍പര്യം പ്രകടിപ്പിച്ചു. പക്ഷേ, നബി(സ) പൗരപ്രമുഖരോട് സംസാരം തുടര്‍ന്നു.\nപക്ഷേ, അല്ലാഹുവിന് അത് ഇഷ്‌ടമായില്ല. ശക്തമായ ഭാഷയില് ഖുര്‍ആനില് ഒരധ്യായം തന്നെ ഇറങ്ങി- സൂറഃ അബസ. സന്മാര്‍ഗം കൊതിച്ചുവന്ന വ്യക്തിയെ അവഗണിക്കുകയും പൗരപ്രമുഖരുടെ ആള്‍ക്കൂട്ടത്തെ ലക്ഷ്യം വെക്കുകയും ചെയ്‌ത നബി(സ)യുടെ നടപടിയാണിവിടെ വിമര്‍ശനവിധേയമായിട്ടുള്ളത്. ഇതില് നമുക്ക് വലിയ പാഠമുണ്ട്.\nവ്യക്തികളെ സംസ്‌കരിക്കാതെ, മത്സരസ്വഭാവത്തില് ആള്‍ക്കൂട്ടങ്ങളെ ഉണ്ടാക്കാനും ശക്തി തെളിയിക്കാനുമുള്ള പ്രവര്‍ത്തനങ്ങളാണിന്ന് നടന്നുകൊണ്ടിരിക്കുന്നത്. ഇത് ഗുണം ചെയ്യില്ലെന്നു മാത്രമല്ല, വലിയ ദുരന്തങ്ങള് സൃഷ്‌ടിക്കുകയും ചെയ്യും. അണികളില് കൊള്ളരുതാത്തവരും ദുഷിച്ചവരുമുണ്ടെങ്കിലും പലരും അത് പരിഗണിക്കുന്നില്ല. അവരെ ശുദ്ധീകരിക്കാന് ശ്രമിക്കുന്നുമില്ല.\nആദ്യകാല മുസ്‌ലിം നേതാക്കള്‍ക്ക് അനുയായികളുടെ അംഗസംഖ്യ പ്രശ്‌നമായിരുന്നില്ല. ഇന്ന് അനുയായികളുടെ എണ്ണം പ്രശ്‌നമാണ്. അനുയായികളുടെ അംഗബലം നോക്കിയിട്ടല്ല, സത്യത്തിന്റെയും മൂല്യത്തിന്റെയും അടിസ്ഥാനത്തിലാകണം നേതൃത്വം നിലകൊള്ളേണ്ടത്. സൂറഃ അബസയുടെ പശ്ചാത്തലം നമ്മെ പഠിപ്പിക്കുന്നതിതാണ്.\nപ്രസിദ്ധീകരണങ്ങളിലൂടെ നടത്തിക്കൊണ്ടിരിക്കുന്ന ആരോപണ-പ്രത്യാരോപണങ്ങളെക്കുറിച്ച്?\nഅല്ലാഹുവിനെ ഭയമില്ലാത്തതുകൊണ്ടാണ് മതസംഘടനകള്‍ക്ക് ഇങ്ങനെയൊക്കെ പെരുമാറാന് കഴിയുന്നതെന്നാണ് എന്റെ അഭിപ്രായം. ഒരു വിഭാഗം മറുവിഭാഗത്തെ എതിരാളികളായി കണ്ട് അധിക്ഷേപിച്ചാല് പരലോകത്ത് നേട്ടമുണ്ടാകുമോ? പരലോകം നഷ്‌ടപ്പെടുകയാണ് ഇതിന്റെയൊക്കെ ഫലമെങ്കില് ഇതിനൊക്കെ എന്തര്‍ഥമാണുള്ളത്?\nആളുകളോട് സൗമ്യമായി പെരുമാറണമെന്നാണ് നബി(സ) പഠിപ്പിച്ചിട്ടുള്ളത്. സൗമ്യതയും സഹിഷ്‌ണുതയും നമുക്ക് നഷ്‌ടപ്പെടുകയാണ്. വിട്ടുവീഴ്‌ച ചെയ്യുന്നവര്‍ക്ക് പരലോകത്ത് വലിയ പ്രതിഫലമാണുള്ളത്.\nസമുദായത്തിലെ അനൈക്യവും സംഘടനകള്‍ക്കിടയില് കലഹം വര്‍ധിക്കുന്നതും സങ്കുചിത മനസ്‌കതയുടെയും അസഹിഷ്‌ണുതയുടെയും ഫലമായിത്തന്നെയല്ലേ?\nമതസംഘടനകളുടെ പല പ്രവര്‍ത്തനങ്ങളും ഗുണത്തേക്കാളേറെ ദോഷം ചെയ്യുന്നുവെന്നാണ് എനിക്ക് തോന്നുന്നത്. ദീനിനെ യഥാര്‍ഥ രൂപത്തില് ഉള്‍ക്കൊള്ളാനോ നടപ്പിലാക്കാനോ കാഴ്‌ചവെക്കാനോ പലപ്പോഴും നമുക്ക് സാധിക്കുന്നില്ല. നാം ഒരുമിച്ചുനില്‍ക്കേണ്ടവരാണ്. `നിങ്ങള് ഒന്നിച്ച് അല്ലാഹുവിന്റെ പാശം മുറുകെപ്പിടിക്കുക' എന്നാണ് ഖുര്‍ആന്റെ ആഹ്വാനം. `നിങ്ങള് ഭിന്നിക്കരുതെന്നും' അല്ലാഹു വ്യക്തമായി പറഞ്ഞിരിക്കുന്നു. ഐക്യം അനുഗ്രഹവും ഭിന്നത നാശവുമാണെന്ന് ഇതോടൊപ്പം തന്നെ വിശദീകരിച്ചത് കാണാം. ഇതാണ് അല്ലാഹുവിന്റെ ദീന്. പക്ഷേ, നാം സംഘടനകളുണ്ടാക്കുമ്പോള് പലപ്പോഴും പരിമിതമായ വൃത്തത്തിലേക്ക് ചുരുങ്ങിപ്പോവുകയും വിശാലത നഷ്‌ടപ്പെടുകയുമാണ്. വിശാലമനസ്‌കതയും വിട്ടുവീഴ്‌ചയും ഏറ്റവുമധികം കാണിക്കുന്നത് ജമാഅത്തെ ഇസ്‌ലാമിയാണ്. പക്ഷേ, ജമാഅത്തിനുപോലും പൂര്‍ണാര്‍ഥത്തില് വിജയിക്കാന് കഴിയുന്നുണ്ടോ എന്ന് ചിന്തിക്കേണ്ടതാണ്.\nപ്രവര്‍ത്തനങ്ങള് കൊണ്ട് സംഘടനക്ക് എന്തു നേട്ടമുണ്ടാകുന്നുവെന്നല്ല, ദീനിന് എന്ത് ലഭിക്കുന്നുവെന്നാണ് നാം ആലോചിക്കേണ്ടത്. ഒരാള് ഇസ്‌ലാം സ്വീകരിക്കുകയോ, വഴിതെറ്റി ജീവിച്ചിരുന്ന ഒരു മുസ്‌ലിം സച്ചരിതനാവുകയോ ചെയ്‌താല് എല്ലാ സംഘടനക്കാരും അയാളെ സമീപിച്ച് തങ്ങളുടെ സംഘടനയിലേക്ക് ക്ഷണിക്കുന്നു. അയാള് യഥാര്‍ഥ മുസ്‌ലിമായി ജീവിക്കട്ടെ എന്ന് ആരും തീരുമാനിക്കില്ല.\nപഞ്ചാബുകാരനായ ഡോ. അബ്‌ദുര്‍റഹ്‌മാന് സാഹിബ് വയനാട്ടില് താമസിച്ചിരുന്നു. ചെറുപ്പത്തില് ഇസ്‌ലാം സ്വീകരിച്ച വ്യക്തിയാണദ്ദേഹം. നാലഞ്ചു വര്‍ഷം മുമ്പായിരുന്നു മരണം. നല്ല കര്‍ഷകനും യൂനാനി ഡോക്‌ടറുമായിരുന്നു. ഇടക്കിടെ അദ്ദേഹം ഇവിടെ വരാറുണ്ടായിരുന്നു. ഒരിക്കല് വന്നപ്പോള് മുന് ഉപപ്രധാനമന്ത്രി ജഗ്‌ജീവന് റാമിന്റെ ഒരു കത്ത് എനിക്ക് വായിക്കാന് തന്നു. ജഗ്‌ജീവന് റാമിനെ ഇസ്‌ലാമിലേക്ക് ക്ഷണിച്ചുകൊണ്ട് അബ്‌ദുര്‍റഹ്‌മാന് സാഹിബ് എഴുതിയ കത്തിനുള്ള മറുപടിയായിരുന്നു അത്. കത്തിലിങ്ങനെ എഴുതിയിരുന്നു: `താങ്കളാവശ്യപ്പെട്ട വിഷയം ദീര്‍ഘകാലമായി എന്റെ പരിഗണനയിലുള്ളതാണ്. പക്ഷേ, എനിക്കൊരു കാര്യം അറിയണമെന്നുണ്ട്: ഞാന് ഇസ്‌ലാം സ്വീകരിച്ചാല് ഏത് ജാതിയിലാണ് ഉള്‍പ്പെടുക?'\nയഥാര്‍ഥത്തില് ഇസ്‌ലാമില് ജാതീയതയില്ല. പക്ഷേ, വടക്കേ ഇന്ത്യയിലെ മുസ്‌ലിംകള്‍ക്കിടയില് നിരവധി `ജാതികളു'ണ്ട്. പലതും തൊഴിലടിസ്ഥാനത്തിലാണ്. അതൊന്നും ദീന് പഠിപ്പിച്ചതല്ല. ഉത്തരേന്ത്യയിലെ അത്രതന്നെയില്ലെങ്കിലും ചെറിയ രൂപത്തിലുള്ള `ജാതീയത' കേരളത്തിലെ മതസംഘടനകള്‍ക്കിടയിലുമുണ്ട്. വിവാഹപരസ്യങ്ങള് ഇതിന്റെ സൂചനകളാണ്.\nഇത്തരം സങ്കുചിതത്വങ്ങള്‍ക്ക് മാറ്റം വരേണ്ടതുണ്ട്. ശഹാദത്ത് കലിമ പ്രഖ്യാപിച്ചവരെല്ലാം മുസ്‌ലിംകളാണ്. അവരില് അന്ധവിശ്വാസങ്ങളും അനാചാരങ്ങളുമുണ്ടെങ്കില് അത് മാറ്റാന് പരിശ്രമിക്കണം. വ്യക്തിപരമായ സംഭാഷണങ്ങള്‍ക്കും മറ്റും ഊന്നല് കൊടുക്കണം. സംഘടനാപരമായ മത്സരങ്ങള് ഉപേക്ഷിക്കണം.\nഞാനൊരിക്കല് കര്‍ണാടകയിലെ ബട്‌കലില് പോയി. അവിടെ നാല്‍പതിലധികം പള്ളികളുണ്ട്. എല്ലാ വഖ്‌ത്തിലും നമസ്‌കരിക്കാന് ധാരാളം ആളുകളുണ്ടാകും. സ്‌ത്രീകളും പുരുഷന്മാരുമൊക്കെ ദീനീചിട്ട പാലിക്കുന്നവരാണ്. പെണ്‍കുട്ടികള് ഹിഫ്‌ള് പഠിക്കുന്നുണ്ട്. പല സംഘടനകളില്‍പെട്ടവരുണ്ട് അവിടെ. അവരില് ഞാന് കണ്ട ഒരു ഗുണം, വിവാഹം നിശ്ചയിച്ചാല് മഹല്ലിലെ ഖാദിയെയോ ഉത്തരവാദപ്പെട്ടവരെയോ അറിയിക്കും. ഖാദി കാര്യങ്ങളെല്ലാം അന്വേഷിച്ചറിഞ്ഞ ശേഷം വരന്റെയും വധുവിന്റെയും കുടുംബങ്ങള്‍ക്ക് വിവാഹച്ചെലവ് നിശ്ചയിച്ചുകൊടുക്കും. ഖാദി തീരുമാനിച്ചതിലധികം പണം ചെലവഴിക്കാതെയാണ് അവര് വിവാഹം നടത്തുക. ഇത് വളരെ ഉദാത്തമായ ഒന്നാണ്.\nപള്ളികളേക്കാളേറെ ദര്‍ഗകളുണ്ടവിടെ. പക്ഷേ, ഒരു ദര്‍ഗയും പ്രവര്‍ത്തിക്കുന്നില്ല. എല്ലാം അടച്ചിട്ടിരിക്കുന്നു. താക്കോല് മുതവല്ലി സൂക്ഷിച്ചിരിക്കുന്നു. അതിനെക്കുറിച്ച് പഠിച്ചപ്പോള് എനിക്ക് മനസ്സിലായ ഒരു കാര്യം, ദര്‍ഗയെ എതിര്‍ത്തുകൊണ്ട് അവിടെ പ്രസംഗങ്ങള് നടന്നിട്ടില്ല എന്നാണ്. ഒരു പ്രസംഗം നടന്നാല് മിക്കവാറും ദര്‍ഗകള് സജീവമാകും. പ്രകോപനമുണ്ടാക്കാതെ, സൗമ്യമായും വ്യക്തിസംഭാഷണങ്ങളില് ഊന്നിയും പ്രബോധനം ചെയ്‌താല് അനാശാസ്യമായ ഇത്തരം അനാചാരങ്ങള് ഇല്ലായ്‌മ ചെയ്യാനാകും. മത്സരസ്വഭാവമുള്ള പ്രവര്‍ത്തനങ്ങള് ഉപേക്ഷിച്ച്, ജീവിതം കൊണ്ട് പ്രബോധനം ചെയ്യാന് ശ്രദ്ധിക്കണം.\nമഹല്ല് സംവിധാനങ്ങള്‍തന്നെ ഇന്ന് രാഷ്‌ട്രീയക്കളരികളായിരിക്കുന്നു. പല മഹല്ലുകളുടെയും നേതൃത്വത്തില് നിരീശ്വരവാദികളുണ്ട്. ദീനീബോധമില്ലാത്തവരുമുണ്ട്. പിന്നെ എങ്ങനെ മഹല്ല് നന്നാകും? വാസ്‌തവത്തില് മഹല്ലാണ് മുസ്‌ലിംകളുടെ പ്രാദേശിക സംഘടനയാകേണ്ടത്. മഹല്ലുകള് നന്നാകണമെങ്കില് ജനങ്ങള്‍ക്ക് നല്ല മനസ്സുണ്ടാകണം, പാര്‍ട്ടി മനസ്സുണ്ടാകരുത്.\nസംഘടനകള് തന്നെ അനാവശ്യമാണെന്നും അവ പിരിച്ചുവിടണമെന്നുമുള്ള വാദത്തെക്കുറിച്ച്?\nസംഘടനകളെല്ലാം പിരിച്ചുവിടുകയെന്നത് അപ്രായോഗികമാണ്. ഒരു സംഘടന പിരിച്ചുവിട്ടാല് പുതിയ രണ്ടെണ്ണം അതില്‍നിന്നുതന്നെ ഉണ്ടാകും. സംഘടനകളുടെ പ്രവര്‍ത്തന സ്വഭാവത്തിലും സമീപനരീതികളിലും മാറ്റം വരുത്തണം. ദീനീവിഷയങ്ങളിലുള്ള അഭിപ്രായ ഭിന്നതകള് ഊതിപ്പെരുപ്പിക്കാതിരിക്കുകയും സാമൂഹിക- സാംസ്‌കാരിക പ്രവര്‍ത്തനങ്ങള് സജീവമാക്കുകയും വേണം.\nഒരു ഖുത്വ്‌ബയില് ഞാന് സംഘടനാ സങ്കുചിതത്വത്തെക്കുറിച്ച് പറഞ്ഞു. ഖുത്വ്‌ബ കഴിഞ്ഞ് പുറത്തിറങ്ങിയപ്പോള് കുറേ ചെറുപ്പക്കാര് എന്നെ വന്ന് കണ്ടു. അവര് പറഞ്ഞു: `സംഘടനകള് വേണ്ട, സ്വതന്ത്രമായി നില്‍ക്കുകയാണ് വേണ്ടത് എന്നഭിപ്രായമുള്ള ഒരുപാട് ആളുകളുണ്ട്. അവര്‍ക്കെല്ലാം ഒന്ന് ഒരുമിച്ചുചേരണം. അതിനെന്താണ് മാര്‍ഗം?' ഞാന് പറഞ്ഞു: `അങ്ങനെ ഒരുമിച്ചു ചേര്‍ന്നാല് അതൊരു സംഘടനയാകും. ഉള്ള സംഘടനകള്‍ക്ക് പുറമെ പുതിയൊരു സംഘടന കൂടിയുണ്ടാകും!'\nഒരു ഇടവേളക്കു ശേഷം പഴയ വാദപ്രതിവാദങ്ങള് പുതിയ രൂപത്തില് പുനഃപ്രവേശം ചെയ്യുകയാണല്ലോ?\nവാദപ്രതിവാദങ്ങള് പാടില്ല. തര്‍ക്കങ്ങള് ഹൃദയങ്ങളെ കഠിനവും കുടുസ്സാര്‍ന്നതുമാക്കി മാറ്റും. ഇന്ന് നടക്കുന്ന വാദപ്രതിവാദങ്ങള് പലതും സംഘടനാ താല്‍പര്യങ്ങള് മുന്‍നിര്‍ത്തിയുള്ളതാണ്, ദീനിന്റെ പേരിലല്ല. തെരുവില് നടക്കുന്ന വാദപ്രതിവാദങ്ങള് പലതും ശിക്ഷാര്‍ഹമാണെന്നാണ് എന്റെ അഭിപ്രായം. ഏതു സംഘടനക്കാര് ചെയ്‌താലും അത് ശിക്ഷാര്‍ഹമാണ്. ജനങ്ങളെ അകറ്റുന്ന നടപടികളൊന്നും എടുക്കരുത്. ആളുകളുടെ തെറ്റ് പരസ്യപ്പെടുത്തരുതെന്നും രഹസ്യമായി ഉപദേശിച്ച് തിരുത്തണമെന്നുമാണ് റസൂല് (സ) പഠിപ്പിച്ചിട്ടുള്ളത്.\nമുസ്‌ലിം സൗഹൃദവേദിയുടെ പ്രവര്‍ത്തനങ്ങള് സംഘടനകള്‍ക്കിടയില് രഞ്‌ജിപ്പുണ്ടാക്കുന്നതില് എത്ര മാത്രം സഹായകമായിട്ടുണ്ട്? സൗഹൃദവേദിയെക്കുറിച്ച ചര്‍ച്ചകള് വീണ്ടും സജീവമാകുന്ന പശ്ചാത്തലത്തില് താങ്കളുടെ അഭിപ്രായം?\nസി.എച്ച് അബ്‌ദുര്‍റഹീമായിരുന്നു സൗഹൃദവേദിയെക്കുറിച്ച് എന്നോട് സൂചിപ്പിച്ചത്. ഒരു നല്ല സംരംഭമെന്ന നിലക്ക് ഞാന് സഹകരണം വാഗ്‌ദാനം ചെയ്യുകയും ഒപ്പം വിജയത്തെക്കുറിച്ച് ആശങ്ക പ്രകടിപ്പിക്കുകയും ചെയ്‌തിരുന്നു. കുറേയേറെ നന്മകള് സൗഹൃദവേദിയുടെ പ്രവര്‍ത്തനങ്ങള് കൊണ്ടുണ്ടായിട്ടുണ്ട്.\nഈമാനും തഖ്‌വയുമുണ്ടെങ്കില് മാത്രമേ മുസ്‌ലിംസമൂഹത്തിലെ അനൈക്യവും ഛിദ്രതയും കലഹവും പരിഹരിക്കാന് കഴിയൂ. സംഘടനകളുടെയും നേതാക്കളുടെയും പഴയ അവസ്ഥകളില് മാറ്റങ്ങള് സംഭവിച്ചിരിക്കുന്നു. താല്‍പര്യങ്ങള് വര്‍ധിച്ചു. അതുകൊണ്ടുതന്നെ പരസ്‌പരം അകലവും വര്‍ധിച്ചു. എല്ലാ സംഘടനകള്‍ക്കും ജനസ്വാധീനം കൂടുതല് ഉണ്ടാകണമെന്നാണ് ആഗ്രഹം. രാഷ്‌ട്രീയക്കാരുടെ മാത്സര്യമാണ് ഇവിടെ മതസംഘടനകള്‍ക്കുള്ളത്. അംഗസംഖ്യ വര്‍ധിപ്പിക്കാനാണ്, ആളുകളെ സംസ്‌കരിക്കാനല്ല പ്രവര്‍ത്തനങ്ങള് സംഘടിപ്പിക്കുന്നത്. സംഘടനയുടെ പ്രവര്‍ത്തകര് ചെറുതോ വലുതോ ആയ തെറ്റുകള് ചെയ്യുന്നു. പക്ഷേ, സംഘടന അയാളെ ഉപദേശിക്കുകയോ തിരുത്തുകയോ ചെയ്യുന്നില്ല. തെറ്റ് തിരുത്താന് ആവശ്യപ്പെട്ടാല് അയാള് സംഘടന വിട്ടുപോകുമോ എന്നാണ് ഭയം. വ്യക്തിയുടെ തിന്മകള് തിരുത്തുന്നതോ അയാള് സംഘടനാ പ്രവര്‍ത്തകനായി തുടരുന്നതോ വലുത്? കക്ഷിതാല്‍പര്യങ്ങള് ബലികഴിച്ചും ദീനിന്റെ താല്‍പര്യങ്ങള്‍ക്ക് മുന്‍തൂക്കം നല്‍കാന് സാധിക്കണം. സംഘടനാ സങ്കുചിതത്വം അവസാനിപ്പിക്കാന് ആരെങ്കിലും രംഗത്തുവന്നാല് കുറച്ചുകാലം കഴിയുമ്പോഴേക്കും അത് എല്ലാവരും സ്വീകരിച്ചുകൊള്ളും.\nഇതര സംസ്ഥാനങ്ങളെ അപേക്ഷിച്ച് കേരളീയ മുസ്‌ലിംകള് പല കാര്യങ്ങളിലും മുന്നിലാണ്. എങ്കിലും ഒരുതരം അരക്ഷിതാവസ്ഥ നിലനില്‍ക്കുന്നുണ്ട്. എന്താണ് കാരണം?\nനാം മുസ്‌ലിമാണെന്ന് പറയുന്നത് ഏതര്‍ഥത്തിലാണെന്ന് ചിന്തിക്കേണ്ടതുണ്ട്. മുസ്‌ലിം പേരുണ്ട്, കഅ്‌ബയിലേക്ക് തിരിഞ്ഞുനിന്ന് നമസ്‌കരിക്കുന്നു, റമദാനില് നോമ്പനുഷ്‌ഠിക്കുന്നു, പണം ചെലവഴിച്ച് ഒന്നോ രണ്ടോ തവണ ഹജ്ജ് ചെയ്യുന്നു... ഈ അര്‍ഥത്തില് പലരും മുസ്‌ലിംകളാണ്.\nപക്ഷേ, ദീനിന്റെ ബഹുഭൂരിപക്ഷം മേഖലകളെയും നാം അവഗണിച്ചിരിക്കുന്നു. സമൂഹത്തിന് അനുഭവിക്കാനാകുന്ന ജീവിതരംഗങ്ങളിലൊന്നും നാം മുസ്‌ലിമായിട്ടില്ല. ഇതര മതവിഭാഗങ്ങളെ പല പേരിലും അകറ്റുന്ന സമീപനമാണ് നാം സ്വീകരിക്കുന്നത്. ഇത് ദീനിന്റെ കാഴ്‌ചപ്പാടല്ല. മുസ്‌ലിംസമുദായത്തില്‍പെട്ടവരേക്കാള് നല്ലവരായിരിക്കും ഒരുപക്ഷേ മറ്റു മതത്തില് വിശ്വസിക്കുന്ന പലരും. ധര്‍മനിഷ്‌ഠയിലും സത്യസന്ധതയിലുമൊക്കെ അവര് മുമ്പിലായിരിക്കും. ചില മുസ്‌ലിംകള് ഇതിനു വിപരീതവുമാകാം. എങ്കിലും നമ്മില് പലരും സമുദായത്തിന്റെ പേരില് ദുഃസ്സ്വഭാവിയായ മുസ്‌ലിമിനോട് അടുപ്പം കാണിക്കുകയും ഇതര മതസ്ഥരോട് അകലം കാണിക്കുകയും ചെയ്യുന്നു. ഈ സമീപനം ഇസ്‌ലാം പഠിപ്പിച്ചതല്ല. ഇസ്‌ലാം മനുഷ്യരെ ഒന്നായി കാണുന്നു. ദീനിനോട് ശത്രുത പുലര്‍ത്തിയവരോടു പോലും സ്വന്തം സഹോദരന്മാരോടെന്ന പോലെയാണ് നബി(സ) പെരുമാറിയത്. ത്വാഇഫുകാരോടുള്ള നബിയുടെ സമീപനവും ഫത്‌ഹ് മക്കയുടെ സന്ദര്‍ഭത്തിലുള്ള നടപടിയും ഉദാഹരണം.\nവിഗ്രഹങ്ങള് എടുത്തുമാറ്റി കഅ്‌ബയെ ശുദ്ധീകരിച്ച നബി(സ) മുന് സൂക്ഷിപ്പുകാരന് ഉസ്‌മാനുബ്‌നു മള്‌ഊന്നുതന്നെ കഅ്‌ബയുടെ താക്കോല് തിരിച്ചുകൊടുത്തു. ബഹുദൈവവിശ്വാസികളും വിഗ്രഹാരാധകരുമായവരെത്തന്നെയാണ് നബി(സ) കഅ്‌ബാ സൂക്ഷിപ്പ് ഏല്‍പിച്ചത്. പല സ്വഹാബിമാര്‍ക്കും ഇത് ഇഷ്‌ടപ്പെട്ടില്ല. കഅ്‌ബ ശുദ്ധീകരിച്ച് പുറത്തിറങ്ങുമ്പോഴാണ് `നിങ്ങള്, വിശ്വസിച്ചേല്‍പിച്ചവ (അമാനത്ത്) അവയുടെ യഥാര്‍ഥ അവകാശികള്‍ക്കു തന്നെ തിരിച്ചുകൊടുക്കണം' എന്നും `ജനങ്ങള്‍ക്കിടയില് വിധി കല്‍പിക്കുന്നുവെങ്കില് നീതിപൂര്‍വം വിധിക്കണം' എന്നും ആഹ്വാനം ചെയ്യുന്ന ഖുര്‍ആന് സൂക്തങ്ങള് അവതീര്‍ണമായതെന്ന് സ്വഹാബിമാര് അഭിപ്രായപ്പെട്ടിട്ടുണ്ട്.\nസാമുദായികചിന്തയെ നിരാകരിക്കുകയാണ് ഖുര്‍ആനും നബി(സ)യും ചെയ്യുന്നതെന്ന് ഇത് വ്യക്തമാക്കുന്നു. അന്ധമായ സാമുദായികചിന്ത നമ്മെ ഇതര ജനവിഭാഗങ്ങളില്‍നിന്ന് ഒറ്റപ്പെടുത്തും.\nവിദേശ ജോലിയെയുംപ്രവാസജീവിതത്തെയും കുറിച്ച താങ്കളുടെ വിലയിരുത്തല് എന്താണ്?\nനന്മയുടേതും തിന്മയുടേതുമായ രണ്ടു വശങ്ങളുണ്ട് പ്രവാസജീവിതത്തിന്. സാമ്പത്തിക അഭിവൃദ്ധിയും സാമൂഹിക വികാസവും അതുകൊണ്ടുള്ള നേട്ടമാണ്. ലോകം കൈയിലൊതുക്കാവുന്നതായി മാറുന്നുവെന്ന സത്യവും ഇതിലൂടെ കാണാന് കഴിയുന്നു. അല്ലാഹു തന്നെ പറഞ്ഞിട്ടുള്ളതാണിത്. ലോകത്തിന്റെ ഒരറ്റം മുതല് മറ്റേയറ്റം വരെ ഒരാളുടെ മക്കള് വ്യാപിച്ചുകിടക്കുന്നതു കാണാം. ഇത് അനുകൂല ഘടകമാണ്.\nപക്ഷേ, ഇതിന് മറുവശമുണ്ട്. പ്രവാസജീവിതം കാരണം പരസ്‌പര ബന്ധം ഗണ്യമായ തോതില് കുറഞ്ഞുപോകുന്നുണ്ട്. മാതാപിതാക്കളുമായുള്ള ബന്ധം പലര്‍ക്കും നിലനിര്‍ത്താന് സാധിക്കുന്നുണ്ടാകാം. പക്ഷേ, അതിനപ്പുറമുള്ള കുടുംബബന്ധങ്ങള് നിലനിര്‍ത്താന് പലര്‍ക്കും സാധ്യമാകുന്നില്ല. കുടുംബബന്ധങ്ങള് നിലനിര്‍ത്തുന്നതിനു പറ്റുന്ന സമ്പാദ്യവും സമ്പാദ്യമാര്‍ഗങ്ങളുമേ സ്വീകരിക്കാവൂ. ഇന്ന് ഇതെല്ലാം മറക്കുകയും സമ്പാദ്യം വര്‍ധിപ്പിക്കലും ഭൗതികപുരോഗതി നേടലും മാത്രം ലക്ഷ്യമായി മാറുകയുമാണ്. മാതാപിതാക്കളെയും കുടുംബാംഗങ്ങളെയും സംരക്ഷിക്കാതെയും ബന്ധങ്ങള് നിലനിര്‍ത്താതെയുമാണ് പണത്തിനു പിറകെ പലരും ഓടുന്നത്.\nദാമ്പത്യബന്ധത്തിലും പ്രവാസജീവിതം വലിയ പ്രശ്‌നങ്ങളുണ്ടാക്കുന്നുണ്ട്. സദാചാരത്തകര്‍ച്ചക്കും ഇത് കാരണമാകുന്നുവെന്നതാണ് വസ്‌തുത. യുദ്ധം നടക്കുമ്പോള് പോലും മൂന്നു മാസത്തിലധികം ഭാര്യയെ പിരിഞ്ഞിരിക്കാന് പാടില്ല എന്നതാണ് ഇസ്‌ലാമിന്റെ കാഴ്‌ചപ്പാട്. പക്ഷേ, ഉയര്‍ന്ന വരുമാനം കിട്ടുന്ന ജോലിയാണെങ്കില് മൂന്നു മാസമല്ല, മൂന്നു വര്‍ഷവും അതിനപ്പുറവും ഭാര്യമാരെ പിരിഞ്ഞിരിക്കുകയാണ് പലരും. വിദേശത്ത് ജോലിചെയ്യുന്ന പുരുഷന്മാര് വഴിതെറ്റിപ്പോകാനും ഏറെ സാധ്യതയുണ്ട്.\nScience, Religion, God, Atheism, Atheist, Reason said...\n"അത് മതവിരുദ്ധമോ ദൈവവിരുദ്ധമോ അല്ല"- എന്നതല്ല പരിണാമസിദ്ധാന്തത്തിന്റെ പ്രശ്നം; ശാസ്ത്രീയമായ തെളിവുകളുടെ അഭാവമാണ്. യുക്തിവാദികളായ കുറച്ചു ശാസ്ത്രഞ്ജര് തെളിവുകളുണ്ടെന്ന് വാദിച്ചത് കൊണ്ടായില്ല. ശാസ്ത്രമെന്ന പേരില് പരിണാമസിദ്ധാന്തം പ്രചരിപ്പിക്കുന്നത് യുക്തിക്കു നിരക്കാത്ത വാദഗതികളാണ്. “ദൈവമില്ല അത്കൊണ്ട് പരിണാമസിദ്ധാന്തം ശരിയായേ മതിയാവൂ” എന്നതാണ് എല്ലാ പരിണാമവാദികളുടെയും യുക്തിവാദികളുടെയും അബദ്ധ ധാരണ. ഈ അബദ്ധ ധാരണയില് പടുത്തുയര്ത്തടപ്പെട്ട പരിണാമസിദ്ധാന്തത്തിന്റെ് ശാസ്ത്ര വിരുദ്ധതയെ പ്പറ്റിയും യുക്തി വിരുദ്ധതയെ പ്പറ്റിയും വിശദീകരിക്കുന്ന, മുൻവിധികളില്ലാതെ തികച്ചും ശാസ്ത്രീയമായ വിശകലനം നടത്തിയിട്ടുള്ള ശാസ്ത്രഞ്ജരുടെ പുസ്തകങ്ങളും ലേഖനങ്ങളും ഇന്റര്നെറ്റില് തന്നെ സൗജന്യമായി വായിക്കാവുന്നതാണ്.


ചൂണ്ടുവിരല്: ചെലവുകുറഞ്ഞ നീന്തല്‍ക്കുളവുമായി ഗോഖലെ നഗര് സ്‌കൂള്\nസുല്‍ത്താന്‍ബത്തേരി: ചെലവ് കുറഞ്ഞ നീന്തല്‍ക്കുളം നിര്‍മിച്ച് എല്ലാ കുട്ടികള്‍ക്കും നീന്തല് പരിശീലനം നല്‍കി മൈലമ്പാടി ഗോഖലെ നഗര് എ.എന്.എം. യു.പി. സ്‌കൂള് മാതൃകായാകുന്നു. എസ്.എസ്.എ.യുടെ സമ്പൂര്‍ണ നീന്തല് പരിശീലനത്തിന്റെ ഭാഗമായാണ് പദ്ധതിക്ക് രൂപം നല്‍കിയത്. അധ്യയന യാത്രയ്ക്ക് പോകുമ്പോള് ജലയത്ര പാടില്ലെന്ന പൂതിയ ഉത്തരവിന് കാരണം, കുട്ടികള്‍ക്ക് നീന്തല് അറിയാത്തതാണ്. ഇത് മറികടക്കുകയെന്ന ലക്ഷ്യത്തോടെയാണ് എല്ലാ കുട്ടികള്‍ക്കും നീന്തല് പരിശീലനം നല്‍കാന് തീരുമാനിച്ചതെന്ന് പ്രധാന അധ്യാപകന് ഇ.പി. ശിവദാസന് പറഞ്ഞു.\nനീന്തല് പരിശീലനത്തിന് കുളങ്ങളുടെയും മറ്റും കുറവിനും സുരക്ഷിതത്വത്തിനും വേണ്ടിയാണ് പരിശീലനം സ്‌കൂളില്‍ത്തന്നെ ഏര്‍പ്പെടുത്തിയത്. സ്‌കൂള് ഗ്രൗണ്ടില് കുഴിയുണ്ടാക്കി സില്‍പോളിനില് വെള്ളം നിറച്ചാണ് നീന്തല്‍ക്കുളം നിര്‍മിച്ചത്. ഒരു കുളത്തിന് 3000 രൂപ മാത്രമേ ചെലവു വരികയുള്ളൂവെന്ന് അധ്യാപകര് പറഞ്ഞു.\nPosted by drkaladharantp at Sunday, April 01, 2012\nLabels: മികവ്, വയനാട്\nroghangal varathae kooduthal sredhikkaendiyirikkunnu....


യു ട്യൂബര് 2.42 കോടി വില വരുന്ന മെഴ്സിഡസ് കാര് കത്തിച്ചു\nഅഞ്ച് തവണ റിപ്പയറിനായി കാര് അയച്ചുകൊടുത്തിരുന്നു. എന്നാല് ഒരു തവണ പോലും നന്നാക്കിയത് ഫലം കണ്ടില്ല\n29 Oct, 2020 at 02:00 AM\nഅല്ല എത്ര തവണയാ നന്നാക്കുക, എത്ര പ്രാവശ്യമാ പരാതിപ്പെടുക..പല തവണ നന്നാക്കിയിട്ടും പരാതിപ്പെട്ടിട്ടും കാര് പിന്നേം പണി തന്നാല് പിന്നെ എന്താ ചെയ്യാ..അതങ്ങ്ട്ട് കത്തിച്ചുകളയുക അല്ലേ...കേട്ടിട്ട് തമാശയാണെന്ന് തോന്നുന്നുണ്ടോ? എങ്കില് തമാശയൊന്നുമല്ല.\nപല തവണ ബ്രേക്ക് ഡൗണാവുകയും മെഴ്‌സിഡ്‌സ് ഡീലേഴ്‌സ് റിപ്പയര് ചെയ്യുകയും ചെയ്തിട്ടും ശരിയാകാത്തതിനെ തുടര്‍ന്ന് ദേഷ്യം വന്ന റഷ്യന് യു ട്യൂബറായ മിഖായേല് ലിത്വിന് ആണ് തന്‍റെ കാര് കത്തിച്ചത്. വെറുമൊരു കാറൊന്നുമായിരുന്നില്ല അത്. ഇന്ത്യന് രൂപ പ്രകാരം 2.42 കോടി രൂപ വില വരുന്ന മെഴ്‌സിഡസ് എഎംജി ജിടി 63 എസ് ആണ് ലിത്വിന് പുല്ല് പോലെ കത്തിച്ചുകളഞ്ഞത്.\nഅഞ്ച് തവണ റിപ്പയറിനായി കാര് അയച്ചുകൊടുത്തിരുന്നു. എന്നാല് ഒരു തവണ പോലും നന്നാക്കിയത് ഫലം കണ്ടില്ല. 40 ദിവസത്തോളം ഈ കാര് റിപ്പയര് ചെയ്തിരുന്നു. ഒരു സര്‍വീസില് ടര്‍ബൈന് മാറ്റി. ആറാം തവണയും ബ്രേക്ക് ഡൗണായി മെഴ്‌സിഡസ് ഡീലേഴ്‌സിനെ വിളിച്ചപ്പോള് അവര് ഫോണെടുത്തില്ല. ഇതോടെ കാറിന്‍റെ കഥ കഴിക്കാന് ലിത്വിന് തീരുമാനിക്കുകയായിരുന്നു.\n''മെഴ്സിഡസുമായുള്ള നീണ്ട നാളത്തെ തര്‍ക്കത്തിന് ശേഷം എന്‍റെ കാറിനെ എന്ത് ചെയ്യണമെന്ന് ഞാന് ആലോചിച്ചു. കത്തിച്ചു കളയുക അതാണ് ഏറ്റവും നല്ല മാര്‍ഗമെന്ന് എനിക്ക് തോന്നി, ഞാന് ഒട്ടും സന്തോഷവാനല്ല'' ലിത്വിന് വീഡിയോ ഷെയര് ചെയ്തുകൊണ്ട് കുറിച്ചു. കാര് കൂളായി കത്തിച്ച ശേഷം ചോക്കലേറ്റ് കഴിച്ചുകൊണ്ടിരിക്കുന്ന ലിത്വിനെ വീഡിയോയില് കാണാം. തുടര്‍ന്ന് മറ്റൊരു കാറിലാണ് യു ട്യൂബര് സ്ഥലം വിട്ടത്.\nഒരു വയലിന് നടുവിലിട്ട് കാര് കത്തിക്കുന്നതിന്‍റെ വീഡിയോ 11 മില്യണിലധികം ആളുകളാണ് കണ്ടത്. വീഡിയോ കണ്ട് പലരും നെഞ്ചത്ത് കൈവച്ചു. തന്‍റെ ഒരു സൈക്കിള് പോലും ഇങ്ങിനെ കത്തിക്കാന് സാധിക്കില്ലെന്ന് ഒരാള് കമന്‍റ് ചെയ്തു. അമേരിക്കന് ബ്ലോഗേഴ്സ് ഐ ഫോണ് തകര്‍ക്കുന്നു, റഷ്യന് ബ്ലോഗേഴ്സ് മെഴ്സിഡസ് കത്തിക്കുന്നു..എന്നായിരുന്നു മറ്റൊരാളുടെ കമന്‍റ്.


തമോദ്വാരങ്ങളുടെ ഉള്ളില് സംഭവിക്കുന്നത് – LUCA\nAlbert Einstein, Hideki Yukawa, and John Archibald Wheeler New Jersey, in 1954. കടപ്പാട് physicstoday\nശാസ്‌ത്രലോകത്തില് തമോദ്വാരങ്ങളേക്കുറിച്ചുള്ള ചര്‍ച്ച ആരംഭിച്ചത് 1783 ല് ആണ്. കേംബ്രിഡ്‌ജ് ഗവേഷകനായ ജോണ് മിഷേലും സഹപ്രവര്‍ത്തകരുമാണ് ഈ ചര്‍ച്ചയ്‌ക്ക് തുടക്കം കറിച്ചത്. ഒരു ചിന്താപരീക്ഷണവും അവര് അവതരിപ്പിച്ചു. ഒരു വെടിയുണ്ട സങ്കല്‍പിക്കുക. തലയ്‌ക്ക് മുകളിലേക്ക് ഒരു വെടിയുണ്ട പായിക്കുക. കുറെ ദൂരം സഞ്ചരിച്ചു കഴിഞ്ഞാല് അത് തിരിച്ച് ഭൂമിയിലേക്ക് തന്നെ തിരിച്ചുവരും. ഭൂമിയുടെ ഗുരുത്വാകര്‍ഷണ ബലം വെടിയുണ്ടയുടെ വേഗത്തെ അതിജീവിക്കുന്നതാണ് ഇതിന് കാരണം. എന്നാല് ഭൂഗുരുത്വാകര്‍ഷണ ബലത്തെ അതിജീവിക്കുന്ന വേഗത-നമുക്കതിനെ പലായന പ്രവേഗം എന്നു വിളിക്കാം-വെടിയുണ്ടയ്‌ക്കുണ്ടെങ്കില് അതൊരിക്കലും തിരിച്ചുവരില്ല. ഭൂമിയുടെ ഗുരുത്വാകര്‍ഷണ ബലത്തില് നിന്നും രക്ഷപ്പെടാനുള്ള പലായന പ്രവേഗം സെക്കന്റില് 11.2 കിലോമീറ്ററാണ്. അതില് കൂടുതല് വേഗതയുള്ള ഒരു വസ്‌തുവും ഭൂമിയില് തിരിച്ചെത്തില്ല. സൂര്യന്റെ കാര്യത്തിലാണെങ്കില് ഇത് സെക്കന്റില് 617 കിലോമീറ്റര് വരും. വെടിയുണ്ടയുടെ വേഗത സെക്കന്റില് മൂന്ന് കിലോമീറ്ററില് താഴെ മാത്രമാണ്. അപ്പോള് പിന്നെ സൂര്യനില് നിന്നും പുറപ്പെടുന്ന പ്രകാശം എങ്ങനെയാണ് ഭൂമിയിലെത്തുന്നതെന്ന് ന്യായമായും സംശയിക്കാം. എന്നാല് പ്രകാശ വേഗത സെക്കന്റില് 3,00,000 കിലോമീറ്ററാണ്. അതുകൊണ്ട് സൂര്യന്റെയും ഭൂമിയുടെയും ഗുരുത്വാകര്‍ഷണ ബലമൊന്നും പ്രകാശത്തിന്റെ സഞ്ചാരത്തെ കാര്യമായിതടസ്സപ്പെടുത്തില്ല. ജോണ് മിഷേലിന്റെ വാദം ഇവിടെയാണ് ആരംഭിക്കുന്നത്. ഭൂമിയുടെ മാസ്സുള്ള ഒരു ദ്രവ്യത്തില് നിന്നുള്ള പലായന പ്രവേഗം 11 കിലോമീറ്റര്/സെക്കന്റും സൂര്യന്റെ മാസ്സുള്ള ദ്രവ്യത്തില് നിന്നുള്ള പലായന പ്രവേഗം 617 കിലോമീറ്റര്/സെക്കന്റും ആണെങ്കില് സൂര്യനേക്കാല് വളരെയേറെ മടങ്ങ് മാസ്സുള്ള ഒരു നക്ഷത്രത്തില് നിന്നുള്ള പലായനപ്രവേഗം സെക്കന്റില് മൂന്ന് ലക്ഷം കിലോമീറ്ററിലും അധികമായിരിക്കും. അങ്ങനെ വരുമ്പോള് അത്തരം നക്ഷത്രങ്ങളില് നിന്ന് പ്രകാശമുള്‍പ്പടെ ഒന്നും പുറത്തുവരില്ല. അത്തരമൊരു സാധ്യത ഉണ്ടാകാനിടയുണ്ട്.ോ ജോണ് മിഷേല് ഇത്തരം നക്ഷ്രത്രങ്ങളെ ഇരുണ്ട നക്ഷത്രങ്ങള് (Dark stars) എന്ന് വിളിച്ചു. ഇന്ന് ഭൗതികശാസ്‌ത്രജ്ഞര് അവയെ തമോദ്വാരങ്ങള് (Black holes) എന്ന് വിളിക്കുന്നു.\nതമോദ്വാരങ്ങളെക്കുറിച്ച് അിറയണമെങ്കില് എന്താണ് ഗുരുത്വാകര്‍ഷണ ബലം എന്ന് വിശദമായി മനസ്സിലാക്കിയിരിക്കണം. ഗുരുത്വാകര്‍ഷണ ബലത്തെക്കുറിച്ച് വിശദീകരിക്കാന് ഇന്ന് ഏറ്റവും പര്യാപ്‌തമായ സിദ്ധാന്തം ആല്‍ബര്‍ട്ട് ഐന്‍സ്റ്റൈന്റെ പൊതു ആപേക്ഷികതാ പ്രമാണമാണ്. ആപേക്ഷികതയില് സ്ഥലം, കാലം, ഗുരുത്വാകര്‍ഷണം എന്നീ പ്രതിഭാസങ്ങളെക്കുറിച്ചാണ് പരാമര്‍ശിക്കുന്നത്. പ്രപഞ്ചത്തിലെ നാല് അടിസ്ഥാനബലങ്ങളില് ഏറ്റവും ദുര്‍ബലമാണ് ഗുരുത്വാകര്‍ഷണമെങ്കിലും ചില സവിശേഷതകള് ഇതിനുണ്ട്. ഒന്നാമത് ഇത് വലിയ ദൂരങ്ങളിലേക്ക് വ്യാപിച്ചിരിക്കുന്നു. രണ്ടാമത് ഇതിന് ആകര്‍ഷണ സ്വഭാവം മാത്രമേയുള്ളൂ, വികര്‍ഷണമില്ല. ഈ രണ്ട് സ്വഭാവങ്ങളും മറ്റൊരു മൗലികബലത്തിനും അവകാശപ്പെടാന് കഴിയില്ല. വൻ നക്ഷത്രങ്ങള് അവയുടെ ഗുരുത്വാകര്‍ഷണ ബലം കാരണം തകര്‍ന്നടിയുമെന്ന യാഥാര്‍ഥ്യം ശാസ്‌ത്രസമൂഹം സാവധാനം അംഗീകരിച്ചു വരുന്നതിനിടയിലാണ് 1939 ല് ആല്‍ബര്‍ട്ട് ഐന്‍സ്റ്റൈന് ഒരു ഗവേഷണ പ്രബന്ധം അവതരിപ്പിച്ചത്. ഒരു നിശ്ചിത പരിധിക്കപ്പുറം ദ്രവ്യത്തെ സങ്കോചിപ്പിക്കാന് കഴിയില്ലെന്നാണ് ഐന്‍സ്റ്റൈന് സമര്‍ഥിക്കാന് ശ്രമിച്ചത്. ഐന്‍സ്റ്റൈന്റെ ആശയം തന്നെയായിരുന്നു അക്കാലത്തെ കൂടുതല് ഭൗതികശാസ്‌ത്രജ്ഞര്‍ക്കുമുണ്ടായിരുന്നത്. എന്നാല് അമേരിക്കന് ഭൗതികശാസ്‌ത്രജ്ഞനായ ജോണ് വീലര്‍ക്ക് ഇക്കാര്യത്തില് വിരുദ്ധാഭിപ്രായമാണ് ഉണ്ടായിരുന്നത്. തമോദ്വാരങ്ങളുടെ തിരക്കഥയില് നായക സ്ഥാനത്തിന് എന്തുകൊണ്ടും അര്‍ഹനായി ഇന്ന് ജോണ് വീലറെ ശാസ്‌ത്രസമൂഹം പരിഗണിക്കുന്നു. 1950 കളിലും 60 കളിലും അദ്ദേഹം നടത്തിയ നിരവധി സൈദ്ധാന്തിക പരീക്ഷണങ്ങളിലുടെ വലിയ നക്ഷത്രങ്ങള് അവയുടെ ഗുരുത്വാകര്‍ഷണബലം കാരണം തകര്‍ന്നടിയുമെന്ന് തെളിയിച്ചു.\nജോണ് വീലര് (John Archibald Wheeler)\nഎസ്. ചന്ദ്രശേഖര് (Subrahmanyan Chandrasekhar)\nറോജര് പെന്‍റോസ് (Roger Penrose)\n1939 ല് രണ്ടാം ലോകമഹായുദ്ധം ആരംഭിച്ചതോടുകൂടി പലരും ആണവായുധ നിര്‍മാണത്തില് ശ്രദ്ധകേന്ദ്രീകരിച്ചു. അതോടെ തമോദ്വാരങ്ങളേക്കുറിച്ചുള്ള പഠനങ്ങളും മന്ദഗതിയിലായി. പിന്നീട് 1965 ല് സര്. റോജര് പെന്‍റോസ് അവതരിപ്പിച്ച ഒരു പുതിയ പരികല്‍പനയാണ് ഈ മേഖലയിലുള്ള പഠനങ്ങള്‍ക്ക് ഒരു പുതിയ തുടക്കം കുറിച്ചത്. പെന് റോസിന്റെ പoനത്തില് സിംഗുലാരിറ്റി സംഭവിക്കുമെന്ന് തെളിഞ്ഞു. എന്നാല് ആല്‍ബര്‍ട്ട് ഐന്‍സ്റ്റെന്റെ ക്ഷേത്ര സമവാക്യങ്ങള് അനുസരിച്ച് സിംഗുലാരിറ്റി ഉണ്ടാകാന് പാടില്ല. പക്ഷെ തന്റെ വാദങ്ങള് സമര്‍ഥിക്കുന്നതില് പെന് റോസ് വിജയം കൈവരിച്ചു. സിംഗുലാരിറ്റികള് ദൃശ്യപ്രപഞ്ചത്തില് നിന്ന് മറയ്‌ക്കപ്പെട്ടിരിക്കുകയാണെന്നും അവയില് നിന്ന് ഒരു തരത്തിലുമുള്ള വിവരങ്ങള് പുറത്തുവരുന്നില്ലെന്നും അതിനാല് വൈചിത്യ്രം ഒരിക്കലും നഗ്നമാക്കപ്പെടില്ലെന്നും (No Naked singularities) പെന്‍റോസിന്റെ പരികല്‍പന ശാസ്‌ത്രലോകത്തിന് അംഗീകരിക്കേണ്ടി വന്നു. 1967 ല് ജോണ് വീലറാണ് തണുത്തുറഞ്ഞ നക്ഷത്രം (Frozen star) എന്ന പേര് മാറ്റി ഈ പ്രതിഭാസത്തിന് ബ്ലാക്ക് ഹോള് എന്ന പേര് നല്‍കുന്നത്. പുറമെ നിന്നുള്ള ഒരു നിരീക്ഷകന് തമോദ്വാരത്തിനുള്ളില് എന്താണ് സംഭവിക്കുന്നതെന്ന് ഒരിക്കലും അിറയാന് കഴിയില്ല.\nSupermassive Black Hole Sagittarius A* (Center of our Milky Way galaxy using data from NASA’s Chandra X-ray)\nതമോദ്വാരത്തിന്റെ ഒരു തരം അതിര്‍വരമ്പാണ് സംഭവ ചക്രവാളം (Event Horizon). പ്രകാശത്തിനു പോലും രക്ഷപ്പെടാനാകാത്ത വണ്ണം തീവ്രമാണ് സംഭവ ചക്രവാളത്തിനടുത്തെ ഗുരുത്വാകര്‍ഷണബലം. പ്രകാശത്തിനുപോലും പുറത്തെത്താന് കഴിയില്ല എന്നു പറഞ്ഞാല് പ്രപഞ്ചത്തിലുള്ള ഒന്നിനും സംഭവ ചക്രവാളത്തിന് പുറത്തെത്താന് കഴിയില്ലെന്നാണര്‍ഥം. പ്രകാശത്തേക്കാള് വേഗമുള്ള ഒന്നും പ്രപഞ്ചത്തിലില്ലല്ലോ. ഇനി സംഭവ ചക്രവാളത്തെ സമീപിക്കുന്ന ഒരു സമയസഞ്ചാരിയുടെ അവസ്ഥ എന്തായിരിക്കുമെന്ന് സങ്കല്‍പിച്ചുനോക്കാം. ഇതൊരു ചിന്താപരീക്ഷണം മാത്രമാണ്. ഒരിക്കലും സംഭവിക്കുമെന്ന് കരുതരുത്. ഒരു വലിയ വെള്ളച്ചാട്ടത്തിനടുത്തേക്ക് തോണിയില് യാത്ര ചെയ്യുന്നയാളുമായി സമയസഞ്ചാരിയെ താരതമ്യപ്പെടുത്താന് കഴിയും. വെള്ളച്ചാട്ടത്തിനടുത്തേക്കെത്തുന്തോറും തോണിയുടെ വേഗത വര്‍ധിച്ചുവരും. വിപരീത ദിശയിലേക്ക് സര്‍വ ശക്തിയുമെടുത്ത് തുഴഞ്ഞാല് ഒരുപക്ഷെ വെള്ളച്ചാട്ടത്തില് പതിക്കാതെ തോണിക്കാരന് രക്ഷപ്പെടാന് കഴിഞ്ഞേക്കും. എന്നാല് വെള്ളച്ചാട്ടത്തിന്റെ തൊട്ടടുത്തെത്തിക്കഴിഞ്ഞാല് പിന്നീട് പിന്നിലേക്കുള്ള യാത്ര അസാധ്യമായിത്തീരും. ജലപ്രവാഹത്തിന്റെ തീവ്രതയില് തോണി തന്നെ ഛിന്നഭിന്നമായിപ്പോയേക്കാം. ഇതേ അവസ്ഥ തന്നെയാണ് സംഭവ ചക്രവാളത്തെ സമീപിക്കുന്ന ഒരു സമയസഞ്ചാരിക്കും ഉണ്ടാവുക. സംഭവ ചക്രവാളത്തിന്റെ അതിരുകളിലെത്തുമ്പോഴേക്കും ഗുരുത്വാകര്‍ഷണ ബലം അത്യധികം തീവ്രമാവുകയും സമയസഞ്ചാരിയുടെ പാദം മുതല് വലിച്ചുനീട്ടാന് ആരംഭിക്കുകയും വശങ്ങളില് നിന്ന് ഞെക്കിയമര്‍ത്താന് തുടങ്ങുകയും ചെയ്യും. കാരണം തമോദ്വാരത്തിന്റെ ഗുരുത്വാകര്‍ഷണ ബലം കൂടുതല് അനുഭവപ്പെടുന്നത് സംഭവ ചക്രവാളത്തിലേക്ക് ഏറ്റവുമാദ്യം എത്തുന്ന ഭാഗത്തായിരിക്കും. ഇത് സൂര്യന്റെ നാല് മടങ്ങ് മാസ്സുള്ള ഒരു തമോദ്വാരത്തില് സംഭവിക്കുന്ന കാര്യമാണ്. എന്നാല് സൂര്യന്റെ ദശലക്ഷം മടങ്ങ് മാസ്സുള്ള തമോദ്വാരം സമയസഞ്ചാരിയുടെ ശരീരം മുഴുവന് ഒരേ തരത്തിലുള്ള ഗുരുത്വാകര്‍ഷണ ബലമായിരിക്കും പ്രയോഗിക്കുക. ശരീരത്തെ ഛിന്നഭിന്നമാക്കാതെതന്നെ സംഭവ ചക്രവാളം വിഴുങ്ങിക്കളയും. അതായത് സമയസഞ്ചാരിക്ക് നല്ലത് അതിഭീമൻ തമോദ്വാരത്തെ സമീപിക്കുന്നതാണ്. ക്ഷീരപഥത്തിന്റെ കേന്ദ്രത്തിലുള്ള തമോദ്വാരത്തിന് നാല് ദശലക്ഷം സൗരപിണ്‌ഡമുണ്ടെന്നാണ് അനുമാനിക്കുന്നത്. ഇപ്പറഞ്ഞത് സമയസഞ്ചാരിയുടെ അവസ്ഥായാണെങ്കില് പുറമെനിന്ന് നോക്കുന്ന ഒരു നിരീക്ഷകന് സംഭവങ്ങള് ഇങ്ങനെയൊന്നുമല്ല അനുഭവപ്പെടുന്നത്. ബാഹ്യ നിരീക്ഷകനെ സംബന്ധിച്ചിടത്തോളം സമയസഞ്ചാരി ഒരിക്കലും സംഭവ ചക്രവാളത്തിനുള്ളില് പ്രവേശിക്കില്ല. സംഭവ ചക്രവാളത്തോടടുക്കുമ്പോള് സമയസഞ്ചാരിയുടെ വേഗത പ്രകാശ വേഗതയേടടുത്തെത്തും. അതോടെ നിരീക്ഷകനെ സംബന്ധിച്ചിടത്തോളം സമയ പ്രവാഹം സാവധാനത്തിലാകും. സംഭവ ചക്രവാളത്തിനുള്ളിലേക്ക് പ്രവേശിക്കുന്നതോടെ നിരീക്ഷകന് സമയം നിശ്ചലമാകും. അതായത് സമയസഞ്ചാരി ഒരിക്കലും സംഭവ ചക്രവാളത്തിനുള്ളില് പ്രവേശിക്കില്ല. നിരീക്ഷകന്റെ ദൃഷ്‌ടിയില് സമയസഞ്ചാരിയുടെ ചിത്രം ശോഭ കുറഞ്ഞ് ചുവപ്പ് രാശിയിലേക്ക് നീങ്ങുകയും ഒടുവില് തീര്‍ത്തും ഇരുണ്ടുപോവുകയും ചെയ്യും. അതോടെ സമയസഞ്ചാരി ഈ പ്രപഞ്ചത്തില് നിന്ന് എന്നെന്നേക്കുമായി നഷ്‌ടപ്പെടും. ഒരിക്കലും തിരിച്ചെടുക്കാനാവത്തവണ്ണമുള്ള നഷ്‌ടപ്പെടല്.\nസ്റ്റീഫന് ഹോക്കിംഗ് (Stephen Hawking)\nതമോദ്വാരങ്ങള് വിഴുങ്ങിയിരിക്കുന്ന വിവരങ്ങള് (Informations) ദ്വാരത്തിന്റെ വലിപ്പത്തെ ആശ്രയിച്ചാണിരിക്കുന്നതെങ്കില് ഭൗതിക നിയമങ്ങളനുസരിച്ച് ഒരു ജ്വലിക്കുന്ന ലോഹത്തില് നിന്നെന്നവണ്ണം തമോദ്വാരത്തില് നിന്ന് താപ വികിരണങ്ങള് പുറന്തള്ളപ്പെടണം. എന്നാല് ഇത് അസാധ്യമാണ്. കാരണം ഒരുതരം വികിരണങ്ങള്‍ക്കും പ്രകാശ വേഗതയെ മറികടക്കാന് കഴിയില്ല. 1974 ല് സ്റ്റീഫന് ഹോക്കിംഗ് തമോദ്വാരങ്ങളെ സംബന്ധിക്കുന്ന ഒരു ക്വാണ്ടം സിദ്ധാന്തം അവതരിപ്പിച്ചു. ഹോക്കിംഗ് അവതരിപ്പിച്ച പ്രബന്ധത്തില് തമോദ്വാരങ്ങള് താപ വികിരണങ്ങള് ഉത്സര്‍ജിക്കുന്നുണ്ടെന്നാണ് പറയുന്നത്. എന്നാല് പ്രകാശമുള്‍പ്പടെ ഒരു തരത്തിലുമുള്ള വികിരണങ്ങള് പുറന്തള്ളാന് കഴിയാത്തതുകൊണ്ടാണ് തമോദ്വാരം എന്ന പേരുപോലും ഇത്തരം ഇരുണ്ട നക്ഷത്രങ്ങള്‍ക്ക് നല്‍കിയിരിക്കുന്നത്. അപ്പോള് ഹോക്കിംഗിന്റെ വാദം അപ്രസക്തമാവില്ലേ എന്നൊരു സംശയം തോന്നുക സ്വാഭാവികമാണ്. ഹോക്കിംഗിനേപ്പോലെ നിരവധി ശാസ്‌ത്രജ്ഞര് ഇത്തരം വികിരണങ്ങള് തമോദ്വാരത്തില് നിന്ന് പുറപ്പെടുമെന്ന് ഗണിതപരമായി തെളിയിക്കാന് കഴിയുമെന്ന് വിശ്വസിക്കുകയും ചെയ്‌തു. ഹോക്കിംഗിന്റെ സമീപനം എന്തായിരുന്നുവെന്ന് പരിശോധിക്കാം. ക്വാണ്ടം മെക്കാനിക്‌സ് അനുസരിച്ച് സ്‌പേസ് വിര്‍ച്വല് പാര്‍ട്ടിക്കിളുകള് കൊണ്ടും ആന്റിപാര്‍ട്ടിക്കിളുകള് കൊണ്ടും നിറഞ്ഞിരിക്കുകയാണ്. വിര്‍ച്വല് പാര്‍ട്ടിക്കിള് എന്ന് ഇവയെ വിളിക്കാന് കാരണം സാധാരണ കണികകളേപ്പോലെ ഒരു കണികാ പരീക്ഷണശാലയില് വച്ച് ഇവയെ കണ്ടുപിടിക്കാന് കഴിയാത്തതുകൊണ്ടാണ്. എന്നാല് ഇവയുടെ സാന്നിധ്യം മനസ്സിലാക്കുന്നതിന് (Lamb Shift) കഴിയും. സ്‌പേസില് വിര്‍ച്വല് പാര്‍ട്ടിക്കിളുകളും അവയുടെ പ്രതികണികകളും കൂടിച്ചേരുകയും പരസ്‌പരം നിഗ്രഹിച്ച് ഊര്‍ജമായി മാറുകയും ഊര്‍ജം വീണ്ടും ദ്രവ്യമായി മാറുകയും (E = mc^2) ചെയ്യുന്ന പ്രവര്‍ത്തനം തുടര്‍ച്ചയായി നടന്നുകൊണ്ടിരിക്കുയാണ്. തമോദ്വാരത്തിന്റെ സംഭവ ചക്രവാളത്തിനു സമീപമെത്തുന്ന ഒരു കണികയും അതിന്റെ പ്രതികണികയും പരസ്‌പരം കൂട്ടിമുട്ടുന്നതിനു മുന്‍പ് ഇവയിലേതെങ്കിലുമൊന്ന് സംഭവ ചക്രവാളത്തിനുള്ളിലേക്കും മറ്റേത് വെളിയിലേക്കും വന്നാല് നിരീക്ഷകനെ സംബന്ധിച്ചിടത്തോളം തമോദ്വാരം വികിരണങ്ങള് ഉത്സര്‍ജിക്കുന്നതായാണ് അനുഭവപ്പെടുക.\nകൂടുതല് ലൂക്ക ലേഖനങ്ങള്\nനക്ഷത്രങ്ങളുടെ ജനനവും മരണവും\nblack hole, Event Horizon, തമോദ്വാരം, ബ്ലാക്ക് ഹോള്, സംഭവ ചക്രവാളം\nതമോദ്വാരവും ഫിസിക്സ് നൊബേലും


Emalayalee.com - ലോക്ക് ഡൗണ് വില്ലനായി, ആദ്യ സിനിമ തീര്‍ക്കാന് കഴിയാതെ ഈ സംവിധായകന്\nലോക്ക് ഡൗണ് വില്ലനായി, ആദ്യ സിനിമ തീര്‍ക്കാന് കഴിയാതെ ഈ സംവിധായകന്\nസ്വന്തമായി ഒരു സിനിമ സംവിധാനം ചെയ്യുകയെന്ന സ്വപ്‌ന സാക്ഷാത്‌ക്കാരത്തിനു മേല് അപ്രതീക്‌ഷിത ലോക്ക് ഡൗണ് ഏല്‍പ്പിച്ച ആഘാതത്തില് നിന്നും ഇനിയും മോചിതനാകാന് കഴിയാതെ വിഷമിക്കുകയാണ് ഷാജി യൂസഫ് എന്ന സംവിധായകന്. വര്‍ഷങ്ങള് മനസിലിട്ട് കൊണ്ടു നടന്ന മോഹമായിരുന്നു ഒരു സിനിമ സംവിധാനം ചെയ്യുക എന്നത്.\nഎന്നാല് ആ ആഗ്രഹം പൂര്‍ത്തീകരിച്ചതിനു ശേഷം ഇദ്ദേഹത്തിനു കൊടുക്കേണ്ടി വന്ന വില വളരെ വലുതായിരുന്നു. ഷാജി തന്നെ കഥയും തിരക്കഥയും എഴുതി സംവിധാനം ചെയ്‌ത എണ്‍പതുകളിലെ ഏഭ്യന്‍മാര് എന്ന ചിത്രത്തിന്റെ ഷൂട്ടിങ്ങ് കഴിഞ്ഞെങ്കിലും പോസ്റ്റ് പ്രൊഡക്ഷന് ജോലികള് പൂര്‍ത്തിയാക്കാന് കഴിഞ്ഞില്ല. ഇത് വലിയ സാമ്പത്തിക ബാധ്യത വരുത്തി വച്ചു. വീടിന്റെ ആധാരം വരെ പണയപ്പെടുത്തിയാണ് ഷാജി തന്റെ ചിത്രം ഒരുക്കിയത്.\nസീരിയലുകളുടെ പ്രൊഡക്ഷന് കണ്‍ട്രോളര് ആയി പ്രവര്‍ത്തിക്കുകയായിരുന്നു ഷാജി. ആ സമയത്ത് തിരക്കഥകള് എഴുതുന്നതിലായിരുന്നു ഷാജിക്ക് താല്‍പര്യം. തന്റെ ചില സുഹൃത്തുക്കളുമായി അങ്ങനെ പല കഥകളും പറഞ്ഞിരുന്നത് പിന്നീട് സിനിമകളായി വന്നതോടെ ഷാജി നിരാശനായി പിന്‍വാങ്ങി സിനിമ എന്ന മോഹം കൈവിട്ടു. വര്‍ഷങ്ങള്‍ക്കു ശേഷം മക്കളിലൊരാള് സൗണ്ട് എന്‍ജിനീയറും മറ്റൊരാള് എഡിറ്ററുമായി. അങ്ങനെയാണ് സിനിമയെന്ന സ്വപ്‌നത്തിലു പിന്നാലെ ഷാജി വീണ്ടും യാത്ര തുടങ്ങിയത്.\nമക്കള് മുതിര്‍ന്നപ്പോള് റിക്കോര്‍ഡിങ്ങ് സ്റ്റുഡിയോ ആരംഭിച്ചു. അയ്യപ്പഭക്തിഗാനങ്ങള് ഉള്‍ക്കൊള്ളിച്ചു കൊണ്ട് സിഡി നിര്‍മ്മിച്ചു. ചില കാരണങ്ങളാല് ഇതിന്റെ റിലീസ് നടന്നില്ല. പിന്നീട് റിലീസുമായി മുന്നോട്ടു പോയെങ്കിലും നോട്ടു നിരോധനവും മറ്റും പ്രതികൂലമായി ബാധിച്ചു. കടബാധ്യതയില് മുങ്ങുകയായിരുന്നു ഷാജി ഓരോ ദിവസവും. ഒടുവില് കടം വീട്ടാന് വേണ്ടി നിധി പോലെ കാത്തു സൂക്ഷിച്ചിരുന്ന ക്യാമറയും മറ്റുപകരണങ്ങളും വില്‍ക്കാന് തീരുമാനിക്കുകയായിരുന്നു.\nഎന്നാല് ക്യാമറയും മറ്റും വില്‍ക്കാന് തുടങ്ങിയപ്പോള് സുഹൃത്തുക്കള് സഹായത്തിനെത്തി. സാജു കൊടിയന്, ഫസല്, ജോബി ആന്റിണി എന്നിവര് പിന്തുണയുമായെത്തി. അവരുടെ സഹായത്താലാണ് സിനിമ പൂര്‍ത്തിയാക്കിയത്.\nഎന്നാല് ചിത്രത്തിന്റെ ഓഡിയോ ലോഞ്ച് നടത്താന് തുടങ്ങുമ്പോള് ലോക്ക് ഡൗണ് പ്രഖ്യാപനം വന്നു. കൈയ്യിലെ പണം മുഴുവന് ചിത്രത്തിനു വേണ്ടി ചിലവഴിച്ചിരുന്നു. വിതരണത്തിനെടുക്കാന് പലരും തയ്യാറായെങ്കിലും പോസ്‌റ്റ് പ്രൊഡക്ഷന് ജോലികള് പൂര്‍ത്തിയാക്കാന് കഴിയാതിരുന്നതു കൊണ്ട് അതിനും സാധിച്ചില്ല.\nചെന്നൈയിലെ സ്റ്റുഡിയോയിലാണ് ബാക്കി ജോലികള് പൂര്‍ത്തീകരിക്കാനുള്ളത്. അതെപ്പോള് തുടങ്ങാന് കഴിയുമെന്ന് ഷാജിക്കറിയില്ല. ബാങ്കില് നിന്നെടുത്ത വായ്‌പയുടെ പലിശ ഓരോ ദിവസവും കഴിയുമ്പോള് കൂടുകയാണ്. സ്വന്തമായി ഒരു വീടു പോലും ഉണ്ടായിരുന്നില്ല.\nഅടുത്ത കാലത്താണ് അത് സ്വന്തമാക്കാന് കഴിഞ്ഞത്. എന്നാല് സിനിമ പൂര്‍ത്തിയാക്കാന് അതിന്റെ ആധാരവും പണയപ്പെടുത്തേണ്ടി വന്നു. ഏറെ ആഗ്രഹിച്ച് മക്കള്‍ക്കായി നിര്‍മിച്ച റിക്കോര്‍ഡിങ്ങ് സ്റ്റുഡിയോയും കൈവിട്ടു പോകുമെന്ന അവസ്ഥയാണ്.\nഎണ്‍പതുകളിലെ ഏഭ്യന്‍മാര് എന്ന ചിത്രത്തിലെ നായക വേഷം ചെയ്‌തിരിക്കുന്നത് ഇദ്ദേഹത്തിന്റെ മകന് നിസാം ആണ്. ഐശ്വര്യ, റിയ, സോഫിയ എന്നിവരാണ് നായികമാരായി എത്തുന്നത്. ഈ ചിത്രത്തിന്റെ സംഗീത സംവിധാനം നിര്‍വഹിച്ചിരിക്കുന്നത് സംഗീത സംവിധായകന് ശരത്തിന്റെ സഹോദരന്\nരണ്ടു ഗാനങ്ങള് പാടിയിരിക്കുന്നത് വിജയ് യശുദാസുമാണ്. അപ്‌സല്, ജിതിന്‍രാജ് എന്നിവരും ഷാജി യൂസഫിന്റെ മകള് വര്‍ഷയും ഈ ചിത്രത്തിനു വേണ്ടി പാടിയിട്ടുണ്ട്. ഗാനരചന ഷാജി തന്നെയാണ് നിര്‍വഹിച്ചിരിക്കുന്നത്. സീമ.ജി.നായര്, കുളപ്പുള്ളി ലീല, ജയകൃഷ്‌ണന് എന്നിവരാണ് മറ്റു താരങ്ങള്. റോബി തങ്കച്ചനാണ് ഛായാഗ്രഹണം.


പുതുചരിത്രമെഴുതി സഹകരണ പ്രസ്ഥാനം; പ്രളയ ദുരിതബാധിതർക്ക് 2000 വീടുകൾ പൂർത്തിയാക്കി | Kerala | Deshabhimani | Saturday Jul 4, 2020\nതിരുവനന്തപുരം > ആധുനിക കേരളത്തിന്റെ അതിജീവനവെളിച്ചങ്ങളിൽ ഒന്നുകൂടി തെളിക്കപ്പെട്ടു. പ്രളയദുരിതത്തിൽപ്പെട്ട് നിസഹായരായിരുന്ന മനുഷ്യർക്കായി സംസ്ഥാന സഹകരണ വകുപ്പ് ആവിഷ്‌കരിച്ച കെയർ ഹോം പദ്ധതിയിൽ 2000 വീടുകൾ പൂർത്തിയായി. തിരുവനന്തപുരം കുമാരപുരം പടിഞ്ഞാറ്റിൽ ലെയിനിൽ സിദ്ധാർത്ഥൻ ആണ് രണ്ടായിരാമത്തെ വീടിന്റെ അവകാശി. വീടിന്റെ താക്കോൽ ദാനം സഹകരണ വകുപ്പ് മന്ത്രി കടകംപള്ളി സുരേന്ദ്രൻ നിർവഹിച്ചു.\nപ്രളയ ബാധിതരെ സഹായിക്കുന്നതിനായി മുഖ്യമന്ത്രി പിണറായി വിജയൻറെ നിർദ്ദേശാനുസരണം സഹകരണ സംഘങ്ങളെ കൂട്ടിയിണക്കി സഹകരണ വകുപ്പ് ആവിഷ്‌കരിച്ചതാണ് കെയർ ഹോം പദ്ധതി. ആകെ 2092 വീടുകളാണ് ഈ പദ്ധതിയിലൂടെ സഹകരണ വകുപ്പ് നിർമിച്ച് കൈമാറുന്നത്. ഇതിൽ 1999 വീടുകളുടെ നിർമാണം പൂർത്തീകരിച്ച് ഗുണഭോക്താക്കൾക്ക് കൈമാറി കഴിഞ്ഞു. ഇന്ന് അന്താരാഷ്ട്ര സഹകരണ ദിനത്തിൽ ഒരു വീട് കൂടി കൈമാറുന്നതോടെ 2000 വീടുകൾ എന്ന ലക്ഷ്യം നിറവേറുകയാണ്.\nവീടിന്റെ വിസ്തൃതി 500 ചതുരശ്ര അടിയിൽ കുറയരുതെന്നാണ് നിർദ്ദേശം നൽകിയതെങ്കിലും ഇതിലും കൂടുതൽ വിസ്തീർണ്ണമുള്ള വീടുകളാണ് ഒരുങ്ങുന്നത്.5ലക്ഷം രൂപ വീതം ഓരോ വീടിനും ചെലവഴിക്കുവാനാണ് തീരുമാനിച്ചതെങ്കിലും 6-7 ലക്ഷം രൂപ വരെ ചെലവഴിച്ചാണ് പല വീടുകളും നിർമ്മിച്ചത്. 10 ലക്ഷം രൂപ വരെ ചെലവഴിച്ച വീടുകളുമുണ്ട്. സമയബന്ധിതമായി, മനോഹരമായി തന്നെയാണ് വീടുകൾ നിർമ്മിച്ചു നൽകുന്നത്.\nപ്രളയദുരന്തത്തിൽ സമ്പൂർണ്ണമായും വീട് നഷ്ടപ്പെട്ട 1500 കുടുംബങ്ങൾക്ക് പുതിയ വീട് വച്ച് നൽകുകയാണ് 'കെയർ ഹോം' പദ്ധതിയിലൂടെ സഹകരണ വകുപ്പ് ലക്ഷ്യമിട്ടത്. എന്നാൽ പദ്ധതി പ്രഖ്യാപിച്ചു ഒരു വർഷത്തിനുള്ളിൽ 1700ൽ അധികം വീടുകൾ നിർമാണം പൂർത്തീകരിച്ച് ഗുണഭോക്താക്കൾക്ക് കൈമാറുവാൻ സഹകരണ വകുപ്പിന് കഴിഞ്ഞു.\nകെയർഹോം പദ്ധതിയുടെ വിജയകരമായ നടത്തിപ്പിനായി സഹകരണ സംഘങ്ങളുടേയും വകുപ്പ് ജീവനക്കാരുടേയും സഹകാരികളുടേയും പൊതു സമൂഹത്തിന്റേയും നിർലോഭമായ സഹകരണമാണ് ലഭിച്ചു കൊണ്ടിരിക്കുന്നത്. സഹകരണ വകുപ്പ് നടത്തിയിട്ടുള്ള ക്ഷേമ പ്രവർത്തനങ്ങളിൽ ഏറ്റവും വലുതും ശ്രദ്ധേയവുമായ പദ്ധതിയാണിത്. സമയ ബന്ധിതമായി ഈ പദ്ധതി പൂർത്തിയാക്കുക വഴി നവകേരള നിർമ്മിതിക്കായുള്ള പ്രവർത്തനങ്ങളിൽ മുൻനിരയിലെത്താൻ സഹകരണ മേഖലയ്ക്കു കഴിഞ്ഞു.\nഏറ്റവും കൂടുതൽ വീടുകൾ നിർമ്മിച്ചുനൽകിയത് തൃശൂർ ജില്ലയിലാണ് - 497 വീടുകൾ. എറണാകുളം ജില്ലയിൽ 362 ഉം, ഇടുക്കി ജില്ലയിൽ 212 ഉം, പാലക്കാട് ജില്ലയിൽ 206 ഉം, ആലപ്പുഴ ജില്ലയിൽ 180 ഉം, പത്തനംതിട്ട ജില്ലയിൽ 114 ഉം, മലപ്പുറം ജില്ലയിൽ 90 ഉം, വയനാട് ജില്ലയിൽ 84 ഉം, കോട്ടയം ജില്ലയിൽ 83 ഉം, തിരുവനന്തപുരം ജില്ലയിൽ 59 ഉം, കോഴിക്കോട് ജില്ലയിൽ 44 ഉം, കൊല്ലം ജില്ലയിൽ 42 ഉം, കണ്ണൂർ ജില്ലയിൽ 20 ഉം, കാസർകോട് ജില്ലയിൽ7ഉം വീടുകളാണ് സഹകരണ വകുപ്പ് കെയർ ഹോം പദ്ധതി പ്രകാരം നിർമ്മിച്ചത്.\nമന്ത്രി കടകംപള്ളി സുരേന്ദ്രന്റെ മകന് കോവിഡ് സ്ഥിരീകരിച്ചു\nപരസ്യവാചകത്തിന് പ്രതിഫലം: ഫയാസിനെ തേടി മിൽമയുടെ റോയൽറ്റിയും ടിവിയുമെത്തി\nനമ്പർ വൺ ആദിത്യ; കേരളത്തിന്റെ സൗരോർജ ബോട്ടിന് അന്തർദേശീയ അംഗീകാരം\nഭക്ഷ്യസുരക്ഷയ്‌ക്ക് ഹരിതം സഹകരണം - കടകംപള്ളി സുരേന്ദ്രൻ എഴുതുന്നു


വിദ്യാഭ്യാസ രംഗത്ത് കേരളത്തിന് വീണ്ടും ഒന്നാം സ്ഥാനം | Chanakya News\nHome KERALA വിദ്യാഭ്യാസ രംഗത്ത് കേരളത്തിന് വീണ്ടും ഒന്നാം സ്ഥാനം\nവിദ്യാഭ്യാസ രംഗത്ത് കേരളത്തിന് വീണ്ടും ഒന്നാം സ്ഥാനം\nവിദ്യാഭ്യാസ രംഗത്ത് ഇത്തവണയും കേരളം ഒന്നാം സ്ഥാനം നിലനിർത്തി. വിദ്യാഭ്യാസ രംഗത്ത് കേന്ദ്രം ആവിഷ്കരിച്ച സമഗ്ര ശിക്ഷ യുടെ 2019 -20 വർഷങ്ങളിലെ പ്രകടനം വിലയിരുത്തിയാണ് ഒന്നാം സ്ഥാനം നൽകിയത്. കഴിഞ്ഞ വർഷവും കേരളത്തിനായിരുന്നു ഒന്നാം സ്ഥാനം. അഞ്ച് മേഖലകളിയായി നടന്ന വിലയിരുത്തലിൽ ആയിരത്തിൽ 862 പോയിന്റാണ് കേരളം നേടിയത്. 2018-19 വര്‍ഷത്തെ പ്രവര്‍ത്തനങ്ങളെ അടിസ്ഥാനമാക്കി കേന്ദ്ര മാനവ വിഭവശേഷി മന്ത്രാലയമാണ് സൂചിക തയ്യാറാക്കിയത്.\nപഠന നേട്ടങ്ങളും ഗുണവും ഉറപ്പാക്കുന്നതില് 85.56 ശതമാനവും അടിസ്ഥാന സൗകര്യങ്ങള് ഒരുക്കുന്നതില് 82 ശതമാനവുമാണ് കേരളം സ്‌കോർ ചെയ്തത്. ഭരണപരമായ പ്രവര്‍ത്തനങ്ങളില് 82.22 ശതമാനമാണ് ക്ഷമത. സ്‌കൂൾ പ്രവേശനത്തില് 98.75 ശതമാനവും തുല്യതയില് 91.3 ശതമാനവുമാണ് സംസ്ഥാനത്തെ നിരക്ക്. കഴിഞ്ഞ വര്‍ഷം ആയിരത്തില് 826 ആയിരുന്നു സംസ്ഥാനത്തിന്റെ സ്‌കോര് ഇത് ഇപ്രാവശ്യം 862 ആയി ഉയർന്നു.


മുഖ്യമന്ത്രിയും നിയുക്ത മന്ത്രിമാരും നേതാക്കളും വയലാറിലും വലിയ ചുടുകാട്ടിലുമെത്തി: രക്തസാക്ഷികൾക്ക് ആദരമർപ്പിച്ചു; സത്യപ്രതിജ്ഞ വൈകീട്ട് • Rounds Time Malayalam\nMon, 14 Jun 2021 00:13:00 +0530\nHome Kerala Alappuzha മുഖ്യമന്ത്രിയും നിയുക്ത മന്ത്രിമാരും നേതാക്കളും വയലാറിലും വലിയ ചുടുകാട്ടിലുമെത്തി: രക്തസാക്ഷികൾക്ക് ആദരമർപ്പിച്ചു; സത്യപ്രതിജ്ഞ വൈകീട്ട്\nസത്യപ്രതിജ്ഞക്ക് മുമ്പായി പതിവ് തെറ്റിക്കാതെ മുഖ്യമന്ത്രിയും സി.പി.എം, സി.പി.ഐ മന്ത്രിമാരും ആലപ്പുഴയിലെത്തി രക്തസാക്ഷികൾക്ക് ആദരമർപ്പിച്ചു. ആദ്യം വയലാറിലെ രക്തസാക്ഷി മണ്ഡപത്തില് പുഷ്പാര്‍ച്ചന നടത്തിയ ശേഷമായിരുന്നു പുന്നപ്രയിലെ വലിയ ചുടുകാട്ടിലെ രക്തസാക്ഷി മണ്ഡപത്തിലെത്തിയത്. കമ്യൂണിസ്റ്റ് സര്‍ക്കാരുകള് അധികാരത്തിലേറും മുന്‍പ് രക്തസാക്ഷികള്‍ക്ക് ആദരം അര്‍പ്പിക്കാറുണ്ട്. ഇത്തവണ കോവിഡ് സാഹചര്യത്തിലും പതിവ് തെറ്റിച്ചില്ല. കോവിഡ് നിയന്ത്രണങ്ങളുടെ സാഹചര്യത്തില് പൊതുജനങ്ങളെ പ്രവേശിപ്പിക്കാതെ മുഖ്യമന്ത്രിയും മന്ത്രിമാരും നിയുക്ത സ്പീക്കർ എം.ബി രാജേഷ്, എൽ.ഡി.എഫ് കൺവീനറും സി.പി.എം ആക്ടിംഗ് സെക്രട്ടറിയുമായ എ വിജയരാഘവൻ എ.എം ആരിഫ് എം.പി എന്നിവരെല്ലാം രക്തസാക്ഷി മണ്ഡപത്തില് പുഷ്പാര്‍ച്ചന നടത്തി.\nവൈകിട്ട് 3.30ന് തിരുവനന്തപുരത്തെ സെന്‍ട്രല് സ്റ്റേ‍ഡിയത്തിലാണ് സത്യപ്രതിജ്ഞ. രണ്ടാം പിണറായി സര്‍ക്കാരിന്‍റെ സത്യപ്രതിജ്ഞയ്ക്ക് 500ഓളം പേരെ ക്ഷണിച്ചിട്ടുണ്ടെങ്കിലും ലോക്ക് ഡൌണ് നിലനില്‍ക്കുന്നത് കൊണ്ട് എല്ലാവരും എത്തിച്ചേരാന് സാധ്യതയില്ല. ഗവര്‍ണര് ആരിഫ് മുഹമ്മദ് ഖാന് മുഖ്യമന്ത്രി പിണറായി വിജയന് ആദ്യം സത്യവാചകം ചൊല്ലിക്കൊടുക്കും. തുടര്‍ന്ന് മറ്റ് 20 മന്ത്രിമാരും സത്യപ്രതിജ്ഞ ചെയ്യും. ഇടത് മുന്നണിയുടെ എം.എല്.എമാര്, മന്ത്രിമാരുടെ കുടുംബാംഗങ്ങള്, കഴിഞ്ഞ മന്ത്രിസഭയിലെ അംഗങ്ങള്, ക്ഷണിക്കപ്പെട്ട മറ്റ് അതിഥികള് തുടങ്ങിയവര് മാത്രമേ ഉണ്ടാകൂ.\nPrevious articleപഴയന്നൂർ ചെറുകര റോഡിൽ മുള്ളൻപന്നിയെ ചത്ത നിലയിൽ കണ്ടെത്തി\nNext articleകോവിഡ് ബാധിച്ച് യുവതി മരിച്ചു: ഒരു ദിവസം പ്രായമുള്ള കുഞ്ഞിന് നെഗറ്റീവ്\nകോവിഡ്: സംവിധായകൻ സംഗീത് ശിവൻ ഗുരുതരാവസ്ഥയിൽ\nകൊയ്ത്ത് കഴിഞ്ഞ പാടശേഖരങ്ങളിൽ സ്ലൂയിസുകൾ തുറന്നു വെക്കണമെന്ന് നിർദ്ദേശം\nകോവിഡ് വ്യാപനം നിയന്ത്രിക്കാൻ: ചീഫ് സെക്രട്ടറിക്ക് 14 ഇന നിർദേശങ്ങളുമായി ചെന്നിത്തല


രാവിലെ വെറുംവയറ്റില് ഈ വെള്ളം അസുഖങ്ങൾ പടിക്കു പുറത്തു... - Creator Pen\nരാവിലെ വെറുംവയറ്റില് ഈ വെള്ളം അസുഖങ്ങൾ പടിക്കു പുറത്തു...\nരാവിലെ വെറുംവയറ്റില് ഈ വെള്ളം അസുഖങ്ങൾ പടിക്കു പുറത്തു… ഔഷധ ഗുണവും, പോഷക ഗുണവും ഏറെയുള്ള ജീരകത്തിന് നമ്മുടെ ഭക്ഷണത്തില് ഏറെ പ്രാധാന്യമുണ്ട്. ജീരകം, ശ്വേതജീരകം, കൃഷ്ണജീരകം, സ്ഥൂലജീരകം, പീതജീരകം എന്നിങ്ങനെ4വിധത്തിലുണ്ട്. ജീരകത്തിന് അനവധി ഗുണങ്ങളുണ്ട്. ആന്റി ഓക്സിഡന്റിന്‍റെ കലവറയായ ജീരകം ആരോഗ്യദായിനിയാണ്. രോഗപ്രതിരോധശേഷി വര്‍ദ്ധിപ്പിക്കാനുള്ള കഴിവും ഉണ്ട് ജീരകത്തിന്. ആന്‍റിസെപ്‌റ്റിക് ഗുണമുള്ളതിനാല് ജലദോഷം അകറ്റുന്നതിന് സഹായിക്കും. സമൃദ്ധമായി ഇരുമ്പ് അടങ്ങിയിട്ടുള്ളതിനാല് വിളര്‍ച്ച അകറ്റാനും ഉത്തമമാണ് ജീരകം.


ട്രോളിങ് നിരോധനം അവസാനിച്ചു | Ernakulam | Kerala | Deshabhimani | Thursday Aug 1, 2019\nട്രോളിങ് നിരോധനം അവസാനിച്ചു\nട്രോളിങ് നിരോധനം അവസാനിച്ചതോടെ തീരം സജീവമാകുകയാണ്. മത്സ്യബന്ധനത്തിന് വലയൊരുക്കുകയാണ് തൊഴിലാളികൾ. വൈപ്പിൻ കാളമുക്ക് ഹാർബറിൽനിന്നുള്ള കാഴ്‌ച ഫോട്ടോ: പി വി സുജിത്\nട്രോളിങ് നിരോധനം നീങ്ങിയതോടെ മത്സ്യവിപണി വീണ്ടും ഉണർന്നു. മുനമ്പം, വൈപ്പിൻ, കാളമുക്ക്, തോപ്പുംപടി ഹാർബറുകളിൽനിന്ന് 1100ൽ അധികം ബോട്ടുകൾ വ്യാഴാഴ്‌ച കടലിലേക്ക് പുറപ്പെട്ടു. മുനമ്പത്തുനിന്ന് എഴുന്നൂറോളം ബോട്ടുകളും വൈപ്പിൻ, കാളമുക്ക്, തോപ്പുംപടി എന്നിവിടങ്ങളിൽനിന്ന് നാനൂറോളം ബോട്ടുകളും കടലിൽ പോയിട്ടുണ്ട്. ബോട്ടുകൾ ഹാർബറുകളിൽ എത്തുന്നതോടെ വറുതിയുടെ കാലത്തിന് വിരാമമാകും.\nചെമ്മീൻ, കണവ, കൂന്തൽ, പാമ്പാട, കിളിമീൻ, നങ്ക്, ശീലാവ്, കടൽവരാൽ, ചെമ്പല്ലി, കേര, കുടുത, കട്‌ല, ആവോലി, ഉടുപ്പൂരി, വല്ലിത്തോര, സ്രാവ് എന്നീ മത്സ്യങ്ങൾ ലഭ്യമായിത്തുടങ്ങും. ജൂൺ ഒമ്പതുമുതൽ 52 ദിവസത്തേക്കായിരുന്നു ട്രോളിങ് നിരോധനം. 3800 ട്രോൾ ബോട്ടുകളാണ് കേരളത്തിലുള്ളത്. ഇവയിൽ ആയിരത്തോളം എറണാകുളം ജില്ലയിലാണ്. കൊച്ചി ഫിഷറീസ് ഹാർബർ കേന്ദ്രീകരിച്ച് പ്രവർത്തിക്കുന്ന 80 പഴ്‌സ് സീൻ ബോട്ടുകൾക്കും അറുനൂറോളം ഗിൽനെറ്റ്, ചൂണ്ട ബോട്ടുകൾക്കും നിരോധനം ബാധകമായിരുന്നു. 600 ചൂണ്ട–-ഗില്ലറ്റ് ബോട്ടുകൾക്കും 60 പഴ്‌സ് സീൻ ബോട്ടുകൾക്കും നിരോധനം ഏർപ്പെടുത്തിയിരുന്നു. പരമ്പരാഗത യാനങ്ങൾക്കും യന്ത്രം ഘടിപ്പിച്ച പരമ്പരാഗത വള്ളങ്ങൾക്കും നിരോധനം ബാധകമായിരുന്നില്ല. നിരോധനം നടപ്പാക്കുന്നതിന്റെ ഭാഗമായി ഫിഷറീസ് വകുപ്പ് നിരീക്ഷണം ശക്തമാക്കിയിരുന്നു. 47 ദിവസമായിരുന്ന ട്രോളിങ് നിരോധനം ഇത്തവണ 52 ദിവസമാക്കിയിരുന്നു. ട്രോളിങ് നിരോധനം അവസാനിക്കുന്നതുവരെ മത്സ്യത്തൊഴിലാളികൾക്ക് സർക്കാർ സൗജന്യ റേഷൻ നൽകിയിരുന്നു. സമ്പാദ്യ സമാശ്വാസ പദ്ധതിയുടെ ഭാഗമായി മത്സ്യത്തൊഴിലാളികളിൽനിന്ന് ആറുമാസമായി ശേഖരിച്ച തുകയുടെ മൂന്നിരട്ടി രണ്ടുഘട്ടമായി വിതരണം നടത്തി.


kerala tourist places closed സംസ്ഥാനത്ത് വിനോദ സഞ്ചാര...\nസംസ്ഥാനത്ത് മഴ ശക്തമായി തുടരുന്നു. മൂന്ന് മരണമാണ് റിപ്പോർട്ട് ചെയ്തത്.മലപ്പുറം കരിപ്പൂരിൽ വീട് തകർന്ന് രണ്ട് കുട്ടികളും കൊല്ലത്ത് തോട്ടിൽ ഒഴുക്കിൽ പെട്ട് ഒരാളും മരിച്ചു. വിവിധ ഇടങ്ങളിൽ കെട്ടിടം തകർന്നും, മരം കടപുഴകി വീണും അപകടങ്ങൾ സംഭവിച്ചു. സംസ്ഥാനത്തെ പ്രധാനപ്പെട്ട വിനോദ സഞ്ചാര കേന്ദ്രങ്ങൾ അടച്ചു. മഴയ്ക്ക് നേരിയ ശമനമുണ്ടെങ്കിലും നദികളിൽ ജലനിരപ്പുയരുകയാണ്. ( kerala tourist places closed )\nRead Also : കനത്ത മഴ; ഏത് സാഹചര്യവും നേരിടാൻ സർക്കാർ സജ്ജം, വടക്കൻ ജില്ലകളിൽ താലൂക്ക് തലങ്ങളിൽ കൺട്രോൾ റൂം തുറന്നു: കെ രാജന്\nStory Highlights: kerala tourist places closed


പ്രസവവും വ്യത്യസ്തമാക്കാം! പ്രസവം എന്നെന്നും ഓര്‍മ്മയില് സൂക്ഷിക്കാന് ഈ യുവതി ചെയ്തത് എന്തെന്നോ? : Rashtradeepika\nപ്രസവവും വ്യത്യസ്തമാക്കാം! പ്രസവം എന്നെന്നും ഓര്‍മ്മയില് സൂക്ഷിക്കാന് ഈ യുവതി ചെയ്തത് എന്തെന്നോ?\nസാധാരണ കുട്ടികളാണ് മുഖംമൂടി ധരിച്ച് കുസൃതിത്തരങ്ങളൊക്കെ കാണിച്ചുകൂട്ടുന്നത്. എന്നാല് കുഞ്ഞിന് ജന്മം കൊടുക്കാന് ഒരുങ്ങുന്ന ഒരു സ്ത്രീയാണ് ഇത്തരം തമാശ കാണിക്കുന്നതെങ്കിലോ? പ്രസവ വേദനയാല് പുളയുന്ന യുവതിയുടെ വീഡിയോയാണ് ഇപ്പോള് സോഷ്യല് മീഡിയയില് വൈറലായിരിക്കുന്നത്. എന്നാല് അവരുടെ വേദന കാണുമ്പോളും ചിരിയാണ് ആദ്യം വരിക. ഇതിനൊരു കാരണവുമുണ്ട്.\nതന്റെ പ്രസവം എന്നെന്നും മനസില് മായാതെ സൂക്ഷിക്കാനും ഇടയ്ക്കിടെ കണ്ട് രസിക്കാനുമായി അമേരിക്കക്കാരിയായ കാറ്റീ സ്ട്രിക്കര് എന്ന യുവതി ചെയ്തതെന്താണെന്നോ? സ്റ്റാര്‍വാര്‍സിലെ കഥാപാത്രങ്ങളിലൊന്നായ ച്യുബാകായുടെ മാസ്‌ക് ധരിച്ചാണ് അവര് ലേബര് റൂമിലേക്കെത്തിയത്. പിന്നീട് ഈ യുവതി പ്രസവവേദനയാല് പിടയുകയും കരയുകയും ചെയ്യുന്നു. ഇതെല്ലാം ചെയ്യുന്നത് മുഖംമൂടി ധരിച്ചുകൊണ്ടാണെന്നോര്‍ക്കണം.\nഅമ്മയാകാന് പോകുന്നു എന്നതുകൊണ്ടു മാത്രം മനസിലെ കുട്ടിത്തം മാറില്ലെന്നാണ് കാറ്റി പറയുന്നത്. ജീവിതത്തെ ഒരുപാട് ഗൗരവത്തോടെ സമീപിക്കേണ്ടതില്ലെന്നും കാറ്റി പറയുന്നു. 12 സെക്കന്‍ഡ് ദൈര്‍ഘ്യമുള്ള വിഡിയോ ഇതിനകം സമൂഹമാധ്യമത്തിന്റെ ശ്രദ്ധ നേടിക്കഴിഞ്ഞു. കാറ്റിയുടെ പോസിറ്റീവ് ചിന്താഗതിയെ പ്രകീര്‍ത്തിച്ചാണ് പലരും വിഡിയോ പങ്കുവച്ചത്. തങ്ങളും അടുത്ത പ്രസവത്തില് ഇത്തരത്തിലൊരു മാസ്‌ക് ധരിക്കുമെന്നു പറഞ്ഞവരും കുറവല്ല. സാഹസികത നിറഞ്ഞ കഥാപാത്രത്തിന്റെ മുഖംമൂടിയും ധരിച്ച് കാറ്റി ജന്മം നല്‍കിയത് ഒരാണ്‍കുഞ്ഞിനാണ്.\nപേടിപ്പെടുത്തുന്ന മാസ്‌കും ധരിച്ച് കാറ്റി മുന്നില് നിന്നപ്പോള് ഡോക്ടര്‍മാര്‍ക്കും നഴ്‌സുമാര്‍ക്കും ഒതൊരു പുത്തന് അനുഭവമായിരുന്നു. ശേഷം കാറ്റി തന്നെയാണ് വിഡിയോ ഫേസ്ബുക്കില് പങ്കുവച്ചതും.


ksrtc-lightning-strike-made-loss-of-rs-1c | നഷ്ടത്തിലായ കെഎസ്ആർടിസിയെ കഷ്ടത്തിലാക്കി മിന്നൽ സമരം; നഷ്ടമായത് ഒരു കോടി രൂപയെന്ന് സിഎംഡി ടോമിൻ തച്ചങ്കരി; ജീവനക്കാരുടെ ധാർഷ്ട്യം ഇനി ജനം കൈകാര്യം ചെയ്യും; ജീവനക്കാർക്ക് ശമ്പളം നൽകുന്നത് യാത്രക്കാർ കൊടുക്കുന്ന പണത്തിൽ നിന്നാണെന്ന് ഓർമിക്കണമെന്നും തച്ചങ്കരി - MarunadanMalayali.com\nOctober 16, 2018 | 10:21 PM IST | Permalink\nതിരുവനന്തപുരം: നഷ്ടത്തിലായ കെഎസ്ആർടിസിയെ കഷ്ടത്തിലാക്കി സംഘടനകളുടെ മിന്നൽ സമരം. മൂന്നരമണിക്കൂർ നീണ്ട സമരത്തിൽ നഗരത്തിലെ ജനങ്ങളാകെ വലഞ്ഞു. പല ഡ്രൈവർമാരും ബസ് നിരത്തിലുപേക്ഷിച്ച് പോയത് മണിക്കൂറുകൾ നീണ്ട ഗതാഗത തടസവും രൂക്ഷമാക്കി.\nകെഎസ്ആർടിസി ചൊവ്വാഴ്ച രാവിലെ നടന്ന മിന്നൽ സമരം നഷ്ടമാക്കിയത് ഒരു കോടി രൂപയെന്ന് സിഎംഡി ടോമിൻ തച്ചങ്കരി. ജീവനക്കാരുടെ ധാർഷ്ട്യം ഇനി ജനം കൈകാര്യം ചെയ്യുമെന്നും തച്ചങ്കരി പറഞ്ഞു.\nജീവനക്കാർക്ക് പരാതിയുണ്ടെങ്കിൽ തന്നെ സമീപിക്കണമെന്ന് പറഞ്ഞ തച്ചങ്കരി ജനങ്ങളെ ബുദ്ധിമുട്ടിച്ച ജീവനക്കാരെ വിമർശിക്കുകയും ചെയ്തു. ജീവനക്കാർ പത്ത് ലക്ഷം യാത്രക്കാരെ മൂന്നര മണിക്കൂർ നേരം ബുദ്ധിമുട്ടിലാക്കി. സംഘടിത ശക്തിയുണ്ടെന്നു കരുതി നാട്ടുകാരെ വിഷമിപ്പിക്കുന്ന സമീപനമാണ് ജീവനക്കാരിൽനിന്ന് ഉണ്ടായത്. പരീക്ഷയ്ക്ക് പോകുന്നവരും ജോലിക്ക് പോകുന്നവരും സമരം കാരണം വലഞ്ഞു. ജീവനക്കാർക്ക് ശമ്പളം കൊടുക്കുന്നത് യാത്രക്കാർ നൽകുന്ന പണത്തിൽ നിന്നാണെന്ന് ഓർമിക്കണമെന്നും തച്ചങ്കരി കൂട്ടിച്ചേർത്തു.\nകെ.എസ്.ആർ.ടി.സിയുടെ റിസർവേഷൻ കൗണ്ടർ ജോലികൾ കുടുംബശ്രീയെ ഏൽപ്പിക്കുന്നതിൽ പ്രതിഷേധിച്ചായിരുന്നു ചൊവ്വാഴ്ചത്തെ സമരം. ഗതാഗതമന്ത്രി നടത്തിയ ചർച്ചയെത്തുടർന്ന് മണിക്കൂറുകൾക്ക് ശേഷമാണ് സമരം പിൻവലിച്ചത്. നിരവധി യാത്രക്കാർ സമരംമൂലം വലഞ്ഞു.


അനന്യ വിനയ്ക്ക് വാഷിങ്ടൺ ഡി സി മലയാളി സമൂഹത്തിന്റെ ആദരവ് - :: Garshom :: ‹ :: Garshom ::\nസ്വന്തം ലേഖകൻFriday, June 1, 2018 6:00 pm\nവാഷിങ്ടൺ ഡി സി: കഴിഞ്ഞ വർഷത്തെ നാഷണൽ സ്പെല്ലിങ് ബീ ചാമ്പ്യൻ അനന്യ വിനയ് യെ വാഷിങ്ടൺ ഡി സിയിലെ മലയാളി സമൂഹം ആദരിച്ചു. ഗെലോർഡ് റിസോർട്സ് ആൻഡ് കൺവെൻഷൻ സെന്ററിൽ നടന്ന നാഷണൽ സ്പെല്ലിങ് ബീ ചാമ്പ്യൻഷിപ്പ് ഉത്‌ഘാടന ചടങ്ങിൽ മലയാളി ശാസ്ത്രജ്ഞൻ ഡോ. രാജേഷ്‌കുമാർ എൻ. വിയാണ് കേരള കൾച്ചറൽ സൊസൈറ്റി ഓഫ് മെട്രോപൊളിറ്റൻ വാഷിങ്ടൺ (KCSMW) സംഘടനയുടെ ഉപഹാരം അനന്യക്ക് സമ്മാനിച്ചത്.\nനാഷണൽ സ്പെല്ലിങ് ബീ ചാമ്പ്യൻഷിപ്പിന്റെ 90 വർഷ ചരിത്രത്തിലെ ഏറ്റവും പ്രായകുറഞ്ഞ വിജയിയാണ് 12 വയസുകാരിയായ അനന്യ വിനയ്. കാലിഫോർണിയയിൽ താമസമാക്കിയ തിരുവനന്തപുരം സ്വദേശികളായ വിനയ് ശ്രീകുമാർ – അനുപമ പൊലിയേടത് ദമ്പതികളുടെ മകളാണ് അനന്യ.\nകഴിഞ്ഞവർഷത്തെ ഗർഷോം യെങ് ടാലന്റ് അവാർഡും അനന്യ വിനയ്ക്കായിരുന്നു. ദുബായ് അറ്റ്ലാന്റിസിൽ നടന്ന 12 – മത് ഗർഷോം ഇന്റർനാഷണൽ അവാർഡ് ദാനച്ചടങ്ങിലാണ് അനന്യ ഗർഷോം യെങ് ടാലന്റ് അവാർഡ് ഏറ്റുവാങ്ങിയത്.